ချစ်ကြည်အေး: အချစ်သည် ခါးသက်တတ်သောသဘောရှိ၏\nသမီးရဲ့ခပ်စွေစွေအကြည့်ကိုလျစ်လျူရှု့ရင်း လုပ်စရာရှိတာကို ဆက်လုပ်နေလိုက်တယ်။ ပြင်ဆင်နေတာ ပြီးမှ မပြီးသေးတာပဲ။ shitလို့ သူမနှုတ်ဖျားက လွှတ်ကနဲထွက်သွားတော့ သမီးက ဆတ်ကနဲ လှမ်းကြည့်တယ်။ သမီးအကြည့်ထဲမှာ စိတ်လေလိုက်တာဆိုတဲ့ ဖွင့်ဆိုချက်က ကိုးလောက်ရှိတယ်။ ဒီမျက်တောင်တုဟာလေ ဒီနေ့မှ ဘယ်လိုတပ်ရခက်ခဲတယ် မသိဘူး။ မျက်လုံးထောင့်စွန်းနားမှာ ကွာချင်ချင်ဖြစ်နေတာကို ပြန်တပ်ဖို့ ဆတ်ကနဲ ဆွဲခွာလိုက်တယ်။ နှာရိုးလေး ပိုပေါ် လာအောင် နှာရိုး တဖက်တချက်ကို ပါးနီလေးရိပ်ရိပ်တင်လိုက်သေးတယ်။ မျက်တောင်တုခပ်ပါးပါးကြောင့် မျက်ဝန်းအိမ်တွေဟာ ရှိရင်းစွဲထက် ပိုကျယ်လာသယောင်။ နှုတ်ခမ်းနီကိုတော့ ခပ်ရဲရဲမဆိုးဘဲ ပန်းဖျော့လေးပဲဆိုးပြီး အပြီးသတ်လိုက် တယ်။ မောင်က နှုတ်ခမ်းအနီရဲရဲဆိုးတာ မကြိုက်ဘူး၊ “မောင့်နှုတ်ခမ်းမှာ မ နှုတ်ခမ်းနီတွေ ပေကုန်မှ ခက်မယ်” တဲ့။ ကြည့် ဆိုးတဲ့ မောင်….။ သူမမျက်နှာမှာ ရှက်ပြုံးတစ်ချက် ဖျတ်ကနဲပြေးတယ်။\nမောင်….။ သူမအတွေးထဲ မောင်လို့ တစ်ချက်လေး တ လိုက်ရုံနဲ့တင် အံ့သြချင်စရာကောင်းလောက် အောင် သူမသွေးတွေ ပူနွေးသွားတယ်။ သမီးသိရင်တော့ မျက်နှာကို ရှုံ့မဲ့လို့ ပုခုံးကို ဟန်ပါပါ တွန့်ပြလေဦးမယ်။ “ဘာလဲ ဒုတိယအရွယ်၏ တတိယဝေဒနာလား ဟာဟ”လို့ လှောင်ရယ်နေဦးတော့မှာ။ သူမရည်းစားဦးအကြောင်း၊ သေဆုံးသွားခဲ့ပြီဖြစ်တဲ့ သူမခင်ပွန်း သမီးအဖေအကြောင်း၊ ခု မောင့်အကြောင်း ဒါတွေအားလုံး သမီးကို ပွင့်ပွင့်လင်းလင်းပြောပြထားခဲ့တော့ သမီးက သူမရဲ့မောင့်ကို တတိယဝေဒနာလို့ ခေါင်းစဉ်တပ်ထားလေတယ်။\nမောင်ဟာ ကြင်နာတတ်သူတစ်ယောက်၊ အဲဒါ သူမ သေချာတယ်။ သူမလက်ကလေးကို ဆွဲပွေ့ယူငင်လိုက်တာက အစ၊ သူမပါးကလေးကို ဖွဖွမွှေးမြလိုက်တာအဆုံး မောင်ဟာ တကယ့်ကို ကြင်ကြင်နာနာ။ မောင့်လက်ထဲမှာ သူမဟာ နေထိပန်းကလေးတစ်ပွင့်လို အမြဲတမ်းပျော့ခွေနွမ်းလျမြဲ။ အားအင်တွေကုန်ခမ်းသွားမြဲ။ မသိတော့ပါဘူး၊ ဘာကြောင့်ဆိုတာ။ မောင့်ကိုတွေ့ရင်ပဲ သူမရင်တွေ ဗြောင်းဆန်ကုန်တော့တာ။ ဦးနှောက်နဲ့နှလုံးသားတို့ အဆက်အသွယ်တွေ ပြတ်တောက် ကုန်တော့တာ။ အဆင်အခြင်တွေ ကင်းမဲ့လို့…၊ မောင့်အကြင်နာမှာ ဇက်ကုန်လွှတ် မျော လွင့်နေတတ်ခဲ့တာ။\nပြောကြပါတော့လေ။ ဒီအသက်ဒီအရွယ်ကျမှ အချစ်ဆီကို ကမ်းကုန်စီးဆင်းနေတာဟာ ရှက်စရာလို့၊ နေစမ်းပါဦး၊ ဆန့်ကျင်ဘက်လိင်အပေါ် မိန်းမတစ်ယောက်ရဲ့ အချစ်က ရယ်ပွဲဖွဲ့ချင်စဖွယ်လား။ တင်းဆိုဖွဲ့ချင်စရာများ ကောင်းလွန်းနေသလား။ အချစ်ဆိုတာ အသက်နဲ့ အရွယ်နဲ့ ဆိုင်တဲ့အရာလား၊ နှစ်ယောက်အတူ ဘဝတစ်ခုတည်ဆောက်ဖို့ ဖြစ်နိူင်ချေရှိမှု မရှိမှုနဲ့ရော သက်ဆိုင်သလား။ အတူတူ ဘဝတစ်ခု မတည်ဆောက်နိူင်ဘဲနဲ့ရော သူမတို့နှစ်ယောက် မချစ်ကြရတော့ဘူးလား။ သူမကရော မောင်နဲ့အတူ ဘဝတစ်ခုတည်ဆောက်ရဲလို့လား။ သူမအသက်အရွယ်လေးဆယ်ကျော်ဟာ မောင်နဲ့သူမကြားက ခပ်ထူထူစည်းတစ်ခုတဲ့လား။ မတွေးချင်…။\nလူတွေရဲ့ သူများအပေါ် ပြောစရာ ပါးစပ်၊ ထိုးစရာ လက်ညှိုးတွေ အားလပ်လွန်းနေတာဟာ ပြဿနာ။\nသူမအနေနဲ့တော့ နည်းနည်းလေးမှ ဂရုစိုက်မနေချင်။ ဘဝတိုတိုမှာ၊ လူပေါင်းများစွာထဲမှာ၊ ခုလိုအချိန်မှာမှ မောင်နဲ့ဆုံဆည်းခွင့်ပေးတဲ့ ကံကြမ္မာကိုသာ သူမက ကျေးဇူးတင်နေခဲ့တာ။ သူ့အလိုလိုဖြစ်တည်လာတဲ့ အချစ်ဆိုတာကို လူတွေရဲ့ပါးစပ်တွေ မျက်လုံးတွေကြောင့် သက်သက်နဲ့ မြေမြှုတ်ကျောခိုင်းပစ်လိုက်ဖို့ သူမက သတ္တိမကြောင်ချင်ဘူး။ အင်း ဒါကို သူမက သတ္တိလို့ပဲ သုံးနှုန်းလိုက်ချင်တယ်။ သူမဂုဏ်သိက္ခာ၊ သူမမာန၊ သူမရပ်တည်မှု၊ သူမအရှက် ဒါတွေအားလုံး၊ ဒါတွေအားလုံးနဲ့ မောင့်အပေါ်ချစ်မိတဲ့အချစ်ကို လဲလှယ်ပစ်ရဲတဲ့ သတ္တိ။ လူတွေရဲ့ ဖြစ်နိူင်ဖွယ်ရာသော ပြောဆိုပြစ်တင်မှုတွေ၊ နောက်ကျောက ဓါးချက်တွေနဲ့ လဲလှယ်ပစ်ရဲတဲ့ သတ္တိ။ တကယ်တော့ အဝေးကြီးရယ်။ သူမရဲ့အရာရာကို လွှတ်ချခဲ့ပြီးမှ မောင့်အနားရောက်ဖို့ အဝေးကြီးကနေ လာရသူမို့ မောင့်အပေါ်ချစ်မိတဲ့အချစ်ကို သူမကိုယ်တိုင် တန်ဘိုးထားတယ်။\nဘယ်သူတွေ ဘာပြောကြစေ၊ အရာအားလုံးနဲ့ဆန့်ကျင်လို့ ပုံနှစ်ပြီး ချစ်ဖူးချင်တယ်။ သူမဘဝမှာ ဆန့်ကျင်ဘက်ယောကျာ်းတစ်ယောက်အပေါ် တစ်ခါမှ မချစ်ဖူးတဲ့အချစ်မျိုးနဲ့ ပျော်ဝင်ပတ်သက် ကြည့်ချင်လှတယ်။ မောင်နဲ့အတူ အချစ်ဆိုတာကို တစ်သားတည်း တစ်သွေးတည်း အတူတကွ ဆုတ်ကိုင်လို့သာ ထားချင်တော့တယ်။ သူမ ရူးနေတာလို့ ပြောကြပါစေတော့။\nလူနှစ်ယောက်လက်ထပ်ကြတိုင်း လိင်ကိစ္စသာယာချင်လို့ပဲလို့ တညီတညွတ်ထဲ အပေါ်ယံကောက်ချက် ချတတ်ကြတာ ဘာကြောင့်ပါလိမ့်။ သူမ နားမလည်နိူင်ဘူး။ အနောက်နိူင်ငံတွေမှာ အသက်တွေကြီးမှ တွေ့ဆုံချစ်မက်လို့ လက်ထပ်ဖြစ်ကြတဲ့စုံတွဲတွေ အများကြီးရယ်။ အဲဒီအတွက် ဘယ်သူကမှလည်း ကဲ့ရဲ့ပြစ်တင်မှု မပြုကြဘူး။ ကာယကံရှင်နှစ်ယောက်အတွက် အမီသဟဲအဖြစ် ပေါင်းဖော်မှုအပေါ် ဝမ်းမြောက်ဝမ်းသာတောင်ရှိကြသေးတယ်။\nလူနှစ်ယောက်ဟာ တစ်ယောက်အတွက် နောက်တစ်ယောက်က အနားမှာရှိနေသင့်တယ်၊ ရှိနေဖို့လိုအပ်တယ် ယူဆလို့ အတူနေကြတာ ဘာဖြစ်သလဲ။ အသက်အရွယ်ကြီးရင့်လာတဲ့လူတွေအဖို့ ပိုလို့တောင်လိုအပ်သေးတာ။ အားပေးဖော် ဖေးမဖက်၊ ဆေးပေးမီးယူဆိုတာတွေဟာ ဒီလိုအချိန် ဒီလိုအသက်အရွယ်မှာ ပိုပြီးတော့တောင် လိုအပ်သေးတာမဟုတ်လား။ တစ်ပင်လဲလို့ တစ်ပင်ထူတာဆိုတဲ့ ရှေးရိုးစကားကြီးကို ဆွဲမထည့်လိုပေမယ့် ဒီနေရာမှာ ဖြစ်ချင်းဖြစ်ရင် အချစ်ကြောင့်သာဖြစ်ရမှာလို့ သူမက ဆင်ခြေတက်ခွင့်ရချင်သေးတယ်။\nသူမရည်းစားဦးအပေါ် စိတ်အလှုပ်အရှားတစ်ခုနဲ့ ဆယ်ကျော်သက်အရွယ်မှာ ချစ်ခဲ့တာ၊ သမီးလိမ္မာနာမည်ခံချင်ခဲ့လို့ မဟုတ်ပေမယ့် ငြင်းဆန်ချင်စရာလည်းမရှိတဲ့ မိဘတွေရဲ့အစီအမံနဲ့ သမီးတို့အဖေကို အိမ်ထောင်ပြုခဲ့တာ၊ ဒါတွေဟာ အချစ်မဟုတ်ခဲ့ဘူးလားလို့ မေးချင်စရာပါပဲ။ အဲ့ဒီအတွက် သူမမှာ တိကျတဲ့အဖြေ ရှိမနေဘူး။ သေချာတာက ခုချိန်မှာ သူမ မောင့်ကို သေမလိုချစ်တယ်။ ဆယ်ကျော်သက်တစ်ယောက်လို ခုန်ခုန်လှုပ်လှုပ် ရှူးရှူးရှားရှားအချစ်မျိုး မဟုတ်ပေမယ့် မောင်နဲ့ပါတ်သက်တိုင်း နွေးလာတဲ့ သူမသွေးတွေ၊ ဘယ်ဘက်ရင်ဘတ်အထက်က လှုပ်ကနဲ လူးလွန့်သွားတာတွေနဲ့တင် သူမ ကျေနပ်တယ်။ ဒါ အချစ်ပဲ…။\nသမီးတို့အဖေဆုံးပြီးကတည်းက သားအမိဆိုတာထက် သူငယ်ချင်းပေါင်း ပေါင်းကြသူတွေမို့ သူမနဲ့သမီးကြား ဆက်ဆံရေးက သိပ်ကိုလွတ်လပ်ပွင့်လင်းတယ်။ ဘာမဆို တိုင်တိုင်ပင်ပင်ရှိကြတယ်။ အလှအပရေးရာကအစ ချစ်မှုရေးရာအဆုံးပေါ့။ သမီးက ရည်မှန်းချက်ကြီးတယ်။ စည်းစံနစ်ကြီးတယ်။ အနေအထိုင်အေးဆေးသိမ်မွေ့တယ်။ ဉာဏ်ရည်ထက်မြက်တယ်။ ဒါတွေဟာ အဖေ့ဆီက ရခဲ့တာ။ ရုပ်ရည်ကအစ အဖေတူသမီး။\n“သမီးက အမေ့အလှကို မမီပါဘူးကွာ”လို့ လူတွေပြောကြတိုင်း မဲ့ပြုံးလေးနဲ့ တုန့်ပြန်တတ်တဲ့ သမီးမျက်နှာကို သူမက ငေးကြည့်ရယ်မောလိုက်မြဲ။ “သမီးက အဖေနဲ့တူလို့ အမေ့လောက်မလှတာပေါ့၊ သမီးက အဖေ့သွေးအပြည့်ပါတာကိုး”လို့ အိမ်ပြန်ရောက်တိုင်း မခံချင်စိတ်နဲ့ပြောတတ်မြဲ။ အဖေနဲ့တူလို့ တဲ့။ အဖေ့သွေးအပြည့် တဲ့။ သမီး ဘာကိုဆိုလိုချင်တယ်ဆိုတာကို သိသူမို့ သူမက ခပ်ဟဟရယ်ပစ်လိုက်တာ ချည်းပဲ။ တစ်ယောက်ထဲကို သေသည်အထိ စွဲစွဲမြဲမြဲချစ်ပြသွားခဲ့တဲ့ သမီးဖေဖေ….။ သူမလည်း အဲသလို ချစ်တတ်ချင်သားပဲ။\n“မပြီးသေးဘူးလား မေမေ”ဆိုတဲ့ သမီးအသံကြားမှ သူမအတွေးတွေ ပြတ်တောက်သွားတော့တယ်။\n“အေး ပြီးပါပြီသမီးရယ်၊ မေမေ နောက်ငါးမိနစ်လောက်ဆို ပြီးပါပြီ။ သမီးဆာရင် ဟင်းတွေနွှေးစားနော်၊ မေမေ ဟင်းတွေချက်ထားခဲ့တယ်။ ထမင်းလည်းရှိတယ် အိုကေ”\nအခန်းတံခါးကို စေ့ပိတ်လိုက်ရင်း ရင်လျားထားတဲ့ သဘက်ကို ကိုယ်ပေါ်က ခွာလိုက်တယ်။ ကိုယ်လုံးပေါ်မှန်ထက်မှာ ဖျတ်ကနဲအရိပ်ထင်လာတဲ့ သူမကိုယ်သူမ ငေးကနဲကြည့်မိရင်း သဘက်ကို ရှက်ရှက်နဲ့ ပြန်ဆွဲခြုံလိုက်မိသေးတယ်။ နောက်မှ မရဲတရဲနဲ့ သူမကိုယ်လုံးကို သေချာကြည့်မိတယ်။ သူမအသားအရည်….၊ သူမပေါင်တံတွေ…..၊ သူမရင်သားတွေ အလှပျက်နေပြီလား၊ ပျော့တွဲနေပြီလား…။ ပြီးတော့ သူမလက်မောင်းနှစ်ဘက်၊ သူမလည်တိုင်က တွန့်စပြုနေတဲ့ အရည်တွေ။ သူမဟာ မောင့်အတွက် သိပ်များ အိုမင်းရင့်ရော်နေပြီလား။ သူမထက် ဆယ့်ခြောက်နှစ်တိတိငယ်တဲ့မောင့် မျက်နှာလေးကို မြင်ယောင်ရင်း ဝမ်းနည်းသလိုလို။ “ကိုယ်က မောင့်အတွက် သိပ်ကြီးရင့်နေပါပြီ။ မောင်ရယ် ကိုယ်တို့ မချစ်ကြပါစို့နဲ့တော့” တွေးရင်းက သူမစိတ်တွေလေးလံလို့နေတော့တယ်။ တကယ်တော့ အဲဒီလိုအတွေးနဲ့တင် သူမ သေလောက်တာ သူမအသိဆုံး။ မောင်နဲ့မဝေးနိူင်တာလည်း သူမကိုယ်သူမ အသိဆုံးရယ်။\nမှန်ထဲက မိန်းမကို သူမ အားတင်းပြုံးပြလိုက်တယ်။ သူမ လှနေသေးတာပဲ။ လေးဆယ်ကျော်အရွယ်ရဲ့ ရင့်ကျက်မှုအလှ၊ ကျက်သရေ၊ စီးပွားတစ်ခုကိုဦးဆောင်ဦးရွက်ပြုနိူင်မှု ဒါတွေကလည်း ဆွဲဆောင်မှုတစ်ခုပဲ မဟုတ်ဘူးလား။ come on, don’t loose heart ok ! သူမကိုယ် သူမ အားပေးလိုက်တယ်။\nကော့ဆက်ဝတ်ဦးမှပါ။ ဘီရိုအောက်ဆုံးထပ်က ကော့ဆက်ကို ဝတ်ပြီးတဲ့အခါ သူမကိုယ်သူမ ယုံကြည်မှုပြည့်သွားသလိုလို။ ကော့ဆက်ကြောင့် ခါးကလေးသိမ်သွားသလို တင်ကလေးကို ပင့်ထားသလိုမို့ နေ့လည်ကတည်းက ရွေးချယ်ထားတဲ့ ကိုယ်လုံးနဲ့အတိ ဂါဝန်အဖြူအရှည်ကလေးကို သူမခေါင်းပေါ်ကနေ စွတ်ချလိုက်တဲ့အခါ ပြီးပြည့်စုံတဲ့အလှတရားတစ်ခုကို သူမခံစားလိုက်ရတယ်။\nမှန်ထဲကို နောက်တစ်ကြိမ်ထပ်ကြည့်မိပြန်တယ်။ ဂါဝန်အရှည်အဖြူရောင်နဲ့ မိန်းမဟာ ထင်သလောက်လည်း မဆိုးသေးပါဘူးလေ။ မအိုမင်းသေးဘဲ ကြည့်ကောင်းနေဆဲ။ လှပဆွဲဆောင်မှုရှိနေဆဲ။\nအသက်ရှူတော့ နည်းနည်းကြပ်သလိုပဲ၊ ကော့ဆက်ကြောင့်ထင်ပါရဲ့။ “ပုလင်းကိုင် ဇက်၊ မိန်းမဖက် ခါး”တဲ့။ မောင် ပြောဖူးတယ်။ မောင် သူမခါးကို ဖက်လိုက်တဲ့အခါ မောင့်လက်တွေက သူမဝတ်ထားတဲ့ ကော့ဆက်ကိုများ ထိသိခံစားသွားလေမလား။ ဒါဆိုရင်တော့ ရှက်စရာသိပ်ကောင်းမှာပဲ။ သူမက ဘယ်တုန်းကမှ မောင့်အပေါ် အပေါ်ယံအလှတွေနဲ့ မသိမ်းသွင်းခဲ့ဖူးဘူး။ ဟန်ဆောင်အလှအပတွေ မပြခဲ့ဖူးဘူး။ ပကတိသူမကိုသာ မောင့်ကို သိစေခဲ့တာ။ ဘာမှမလူးခြယ်ထားတဲ့ သူမမျက်နှာကို အရှိအတိုင်း မောင့်ကို သိစေ၊ လက်ခံစေခဲ့တာလေ။ ဘာမှ တန်ဆာမဆင်ထားတဲ့ သူမစိတ်ရင်းကိုပါ အတွင်းအပြင် အရှိအတိုင်းသိစေခဲ့တာ။\nကိုယ်ပေါ်က ကော့ဆက်ကို ချွတ်ခဲ့လိုက်တော့မှပဲ အသက်ရှူချောင်သွားသလို သူမ ခံစားရတယ်။ နာရီသံကြားတယ်။ သူမတော့ နောက်ကျတော့မှာပဲလို့ တွေးမိရင်း အဝတ်အစားလဲခြင်းကို အပြီးသတ်လိုက်တယ်။ မောင်က နောက်ကျတာ မကြိုက်ဘူးလေ။\n“မိုးမချုပ်နဲ့နော် မေမေ”ဆိုတဲ့ သမီးကို “အင်းပါ သမီးရယ်၊ မေမေ သိပ်မိုး မချုပ်ပါဘူး။ မေမေ့ကို စောင့်တော့မနေနဲ့နော် ကြားလားသမီး၊ အိပ်ချင် အိပ်နှင့် ဟုတ်ပြီလား” လို့ ပြန်ပြောရင်း ကားထဲ ခပ်မြန်မြန်ဝင်လို့ မောင်းထွက်ခဲ့တော့တယ်။\nသူမ နောက်ကျရင် မောင် စိတ်ကောက်တော့မှာ….\nဆိုင်ထဲရောက်လို့ စားပွဲဝိုင်းတွေဆီ မျက်စေ့ဝေ့အကြည့်မှာ စိတ်လက်အေးသွား ရတယ်။ မောင် ရောက်မနေသေးဘူးဘဲ။ မောင်နဲ့ထိုင်နေကျ ထောင့်ခပ်ကျကျစားပွဲမှာပဲ ရွေးထိုင်လိုက်တယ်။ အအေးတစ်ခွက် အရင်မှာသောက်ရင်း မောင့်ကိုစောင့်တယ်။ စားပွဲတိုင်းပေါ်မှာ အဖြူရောင်ဖဲကြိုးလေးနဲ့ လှလှပပစည်းနှောင်ထားတဲ့ နှင်းဆီအနီရဲရဲတစ်ပွင့်ရယ်၊ အသည်းပုံချောကလက်ဘူးကလေး တစ်ဘူးစီရယ်၊ ဝိုင်အနီတစ်ပုလင်းစီရယ် ရှိကြတယ်။\nအရံညစာကတော့ အားလုံးအတွက်အတူတူပေမယ့် အဓိကညစာကိုတော့ သူတို့ပေးတဲ့ မီနူးထဲက ရွေးချယ်မှာယူရမှာမို့ မောင်ရောက်မှပဲ အတူမှာတော့မယ်။ ချစ်သူများနေ့အတွက် အထူးညစာမို့ ကြိုတင်ပြီး မှာယူထားရတဲ့ ညစာ…၊ မောင်နဲ့အတူ ပထမဦးဆုံး အတူတူရှိနေကြရမယ့် ချစ်သူများနေ့ညစာမို့ သူမရင်အခုန်အလှုပ်က ဘောင်ဘင်ခတ်မျှ အရိုင်းဆန်လွန်းလှတယ်။\nဘေးစားပွဲက ခပ်ငယ်ငယ်စုံတွဲကတော့ ကယုကယင်နဲ့ ချိုအီနေလိုက်ကြတာ။ သူမ ပြုံးလိုက်မိတယ်။ ငယ်ရွယ်သူတွေကိုး။ ချာတိတ်ကလေးက သူ့ကောင်မလေးကို ချော့ကလက်ခွံ့ကျွေးလိုက်၊ ကောင်မလေးက ချာတိတ်ကလေးကို သူ့ပန်းကန်ထဲက အီတလီခေါက်ဆွဲတွေ ခက်ရင်းနဲ့လိတ်ယူရင်း ပြန်ခွံ့ကျွေးလိုက်နဲ့။ တခါတခါ ကောင်မလေးဆီက ခိုးခိုးခစ်ခစ်ရယ်သံလေးတွေ ကြားရတတ်သေးတယ်။\nခဏနေတော့ ဒီဂျေဆီမှာ အချစ်သီချင်းညိမ့်ညိမ့်လေးတွေ တောင်းဆိုနေသံကို ကြားလိုက်ရတယ်။ ဘယ်သူက ဘယ်သူ့အတွက်ဆိုတာတွေကိုလည်း ဒီဂျေက ကြော်ငြာပေးနေတာမို့ သူတို့ တစ်ယောက်နဲ့တစ်ယောက် ချစ်စနိူးခေါ်ဝေါ်ကြတဲ့ နာမည်ထူးထူးဆန်းဆန်းချစ်စရာလေးတွေကို ကြားတော့ သူမ ပြုံးမိရသေးရဲ့။ တစ်ယောက်ကများ သူ့ကောင်မလေးကို ခေါ်ပုံက ချစ်ပုတုလေးတဲ့။ ကြည့်လိုက်တော့ ကောင်မလေးက တကယ်ကို ပုပုသေးသေးလေး။ ချစ်စရာ….လူငယ်ကလေးတွေရဲ့ တက်ကြွလတ်ဆတ်တဲ့ အချစ်…။ ဟင်း….သူမအချစ်ကရော မောင့်အတွက် လတ်ဆတ်နိူင် ပါဦးမလား နော်။\nသူမရောက်နေတာ တစ်နာရီနီးပါးရှိခဲ့ပြီ။ မောင့်ဆီက နောက်ကျမယ့်အကြောင်း ဖုန်းလေးတောင်မှ မဆက်။ သူမ ဆိုင်ကဝိုင်ဖိုင်နဲ့ချိတ်လိုက်ပြီး မောင့်ဆီကို ဗိုင်ဗာမက်ဆေ့ခ်ျပို့လိုက်တယ်။\nWhere r u mg?\nမက်ဆေ့ခ်ျက sent ဆိုတဲ့နေရာမှာရပ်နေပြီး delivered ဖြစ်မသွားဘူး။ ခက်တော့တာပဲ ဒါဆို မောင်ဖတ်မိမှာ မဟုတ်ဘူးပေါ့။ မောင် အလုပ်များ များနေလို့လား။ မောင်က သူ အလုပ်များနေတုန်း ဖုန်းဆက်တာမကြိုက်ပေမယ့် ခုက အတော်နောက်ကျနေတာမို့ မဖြစ်မနေဖုန်းဆက်ရတော့မှာ။ ဖုန်းက အတန်ကြာအောင် ခေါ်နေပေမယ့်လည်း တစ်ဘက်က ဖုန်းမဖြေ။ လူကြီးမင်းခေါ်ဆိုသောဖုန်းမှာနဲ့ပဲ တိုးနေတာမို့ သူမ စိတ်ပျက်သွားရတယ်။ မောင့်ဆီ သုံးကြိမ်မြောက်ဖုန်းအခေါ်မှာတော့ စက်ပိတ်ထားပါတယ်ရှင်ဆိုတဲ့အဖြေကြောင့် သူမစိတ်ထဲ ထင့်ကနဲ။\nသူမသောက်နေတဲ့ အအေးလည်း ကုန်ပြီ။ ဗိုက်လည်းဆာလှပြီ။ မောင်မလာသေးဘူးဆိုတဲ့အသိက ဗိုက်ဆာလိုက်တာဆိုတာကို မေ့လျော့စေပြန်တယ်။ သူမအာရုံတွေက မောင်ဘာများဖြစ်နေပါလိမ့်ဆိုတဲ့ အထဲမှာ စုံးစုံးနစ်လို့။ အဲကွန်းခန်းထဲမှာ သူမတစ်ကိုယ်လုံး ချွေးတွေစို့လာသလိုလို။\nတစ်ချို့စုံတွဲလေးတွေက ပန်းစည်းလေးတွေကိုင်လို့ ပြန်ကုန်ကြပြီ။ တစ်ချို့လည်း ဒီဂျေဖွင့်ပေးထားတဲ့ သီချင်းညိမ့်ညိမ့်လေးတွေနဲ့ သူတို့စားပွဲဘေးနားတင်ရပ်ပြီး တွဲကလို့နေကြတယ်။ သူတို့ကို ကြည့်ရတာ ကြည်နူးလိုက်တာဆိုတာထက် ခုနေခါမှာ သူမကို ရင်မောစေခဲ့ပြီ။ မောင် ဘယ်မှာများပါလိမ့်။\nစားပွဲထိုးလေးတစ်ယောက်က အဓိကညစာမှာတော့မလား လာမေးတော့ သူမ ခေါင်းခါပြလိုက်မိတယ်။ ခဏလေး စောင့်ပါရစေဦးနော်၊ မောင် လာနေတာ ဖြစ်မှာပါ။ ကားလမ်းတွေများ ပိတ်နေသလား။ အို…တခုခုဆို မောင် ဖုန်းဆက်ရမှာပေါ့။ ခု စက်ပိတ်ထားတယ်တဲ့လေ။ မတွေးဝံ့ မတွေးသာ မောင်များ တစ်ခုခု ဖြစ်နေလား၊ မောင့်ဖုန်းများ ကားကြိတ်ခံရသလား။ မောင် ဘေးမှကင်းရဲ့လား။ ဘုရား ဘုရား အဲ့ဒီအတွေးနဲ့တင် သူမစိတ်တွေ ဆောက်တည်ရာမရနိူင်တော့။ မောင် ဘာမှမဖြစ်ပါစေနဲ့။ မောင် ဘေးကင်းပါစေ။ မောင် ဘယ်မှာများပါလိမ့်၊ ဘယ်မှာများပါလိမ့်ကွယ်။\nခုမှပဲ သူမဝတ်လာတဲ့ဂါဝန်က စည်းကြပ်နေသလိုလို၊ တစ်ကိုယ်လုံး တုပ်နှောင်ခံထားရသလို အသက်ရှူမဝနိူင်တော့။ တော်သေးတယ်၊ ကော့ဆက်ဝတ်မလာဖြစ်ခဲ့တာ။ ဝတ်သာဝတ်လာခဲ့ရင် ခုနေ သူမ အသက်ရှူကြပ်ပြီး မူးမေ့လဲကျသွားလောက်တယ်။ ဆာလွန်းရင် ဖြစ်နေကျအတိုင်း သူမလက်တွေ တုန်ယင်လာပြီ။ ခဏလေး…ပလိစ်၊ စားပွဲထိုးလေးတစ်ယောက်ကို လှမ်းခေါ်လိုက်တယ်။ နောက်ထပ် အအေးတစ်ခွက်ပေးပါဦး။ သူမရင်တွေ ပူလှပြီ။ မောင်ရေ မောင် ဘယ်မှာလဲဟင်။\nသူမ ထိုင်နေခဲ့တာ နှစ်နာရီနီးပါးရှိပြီ။ တစ်ကိုယ်လုံး တောင့်တင်းလို့။ ဘေးဘီဝဲယာက စုံတွဲတွေကို ကြည့်မိတိုင်း သူမရင်ညွန့်ထဲ အောင့်တက်လာတာမို့ မကြည့်မိအောင်ထိန်းရင်း မျက်လုံးတွေက စားပွဲရှေ့တည့်တည့်ကိုသာ စိုက်ချကြည့်နေမိတော့တာ။ ငိုချင်လာသလိုပဲ။ သူမမျက်လုံးတွေ ဝေဝါး လာနေပြီ။ စားပွဲပေါ်က ပန်းစည်းကလေးရယ်၊ ချောကလက်ဘူးရယ်၊ ဝိုင်ပုလင်းရယ်ကို ဖြတ်ရိုက် ချပစ်လိုက်ချင်စိတ်တွေနဲ့ သူမစိတ်တွေ သူပုန်ထနေပြီ။ မောင်ရေ မြန်မြန် လာပါတော့။ သူမ အရူးတစ်ယောက်လို စိတ်ထဲက အော်ပြောနေမိတော့တာ။ သူမဂါဝန်ကလည်း ခုမှပဲ တစ်ကိုယ်လုံးကို ဖျစ်ညှစ်ထားသလို စည်းနှောင်ကြပ်ပိတ်နေတော့တယ်။ သူမ တကယ်ပဲ ထွက်ပေါက် မရှိတော့သလို။ မောင့်ကို စောင့်ရင်း ဒီဆိုင်မှာပဲ မိုးလင်းရတော့မှာလား။ သူမ ငိုချလိုက်မိတော့မယ်…။ သူမမျက်ရည်တွေ ဝဲနေတာကို ခေါင်းမော့ရင်း မျက်တောင်တွေ ပုတ်ခတ်လိုက်ပြန်တယ်။\nမောင်ရေ၊ မောင် ဘယ်မှာလဲကွယ်။\nပြောပြောဆိုဆို ကျောခိုင်းထွက်သွားတဲ့ သူငယ်လေးရဲ့နောက်ကျောကို ငေးရင်း ကြက်သေသေနေမိတယ်။ နောက်မှ လက်ထဲကစာကို ဖတ်လိုက်ဖို့ သတိရတယ်။\nမောင့်ဆီက စာ….။ သူမ ဘယ်လိုမှ ထင်မှတ်မထားခဲ့တဲ့ မောင့်ရဲ့စာ။\nဖတ်နေရင်းမှာ သူမမျက်ဝန်းတွေ သူမနှုတ်ခမ်းတွေ တဖျတ်ဖျတ်ခုန်လှုပ်လာတယ်။ မောင့်စာပေါ်ကို သူမမျက်ရည်တွေ တစ်ပေါက်ချင်း တစ်ပေါက်ချင်းကျတယ်။ စာကိုင်ထားတဲ့ သူမလက်တွေ တုန်ယင်လို့၊ မရတော့ဘူး၊ သူမ ဘယ်လိုမှ ထိန်းမရတော့ဘူး။ စာရွက်ပေါ်ကို မျက်နှာအပ်လို့ ရှိုက်ကြီးတငင် ငိုမိတော့တယ်။ အသံတိတ်ငိုကြွေးနေတဲ့ သူမပုခုံးတွေက တဆတ်ဆတ်တုန်ခါလို့။\nတစ်နေ့မှာ ထားခဲ့မယ်ဆိုတာသိလျက်နဲ့ ချစ်ခဲ့ရသူပါ မောင်။ ဒီနေ့ဖြစ်မယ်လို့ ဘယ်တုန်းကမှ တွေးမထား ခဲ့တာရယ်။ သူမဘက်က လိုလားစွာပေးခဲ့ရတာတွေက တကယ့်နှလုံးသားနဲ့ တကယ့် အစစ်တွေ။ မောင့်အနားရောက်အောင် ဖြတ်သန်းလာခဲ့ရတဲ့ခရီးမှာ သူမလွှတ်ချခဲ့ရတဲ့ တန်ဘိုးတွေကဖြင့် များလှချည့် မောင်ရယ်။ မကြာခင်နှစ်တွေမှာ သွေးဆုံးကောင်းဆုံးနိူင်တဲ့ မိန်းမအရွယ်ကို သူ့ထက်အများကြီးငယ်ရွယ်တဲ့ ကောင်ကလေးတစ်ယောက်က တကယ့်အချစ်စစ်နဲ့ ချစ်နိူင်လိမ့်မယ်လို့ သူမ ဘာကြောင့်များ ယုံကြည်မိခဲ့ပါလိမ့်ကွယ်။ ဒါဟာ ရူးသွပ်မှုတစ်ခုမျှသာပဲ။\nမောင့်မျက်လုံးတွေ၊ မောင့်စကားတွေ….ပြန်မြင်လိုက်မိတိုင်း၊ ပြန်ကြားယောင်မိတိုင်း သူမခေါင်းမာစွာ ငြင်းဆန်မိပြန်တယ်။ မောင် သူမကို တကယ်ချစ်ခဲ့တာ။ မောင် သူမအပေါ် တကယ်ကို နွေးထွေးကြင်နာခဲ့တာ။ သေလိုက်စမ်းပါ။ သူမဟာ တကယ့်ကို အရူးပဲ။ ဆိတ်သားရေကို မလုံမလဲခြုံရင်း သူမစိတ်ကို သူမ ညာမိပြန်တယ်။ ဟင့်အင်း…မောင်ဟာ သူမကို…။ သွားစမ်းပါ…။ ဟုတ်တယ် အရူးလုပ်ခဲ့တာ။ သူမ နာကျင်စွာ ငိုမိပြန်တယ်။\nစားပွဲထိုးလေးကိုခေါ်ပြီး အီတလီခေါက်ဆွဲတစ်ပွဲ မှာတယ်။ မောင့်အတွက်ကတော့ ဝက်နံရိုးကင်ပဲ မှာလိုက်တယ်။ နှစ်ယောက်စာအပြည့်မှာပြီးပြီ နော်။ စားပွဲထိုးလေးက အူကြောင်ကြောင်မျက်နှာပေးလေးနဲ့။ အအေးကိုလည်း မောင်သောက်နေကျ သစ်သီးဖျော်ရည်လက်ဖျော်ပဲ ပေးနော်လို့ မှာလိုက်သေးတာ။ ရေခဲလျှော့ပေး။\nမှာထားတာတွေ ရောက်လာတော့ ခေါက်ဆွဲကို ခက်ရင်းနဲ့ထိုးလိတ်လို့ သူမပါးစပ်နားထိ သွင်းမလို့လုပ်တုန်း ဖျတ်ကနဲ….။ မောင် ခွံ့ကျွေးခဲ့ဖူးတယ်နော်။ မောင့်ပါးစပ်က ဟားလို့ လိုက်ဆိုရင်း သူမကို ကလေးတစ်ယောက်လို ခွံ့ခဲ့ဖူးတာလေ။ သူမ တစ်ကိုယ်လုံး အပိုင်းပိုင်းအစစ၊ တစ်စစီကြေသွားတယ်။ ဘယ်လိုမှ ပြန်လည် ကောက်ယူစုစည်းလို့ မရနိူင်တော့ဘူး။ သူမပါးစပ်ထဲ ခေါက်ဆွဲဖတ်တွေကို အသိမဲ့ဝါးနေရင်းက မျက်ရည်တွေစိမ့်ကနဲကျလာပြန်တယ်။ ဆို့နင့်နေတဲ့ရင်ကြောင့် ဘယ်လိုမှဆက်မစားနိူင်အောင် တင်းခံနေတယ်။ ပိရိပါပေရဲ့၊ ကျွမ်းကျင်လိမ္မာ လှပါပေရဲ့။ ချစ်ခဲ့ကြတဲ့တစ်လျှောက်လုံး သူမ ဘယ်လိုမှမထင်ရက်နိူင်အောင် ကြင်နာခဲ့ပါပေရဲ့။ သွားပြီ။ သူမဘဝမှာ အနက်ဆုံးဒဏ်ရာတွေ အချစ်တစ်ခုနဲ့ရင်းပြီး သူမ ရလိုက်ပြီပဲ။\nသူမမျက်လုံးက မျက်တောင်တုတွေကို ဆွဲဖြုတ်ပစ်လိုက်တယ်။ မျက်ရည်တွေကို တစ်ရှူးစနဲ့ တို့သုတ်လိုက်တော့ လိုင်နာအမည်းရောင်တွေ စွန်းထင်းလို့။ သူမ ဘာလုပ်နေသေးတာလဲ။ ခုချိန်မှာ တခြားမိန်းမတစ်ယောက်ရဲ့ ရင်ခွင်ထဲမှာ ရှိကောင်းရှိနေနိူင်မယ့် ယောကျာ်းတစ်ယောက်အတွက် သူမ ရူးသွပ်နေဖို့ တန်သလား။ မျက်ရည်တွေကို ခပ်ကြမ်းကြမ်းတို့သုတ်ပြီး သူမ ပြုံးလိုက်မိတယ်။\nသူမ သိနေခဲ့တဲ့တစ်နေ့ ရောက်လာပြီပဲလေ။ ဘာအတွက်များ ဝမ်းနည်းနေဦးမှာလဲ။ အစောဆုံး လမ်းခွဲခြင်းဟာ သူမအတွက် အတိမ်ဆုံးဒဏ်ချက်ကို ဖြစ်စေတာပဲ မဟုတ်လား။ ကြာလေလေ သူမဘက်က မရုန်းနိူင်၊ မဖြတ်နိူင်တဲ့အချစ်တွေနဲ့ ဒီထက်ပိုရူးရတော့မှာ။ ဘာကြောင့်ပါလိမ့်၊ ဘာကြောင့်များ ဒီထက်ပိုပြီး သူမ ခံသာမယ့်စကားတွေနဲ့ မထားရစ်ခဲ့ရတာလဲ။ ချစ်ပြီးမှ အထားခံခဲ့ရတယ်ဆိုတာထက် မချစ်ဘဲအညာခံရတာဆိုတဲ့အဖြစ်ဟာ ခါးသည်းလွန်းလှပါရဲ့။\nသူမဂါဝန်အောက်အနားကို ဆွဲအချမှာ ရုတ်တရက် စားပွဲပေါ်က ဝိုင်ပုလင်းဟာ လိမ့်ကနဲ။ ကြမ်းပြင်ပေါ် ခွမ်းကနဲကျကွဲသံနဲ့အတူ သူမဂါဝန်အောက်နားစကို ဝိုင်အနီတွေ စွန်းထင်းစေကုန်တော့တယ်။ စားပွဲထိုးကလေးတွေရောက်လာပြီး ပုလင်းကွဲစတွေကို သိမ်းဆည်း၊ သူမကိုလည်း ထိခိုက်သွားမိသေးလား မေးကြတယ်။ သူမ ခေါင်းခါပြလိုက်တယ်။ စားပွဲပေါ်က ပန်းစည်းနဲ့ ချောကလက်ဘူးကို သူမလက်က အလိုလိုလှမ်းမိရက်သား၊ ပြီးမှ ဆိုင်ထောင့်က အမှိုက်ပုံးထဲ ပစ်ထည့်လိုက်တော့တယ်။ သူမမျက်ရည်တွေ တစ်ပေါက်ပြီး တစ်ပေါက်….။ ပါးပေါ်လိမ့်ဆင်းကျလာပေမယ့် သူမ အရေးတယူ သုတ်မနေတော့ဘူး။\nဆိုင်ထဲကနေ လှမ်းထွက်လာတဲ့အခါ သူမ သိနေတယ်။ အားလုံးရဲ့သနားဂရုဏာမျက်ဝန်းတွေ သူမ ကျောပြင်မှာ ထိုးစိုက်ကွဲရှလို့။ သူမကတော့ ကမ္ဘာမြေကြီးရဲ့ အောက်ဆုံးအလွှာမှာ နိမ့်ကျပြားကပ်လို့။\nအိမ်ထဲဝင်လာတဲ့ သူမကို သမီးက မေမေပြန်လာတာ စောလှချည်လားဆိုတဲ့အကြည့်နဲ့ နံရံကနာရီကို တစ်လှည့်၊ သူမမျက်နှာကို တစ်လှည့်ကြည့်နေတယ်။ မျက်ရည်တွေနဲ့ အငိုမျက်နှာကို သမီးသိသွားမှာ စိုးတာကြောင့် ခေါင်းငုံ့လျက်နဲ့ပဲ ဂွတ်နိူက်သမီးလို့ နှုတ်ဆက်ရင်း အိပ်ခန်းထဲ ခပ်သွက်သွက်အဝင်မှာ သမီးရဲ့ ခပ်ဆွံ့ဆွံ့နှုတ်ဆက်သံကို သူမ ကြားဖြစ်အောင် ကြားလိုက်သေးတယ်။ “ဟက်ပီးဗယ်လင်တိုင်းနော် မေမေ” တဲ့။ “ဟက်ပီးဗယ်လင်တိုင်း ဟန်နီ”လို့ သူမ ပြန်မပြောဖြစ်ခဲ့ဘူး။\nအခန်းထဲရောက်တော့ ခုတင်ပေါ်ပစ်လှဲရင်း လူးလိမ့်ငိုမိပြန်တယ်။ အားရအောင်ငိုပြီးမှ ဂါဝန်အဖြူကို လဲလိုက်တယ်။ ဂါဝန်အဖြူအောက်ခြေနားမှာ ဝိုင်အနီတွေ စွန်းထင်းလို့။ ဟင့်အင်း အဲဒါ ဝိုင်အနီတွေမှ မဟုတ်တာပဲ။ သူမနှလုံးသွေးတွေ….။ သူမ သွေးပျက်မတတ် ငိုကြွေးခဲ့ရာက စိမ့်ကျလာတဲ့ နှလုံးသွေးတွေ။\nသွားစမ်းပါ။ တန်လို့လား….။ သူမစိတ်တွေ နာကျင်မှုနဲ့ကြမ်းတမ်းလာပြန်တယ်။ မောင်နဲ့ပတ်သက်သမျှတွေ ဖုန်းထဲမှာ…။ မောင့်ပုံတွေ….မောင့်ဆီက မက်ဆေ့ခ်ျတွေ။ တစ်ခုချင်း တစ်ခုချင်း ဖျက်ချပစ်။ တန်ဘိုးထား သိမ်းဆည်းဖို့ မလိုအပ်တော့။ သူမလက်က Deleteလို့ တစ်ချက်နှိပ်လိုက်တိုင်း စူးကနဲအောင့်အောင့်လာတဲ့ ရင်ဟာ သေမတတ်နာကျင်နှိပ်စက်လွန်းလှရဲ့။\nအဲဒီညဟာ သူမတစ်သက်တာမှာ အရှည်ဆုံးည၊ အမှောင်ဆုံးည၊ နာကျင်ရဆုံးည၊ သူမရင်တစ်ခုလုံး ကွဲအက်ခဲ့ရတဲ့ည ဖြစ်ခဲ့တယ်။ အချစ်နဲ့ပတ်သက်တဲ့သင်ခန်းစာကို သူမ ဘဝပျက်မတတ်ရင်းပြီး သင်ယူခဲ့ရဖူးပြီ။ သူမသင်ယူခဲ့ရတဲ့ သင်ခန်းစာက လှည့်စားတတ်တဲ့အချစ်မျိုးဟာ ဘဝတစ်ခုလုံးပုံနှစ်ချစ်ဖို့၊ တန်ဘိုးကြီးကြီးထားဖို့ မတန်မရာ…။\nသိပ်နက်ခဲ့တဲ့ဒဏ်ရာအတွက် အချိန်တွေ အကြာကြီး သူမ ယူခဲ့ရတယ်။ အချစ်နဲ့ပတ်သက်လာတဲ့အခါ ကြီးငယ်မရွေး ချစ်ရင်ချစ်သလောက် ချစ်မိသူသာခံစားရတယ်ဆိုတာကို သူမကိုယ်တွေ့မို့ ယုံခဲ့ရပြီ။ သူမဘဝဟာ တကယ့်ကို ကဗြောင်းကဗြန်ဆန်ခဲ့တာ။ အလူးလူးအလိမ့်လိမ့်တွေကြားက ပြန်ပြန်အားယူ ထူထခဲ့ရတဲ့ နေ့တွေညတွေပေါ့….။ ရှင်ရက်နဲ့ကျခဲ့ရတဲ့ ငရဲတွေဆိုပါတော့လေ။\nသူမဆိုင်ထဲကို ဝင်လာတော့ မျက်နှာအဟောင်းစားပွဲထိုးကောင်လေးတစ်ချို့ကို တွေ့တယ်။ မင်္ဂလာပါလို့ သူမ နှုတ်ဆက်လိုက်တယ်။ သူတို့ကတော့ သူမကို မှတ်မိချင်မှ မှတ်မိမယ်။\nစားပွဲလေးတွေပေါ်မှာ မနှစ်ကလိုပဲ ဖဲကြိုးအဖြူနဲ့ လှလှပပစည်းထားတဲ့ နှင်းဆီအနီရဲရဲတစ်ပွင့်၊ အသည်းပုံချောကလက်ဘူးတစ်ဘူးနဲ့ ဝိုင်အနီ တစ်ပုလင်း။ မနှစ်ကလိုပဲ ဂါဝန်အဖြူရောင်အရှည်ကို သူမ ဝတ်ဆင်ထားတယ်။ မနှစ်ကလိုပဲ ထောင့်ခပ်ကျကျစားပွဲမှာ ထိုင်တယ်။ မနှစ်ကလိုပဲ မပြောင်းလဲတဲ့ မီနူးအတိုင်း သူမ မှာယူလိုက်တယ်။ နှစ်ယောက်စာ….။\nဒီနေ့ သူမတစ်ယောက်ထဲ ချစ်သူများနေ့ကို ဆင်နွှဲမှာ။ ဟင့်အင်း မဟုတ်သေးပါဘူး။ သူမဆင်နွှဲမယ့် အထိမ်းအမှတ်က တစ်နှစ်ပြည့်ညစာ။\nဟုတ်တယ်၊ အတိအကျပြောရရင် သူမဘဝထဲက မောင်သေဆုံးသွားခဲ့တဲ့ နှစ်ပတ်လည်ညစာပေါ့….။\n~ဏီလင်းညို~ Mon Mar 17, 03:31:00 AM GMT+8\nဆိတ်သားရေကို မလုံမလဲခြုံရင်း သူမစိတ်ကို သူမ ညာမိပြန်တယ်။ .... ဆိုတဲ့ စကားလေးကို သဘောကျမိတာပဲ အစ်မချစ်။\nနောက်ဆုံး စာကြောင်းကို ဖတ်ပြီးတော့ စိတ်ထဲကျေနပ်တာပဲ။\nဒီလိုပဲ ဖြစ်ရမှာပေါ့လို့ တွေးရင်း ကျေနပ်တာ...... :)\nညီလင်းသစ် Mon Mar 17, 07:41:00 AM GMT+8\n"မကြာခင်နှစ်တွေမှာ သွေးဆုံးကောင်းဆုံးနိူင်တဲ့ မိန်းမအရွယ်ကို…… ….."\nစကားလုံးတွေကို သိပ်ကြိုက်တယ် အစ်မချစ်…၊ နုသင့်တဲ့အချိန်မှာ နုခဲ့သလို လိုအပ်လာတဲ့အခါမှာလည်း “shit" တို့ “ကိုးလောက်ရှိတယ်” တို့အပြင် အပေါ်က စာကြောင်းလိုမျိုးနဲ့ နာကျည်း၊ ကြေကွဲရမှုကို ခပ်ရင့်ရင့် ' ဒဲ့ ' ဖော်ပြတာမျိုးတွေ ထိတယ်…၊း)\nအတတ်ပညာ နိုင်နင်းစွာနဲ့ ဖွဲ့ထားခဲ့လို့ ခက်မြဝေဟာ ချစ်တတ်တဲ့ နှလုံးသားရှိသလို၊ နာကျင်ရှုံးနိမ့်ရမှု အကြားမှာ ကိုယ့်ကိုယ့်ကို ယုံကြည်မှု ပျောက်ဆုံးမသွားတဲ့ မိန်းမအဖြစ်နဲ့ တင့်တယ်နေခဲ့တယ်…။\nခိုင်လေး ( ရွှေတောင် ) Mon Mar 17, 08:50:00 AM GMT+8\nလူနှစ်ယောက်လက်ထပ်ကြတိုင်း လိင်ကိစ္စသာယာချင်လို့ပဲလို့ တညီတညွတ်ထဲ အပေါ်ယံကောက်ချက် ချတတ်ကြတာ ဘာကြောင့်ပါလိမ့်။\nဆိုတဲ့ အတွေးလေးကို ခုရက်တွေမှာ တွေးဖြစ်နေတာ ။ မမစာလေးကိုဖတ်လိုက်တော့ ဒီစာကြောင်းလေးကို တိုက်တိုက်ဆိုင်ဆိုင်\nဖတ်လိုက်ရတယ် ။ ဇာတ်သိမ်းကိုလည်း ကြိုက်တယ် ။\nအမတငယ် Mon Mar 17, 09:09:00 AM GMT+8\nအချစ်ဆိုတာ ထောင်ချောက်သက်သက် :)\nAunty Tint Mon Mar 17, 10:43:00 AM GMT+8\n'ချစ်ပြီးမှ အထားခံခဲ့ရတယ်ဆိုတာထက် မချစ်ဘဲအညာခံရတာ ဆိုတဲ့အဖြစ်ဟာ ခါးသည်းလွန်းလှပါရဲ့'\nဒီစာသားလေးဟာ ၀တ္ထုတစ်ပုဒ်လုံးအတွက် အချုပ်လေးပဲလို့ ယူဆမိတယ် မချစ်ရေ။ Happy ending ကိုနှစ်သက်ပေမယ့်.ဖြစ်သင့်တဲ့ဇာတ်သိမ်းပိုင်းလေးမို့ သဘောကျတယ်။\nCameron Mon Mar 17, 04:11:00 PM GMT+8\nအမ်တီအန် Mon Mar 17, 07:05:00 PM GMT+8\nမချစ်က အချစ်ဝတ္တုရေးလက် အရမ်းကောင်းတယ်..\nမဒမ်ကိုး Tue Mar 18, 10:28:00 AM GMT+8\nအချစ်ဟာခါးသက်သက်ပါပဲ ဒါပေမယ့် တက်မက်နေဆဲပါလေ\nBurman Managers,Engineers and Scientists Tue Mar 18, 11:39:00 AM GMT+8\nPlease also visit my blog below.


ထိုင်းနိုင်ငံ ရနောင်းခရိုင်အတွင်း အအေးခန်းကွန်တိန်နာ ကုန်ကားပေါ်တွင် အသက်ရှုကြပ်ပြီး သေဆုံးသွားခဲ့ရသော မြန်မာရွေ့ပြောင်း အလုပ်သမား ၅၄ ဦးရဲ့ ရုပ်အလောင်းများကို ဧပြီ ၁၀ ရက်နေ့က ထိုင်းကယ်ဆယ်ရေးဝန်ထမ်းများ စစ်ဆေးကြည့်ရှုနေပုံ\nအဲဒီ လူမှောင်ခိုကုန်ကူးသူ ထိုင်းနိုင်ငံသား ၄ ဦး က တရားမဝင် မြန်မာနိုင်ငံသား ၁၂၁ ယောက်ကို ထိုင်းနိုင်ငံတောင်ပိုင်း Phuket ဒေသကို အလုံပိတ်ပစ္စည်းတင် ကွန်တိန်နာကားထဲမှာ အပြည့်အကြပ်တင်ပြီး သွားပို့ခဲ့တုန်းမှာ လေပေးစက်ပျက်ပြီး အဲဒီအထဲက လူတဝက်နီးပါးလောက် အသက်ရှု မွန်းကြပ်ပြီး သေဆုံးခဲ့ပါတယ်။\nအဲဒီ ထိုင်းလူမျိုး ၄ ယောက်ကို လူမှောင်ခိုကူးမှု၊ လူဝင်မှုကြီးကြပ်ရေးဥပဒေ ချိုးဖောက်မှု ၊ လူသေမှုတွေနဲ့ တရားရုံးတင်စစ်ဆေးပြီးနောက် ကွန်တိန်နာကားပိုင်ရှင်ကို ထောင်ဒဏ်၁ဝ နှစ်၊ သူနဲ့ပူးတွဲကြံစည်သူကို ထောင်ဒဏ် ၉ နှစ် နောက်ထပ်အကူအညီပေးသူတဦးကို ၆ နှစ် ပြစ်ဒဏ်အသီးသီး ချမှတ်လိုက်ပါတယ်။\nသူတို့ ၄ ဦးထဲမှာပါဝင်တဲ့ ထိုင်းအမျိုးသမီးကိုတော့ ဖြစ်စဉ်အားလုံး ဖြောင့်ချက်ပေးတဲ့အတွက် သက်ညှာတဲ့အနေနဲ့ ထောင်ဒဏ် ၃ နှစ်ချမှတ်လိုက်ပါတယ်။\nWhy ? They should be "Death Sentence". Still it is too less for their crimes.Yes, every time We, Burmese, are the losers.


နည်းပညာဆိုင်ရာစုစည်းမှုများ: Ubuntu OS ဆိုတာ ဘာလဲ\nUbuntu OS ဆိုတာ ဘာလဲ\nUbuntu အကြောင်း မေးထားတာလေးတွေကို ပြန်ဖြေပြထားတာ ဖြစ်ပါတယ်။ FAQ ပုံစံလေး ရေးပေး ထားပါတယ်။\nUbuntu ဟာ အာဖရိကန်ဘာသာနဲ့ဆို “တဦးနဲ့ တဦး စာနာထောက်ထားခြင်း” လို့ အဓိပ္ပာယ်ရပါတယ်။ Mark Shuttleworth ဆိုတဲ့ တောင်အာဖရိကသား တစ် ယောက်ရဲ့ Canonical Ltd ကနေ Free Cost & Freedom ပေးထားတဲ့ Ubuntu OS လို့ သိကြပါတယ်။ DEBIAN Linux OS ပေါ်မှာ အခြေခံပြီး Euro အခြေစိုက် Canonical ဆိုတဲ့ ကုမ္ပဏီက ထုတ်လုပ်ပါတယ်။ အမြဲတမ်း အခမဲ့ပေး မယ်လို့လဲ အာမခံထားပါတယ်။ အိမ်သုံး၊ ရုံးသုံးကနေ Server တွေအထိ အသုံးပြုနိုင်ပါတယ်။ သူ့ရဲ့ မျိုးကွဲတွေ အနေနဲ့ အခြေခံအားဖြင့် Kbuntu(KDE), Xubuntu (Xfce), Ebuntu(Education) ဆိုတာတွေ ရှိနိုင်ပြီး Multimedia Professional သမားတွေအတွက် Tools တွေ အစုံထည့် ပေးထားတဲ့ Ubuntu-Studio Edition, ဘာသာရေးနဲ့ ကိုက်ညီ အဆင်ပြေအောင် ပြုလုပ်ထားတဲ့ Ubuntu ME(Muslim Edition),Ubuntu CE(Christian Edition), MythTV ကနေ ထုတ်တော့ mythbuntu, Google ကနေ Green OS ဆိုပြီးထုတ်တော့ gOS အဲလို မူကွဲပေါင်းများစွာ ရှိပါတယ်။ ကိုယ်နဲ့ အဆင်ပြေတာကို သုံးရုံပါပဲ။\nDebian Linux Base, (FOSS) Free and Open Source Software.\nအခမဲ့ ပေးထားတော့ ရေရှည်စိတ်ချရပါ့မလား၊ သူတို့ ကကော ဘယ်ဝင်ငွေနဲ့ရပ်တည်လဲ။\nCanonical ကတော့ Customer Engineering Services, Support, Certification နဲ့ Training စတာတွေနဲ့ ရပ်တည်ပါတယ်။ Application တွေ ရေးဆွဲပေးခြင်းနဲ့ အသစ်ထွက်တဲ့ အခမဲ့ Application တွေကို အမြန်ဆုံး အရောက်ပို့တာတို့ ရှိပါတယ်။ အဲဒါတွေကလည်း Ubuntu အပေါ်မှာ မှီခိုနေတာတွေဆိုတော့ ရေရှည်အတွက် စိတ်ချရပါတယ်။ Ubuntu အတွက် ရံပုံငွေအနေနဲ့ကတော့ Ubuntu Logo ရိုက်နှိပ်ထားတဲ့ KeyChange, ကော်ဖီခွက် တွေကနေ T-Shirt, ခရီးဆောင်အိတ်, ဦးထုတ် စတာတွေ အထိ မျိုးစုံရောင်းပါတယ်။\nUbuntu Software တင်ဖို့ ခက်ခဲလား။\nWindows တစ်ခု တင်တာလောက်တောင် မခက်ခဲ ပါဘူး။ Wubi နဲ့တင်ရင် Forum တစ်ခုမှာ Login လုပ်ရတာ လောက် လွယ်ပါတယ်။\nUbuntu တင်ဖို့အတွက် Partition ထပ်ပိုင်းရင် Data ပျောက်ဆုံးတာတွေ ဖြစ်မသွားနိုင်ဘူးလား။ Windows နဲ့ Ubuntu တွဲတင်လို့ရလား။ ရရင်ရော လွယ်ပါ့မလာ။\nWindows မှာတောင် Partition ကို မကိုင်တွယ် တတ်ရင်တော့ ခင်ဗျားရဲ့ Data တွေကို Services သမားနဲ့ ပြန်ရှာရမှာပါပဲ။ ဒါပေမယ့် Ubuntu မှာ အဲဒါကို ရှောင်ရှား နိုင်မယ့်နည်းလမ်းတွေ ပါလာပါတယ်။ Ubuntu Install DVD နဲ့ဖြစ်စေ CD နဲ့ဖြစ်စေ လွယ်လွယ်လေး တင်လို့ရနိုင်ပါ တယ်။ လိုအပ်တဲ့ Partition ကို Free Space ကနေ Side Bar လေး ဘယ်ညာရွေ့ရုံနဲ့တင်ယူမလား ရတယ်။ Free Space တွေကပဲ ချိန်ညှိယူသွားတာဖြစ်လို့ ဘာ Data မှ မပျောက်စေရဘူး။ DVD နဲ့တင်ရင် Software တွေ အစုံအလင်ပါနိုင်ပေမယ့် CD နဲ့တင်ရင်တော့ WUBI ကို အသုံးပြုနိုင်လို့ ပိုလွယ်ကူပါလိမ့်မယ်။ Partition မပိုင်းပဲ Folder လေးတစ်ခုထဲမှာတင် Ubuntu တင်မလား Wubi ကို သုံးရုံပဲလေ။ Windows ရဲ့ Installer တစ်ခုတင်တာ လောက်တောင် မခက်စေရဘူး။ နောက်တစ်ခါ boot တက် ရင် Windows နဲ့ Ubuntu ကြိုက်ရာရွေးသုံးလို့ရပြီလေ။\nWubi ဆိုတာဘာလဲ။ ဆိုက်ဘယ်လောက်ရှိလဲ။ သူ့ကို သုံးရင် ဘယ်လောက်ပေးရလဲ။\nWubi ဆိုတာ Windows User တွေအတွက် Ubuntu Installer လေးပါ။ ဆိုက်ကတော့ 1.5 MB ရှိပါ လိမ့်မယ်။ Ubuntu CD မှာဆို တစ်ခါတည်းပါလာပါတယ်။ သူ့ဆိုက်မှာ ရေးထားတာတွေ့ရင် ခင်ဗျား ပိုသဘောကျ သွားနိုင်ပါတယ်။ Wubi ကို Run လိုက်ပါ၊ Username နဲ့ Password ကိုဖြည့်ပါ။ Install ကိုနှိပ်ပြီးရင်တော့ Coffee သောက်ပြီး Ubuntu သုံးဖို့ စောင့်နေရုံပါပဲတဲ့။ သူပြောတာ မှန်ပါတယ်ဗျာ။ အရမ်းကို လွယ်ကူပါတယ်။ သူက ခင်ဗျား ရဲ့ Harddisk ပေါ်မှာ5GB လောက် Folder လေးတစ်ခုပဲ တင်ထားမှာ Ubuntu ကို မလိုချင်တော့ရင် Windows ရဲ့ Add & Remove Software ဒါမှမဟုတ် Ubuntu ဆိုတဲ့ Folder အောက်က Uninstall ကနေပြန်ပြီး Uninstall လုပ်လိုက်ရုံပဲ။\nUbuntu တင်ပြီးမှ မကြိုက်တော့ရင် ပြန်ဖြုတ်ရ ခက်မလား။ Partition၊ Data တွေ ပျောက်နိုင်လား။\nWubi သုံးပြီးတော့ Ubuntu ကို Install လုပ်ထား တယ်ဆိုရင်တော့ Wubi ကို Unistall လုပ်လိုက်ရုံပဲ၊ Partition မပိုင်းထားတဲ့အတွက် ဘာမှမပြောင်းလဲ မသွား ပါဘူး။ အပျက်အစီး မဖြစ်နိုင်ပါဘူး။\nUbuntu တင်ဖို့ ဘာတွေလိုလဲ။\nWindows မှာနေရာအလွတ် 5GB လောက် ကျန် နေသေးရင် Ubuntu ကို တင်နိုင်ပါတယ်။\nRAM 256 MB, HDD5GB ဆိုရင် Ubuntu ကို တင်လို့ ရပါပြီ။ Xubuntu ဆိုရင် RAM 128 MB ရှိရင် တင်လို့ ရပါတယ်။ ကြိုက်မကြိုက် CD နဲ့အရင် Live လေးကြည့်ပြီး စမ်းလိုက်ပါဦး။ အခွေထည့်ထားပြီး Boot တက်ရင် Ubuntu ကို Office Tool တွေ Internet Tools တွေ သုံးလို့ ရနေပြီဗျ။ သဘောကျမှ မိမိ Computer ထဲကို install လုပ် မယ်ဆိုလည်း ဖြစ်ပါတယ်။ အဲဒီ Live Function လေးကို အသုံးပြုပြီး Windows မတက်တော့တဲ့ စက်တွေက Data တွေကို Recover ပြန်ဆယ်လို့ ရပါတယ်။\nWindows နဲ့ Ubuntu ဘာတွေ ကွာသလဲ။\nပထမဆုံးကတော့ Price ပါ။\nWindows ကို $ 300 လောက်ပေးရင် One User အတွက် ရပါတယ်။ စက်တစ်လုံးစာပဲပေါ့။\nUbuntu ကတော့ CD အခွေ နှစ်ရာမှာရင် £ 135.32 ပေးရပါတယ်။\nအခွေနှစ်ဆယ်အထိကတော့ အခမဲ့ မှာနိုင်ပါ တယ်။ 20 ကနေ 100 အထိက £ 80.85 ပေးရပါမယ်။\nပါဝင်တဲ့ Application တွေလဲ Ubuntu မှာက အခမဲ့ပါ။\nလွန်ခဲ့တဲ့ သုံးနှစ်က စစ်တမ်းအရ Virus ကတော့ Windows မှာ ရှိတာ 2000 ဆိုရင် Linux မှာ 1 ။\nအသုံးပြုရလွယ်ကူမှုကတော့ windows သုံးနေကျ လူတွေအနေနဲ့ နည်းနည်းစိမ်းသလိုရှိပေမယ့် GUI ကတော့ Design တူတူထားရင် Windows Vista တွေ Windows7 တွေနဲ့ နှိုင်းယှဉ်ပြရာမှာ Microsoft ရဲ့ Windows တွေက Process နဲ့ Memory ပိုလိုအပ်တယ်။ Design ပိုင်းမှာ ဘယ် လောက်သာတယ် လှတယ်လို့ပြောပြော အသုံးပြုနေဆဲ ဖြစ်တဲ့ အသားကျပြီးသား Windows XP ရဲ့နေရာနဲ့တော့ သွားယှဉ်လို့ ရမှာမဟုတ်ဘူး။ DTP သမားတွေအတွက် ကတော့ XP က လောလောဆယ် အဆင်ပြေဆုံး ဖြစ်နေ တယ်လေ။\nUbuntu မှာကော Virus မရှိဘူးလား။\nတကယ်တော့ Linux ရဲ့ လုံခြုံရေးစနစ်ကြောင့် Virus နဲ့ Trojan တွေဟာ Ubuntu မှာ အလုပ်မလုပ် နိုင်ပါဘူး။\nခက်ခဲတဲ့ အဆင့်တော်တော်များများကို User ကနေ သေသေချာချာ ပြုလုပ်ပေးရင်တောင် Virus Run ဖို့ မလွယ်ကူပါဘူး။ Windows နဲ့ယှဉ်ပြရရင် User အနေနဲ့ Admin လို Root User, Group လို Signin User, နောက် Everyone လို Other User ဆိုပြီး သုံးမျိုးခွဲထားပါတယ်။ လုံခြုံရေးအနေနဲ့ Read, Write, Execute ဆိုပြီး သုံးခုမှာ Other User အနေနဲ့ Read လောက်ပဲ ရပါလိမ့်မယ်။ Setting တစ်ခုခုလေးချိန်းရင်တောင် Password တောင်းပါ လိမ့်မယ်။ System ကို ပြောင်းလဲမယ်ဆိုရင်တော့ Root User အနေနဲ့မှသာ လုပ်ဆောင်နိုင်မှာပါ။ Ubuntu ကတော့ Default Root ကို Disable လုပ်ထားပါတယ်။ အားသာတာ တစ်ခုက Windows Virus တွေက Ubuntu (Linux) မှာ Platform မတူတဲ့အတွက် အလုပ်မလုပ်ပါဘူး။ Linux အတွက် Virus က သပ်သပ်ရေးရတာပါ။\nMicrosoft က ထုတ်တဲ့ Windows တိုင်းကတော့ အပြင်ကနေ (Web Browser ကနေပြီးတော့ပဲ ဖြစ်ဖြစ်) Run နိုင်အောင် လုပ်ထားတာပါ။ Web Pages တွေကနေ Active လုပ်တာ Install လုပ်တာ အဆင်ပြေအောင်ပါ။ လက်ရှိအခြေအနေမှာတော့ Email တွေ IM Client (eg. mIRC) တွေ Browser တွေကနေတစ်ဆင့် Virus တွေ Trojan တွေ Malware တွေဟာ လွယ်လွယ်ကူကူနဲ့ Run တော့တာပဲ။ နေရာတစ်နေရာကနေ ပုန်းပြီး အလုပ်လုပ် ပါတယ်။ တချို့မေးတေ၊ွ Web တွေက Download ဆွဲမှ Install လုပ်မှ ဖြစ်တာပါ။ တချို့ Web တွေကတော့ Browser ကနေ ဖွင့်လိုက်တာနဲ့ အလုပ် စလုပ်တော့တာ ပါပဲ။ Click လုပ်ပေးစရာတောင် မလိုပါဘူး။\nအဲဒါဆိုရင် Linux (Ubuntu) က လုံးဝစိတ်ချရလား မေးပါလိမ့်မယ်။ အဲဒီလိုတော့လဲ မဟုတ်သေးပါဘူး။ ကိုယ်တိုင်က Root account ကို မလိုပဲသုံးပြီး တွေ့သမျှ install မလုပ်ဖို့ Click မလုပ်ဖို့ လိုပါတယ်။ (Root User နဲ့ဆိုရင် ဘာမှ ပြန်မမေးတော့ဘူး။ User ခိုင်းတဲ့အတိုင်း လုပ်ပေးပါလိမ့်မယ်။)\nဒီလိုဆို Ubuntu အတွက် Anti-Virus Software မရှိဘူးပေါ့ ဟုတ်လား။\nKaspersky, Panda, Vexira Antivirus, RAV Antivirus, Trend Micro, Sophos တို့ကို အသုံးပြုနိုင်ပါ တယ်။ BitDefender ဆိုရင် အခမဲ့ Version အပြင် 7.0 ကို 1 year license အခမဲ့ပေးနေပါတယ်။ နာမည်ကြီးတာ ကတော့ Clamav ဆိုတဲ့ Anti-Virus ရှိပါတယ် FOSS ပါပဲ။ သူက Windows အတွက် Software လဲထုတ်ပေးပါတယ်။\nနောက် firewall အတွက် Firestarter ကို သုံးနိုင်ပါ တယ်။ အခြားခြားသော Software တွေလဲ ရှိပါသေး တယ်။ ဒါတွေကတော့ အကောင်းဆုံးလို့ မဲပေးခံရတဲ့ Software လေးတွေပါ။\nUbuntu မှာ သုံးဖို့ Software တွေက ဈေးကြီး နိုင်လား။ ဘာ Software ပါမလဲ။\nအကုန်လုံးနီးပါး GPL FOSS တွေပါပဲ။ အခမဲ့ ပေးထားတာတွေပါ။ Microsoft ရဲ့ $ 700 တန် Office လိုမျိုး အလုပ်လုပ်တဲ့ Open Office ပါပါတယ်။ MS Office မှာ မပါတဲ့ PDF အဖြစ်တောင် တိုက်ရိုက် Save လုပ်နိုင်ပါ လိမ့်မယ်။ $ 700 တန် Photoshop လိုမျိုး GIMP ပါလာ ပါတယ်။ Movie Player တွေ Internet သုံးဖို့ Firefox Browser ပါမယ်။ Gtalk, Yahoo, AIM, MSN, QQ စတဲ့ IM တွေ သုံးဖို့က Pidgin ပါမယ်။\nCD နဲ့ သွင်းရင်တောင် အဲဒါတွေပါပြီးသား ဖြစ်နေ မှာပါ။ လိုချင်တာရှိသေးရင် Internet က Download ဆွဲပြီး တော့ဖြစ်စေ LRC(Linux Resource Center) မှာ အခွေသွား ကူးပြီးတော့ဖြစ်စေ ရယူနိုင်ပါတယ်။\nUbuntu မှာ Driver တွေကိုရှာရခက်မလား။\nအရမ်းကြီး ရှားပါးနေတဲ့ Driver တွေ မဟုတ်ခဲ့ရင် အလွယ်တကူပါပြီးသား ဖြစ်ပါတယ်။ Windows မှာ သီးသန့်ထပ်တင်ပေးရတဲ့ Audio Driver တွေ Graphic Driver တွေ Ubuntu မှာ တစ်ခါတည်းပါပြီးသားပါ။ Audio/Video Code ပဲထည့်ပေးရမှာပါ။ Ubuntu တက် တာနဲ့ Audio ပါ တန်းတက်လာပါလိမ့်မယ်။ mp4 player တွေ Mobile Phone တွေဆိုရင် Windows က USB အနေ နဲ့ပဲ သိပေမယ့် Ubuntu မှာက Phone/Firmware Model ကိုပါ သိပါတယ်။ Printer Scanner တွေလဲ Autodetect သိပါတယ်။ ဘာမှ သိပ်ထွေထွေထူးထူး တင်ပေးစရာ မရှိ ပါဘူး။ Internet ချိတ်ဆက်ထားမယ်ဆိုရင် အလို အလျောက် Driver Update လုပ်ပေးသွားဦးမှာပါ။\nWindows Application exe ဖိုင်တွေ Ubuntu မှာ RUN နိုင်မလား။\nရနိုင်ပါတယ်။ Wine Installer ဆိုတာ ရှိပါတယ်။ Windows Emulator ဆိုပါတော့။ IE တို့ Photoshop တို့ ကနေ တချို့ ဂိမ်းတွေအထိ ရပါတယ်။ Half-Life2, Day of Defeat, Call of Duty, Star War စတာတွေကို အကောင်းဆုံး Platinum List ထဲမှာ တွေ့ရပါတယ်။ Final Fantasy XI, Counter-Strike, Command & Conquer 3, Command & Conquer3စတာတွေလည်း အသုံးပြုလို့ ရနိုင်ပါတယ်။ exe တွေ့တိုင်း အကုန်လုံးတော့ အဆင် မပြေသေးပါဘူး။ လောလောဆယ်တော့ exe application ပေါင်း ၇၈၀၀ ကျော် အသုံးပြုနိုင်ပါတယ်။\nUbuntu မှာ Myanmar fonts သုံးလို့ရမရ။\nUbuntu မှာ Win fonts, CE fonts နဲ့ Unicode fonts တွေ။ ဥပမာ Myanmar2, Myanmar3, Zawgyi-One, Myazedi စတာတွေ အသုံးပြုနိုင်ပါတယ်။\nအခမဲ့ပေးတယ်ဆိုတော့ မြန်မာပြည်ကနေ မှာလို့ ရမလား။\nရပါတယ်။ Canonical Ltd ကနေ မှာယူမယ်ဆိုရင် https://shipit.ubuntu.com/ မှာ Register လုပ်ပြီး အခမဲ့ မှာ ယူနိုင်ပါတယ်။4week ကနေ6week ကြာမယ်လို့ တော့ သတိပေးထားပါတယ်။4Week လောက်ဆို အခွေ ရောက်ပါတယ်။ ဗိုလ်အောင်ကျော်လမ်း အောက် ဘလောက် စာတိုက်ကြီးနားက ဆက်သွယ်ရေးရုံးမှာ ပါဆယ်သွားထုတ်ရပါတယ်။ မှတ်ပုံတင်၊ သန်းခေါင် စာရင်း/ ဧည့်စာရင်းတွေ မိတ္တူကူးပြီး ယူသွားရပါမယ်။ Nick Name နဲ့ မမှာမိပါစေနဲ့။ အဖွဲ့အစည်း Company နာမည်နဲ့မှာရင် Company ရဲ့ ထောက်ခံချက်ပါ ယူသွားဖို့ လိုပါလိမ့်မယ်။\nတကယ်လို့ အဲဒီလောက် မစောင့်ချင်ရင် http://www.ubuntu-myanmar.org/ သို့မဟုတ် http://friend4.wordpress.com/ တို့တွင် အခွေမှာ၍ဖြစ်စေ၊ MM-LRC မှာ အခွေလွတ်ဖြင့် သွားရောက်ကူးယူ၍ဖြစ်စေ ရယူ နိုင်ပါတယ်။\nကူးယူနိုင်သော ဆိုင်လိပ်စာများမှာ -\nSkyworld Internet Café\nအမှတ် ၄၇၊ ရေကျော်လမ်း၊ ပုဇွန်တောင်။\nBrown Hill Internet Café\nအမှတ် ၂၁၇၊ ဆိပ်ကမ်းသာလမ်း၊ ကျောက်တံတား။\nTipTop Internet Café\nအမှတ် (၆၂)၊ လှိုင်မြစ်လမ်း၊ အင်းစိန်ဈေးရှေ့၊ အင်းစိန်။


ဗောင်း ဗောင်း..ဗောင်ဗောင်သီးဖောက်သံပါ…။ Bang | Myanmar Gazette News Media Forum Network\nHome » Opinions & Discussion » ဗောင်း ဗောင်း..ဗောင်ဗောင်သီးဖောက်သံပါ…။ Bang\nဗောင်း ဗောင်း..ဗောင်ဗောင်သီးဖောက်သံပါ…။ Bang\nPosted by ဦးကြောင်ကြီး on Aug 29, 2012 in Opinions & Discussion |7comments\nအစိုးရ ဝံကျီးအပြောင်းအလဲတွေတော့ လုပ်ကုန်ပြီ။ ကောင်းသလား ဆိုးသလား ဘယ်ဖက်ကို ဦးတည်သလဲ ရေရေရာရာမသိပေမဲ့ ကျနော့်ကိုယ်ပိုင် ခံစားချက်အရ အရွေ့ကနေ စွမ်းအင် ဖြစ်ခြင်းသဘောကို လက်ခံတာမို့ နှစ်ခြိုက်ပါတယ်။ ပြောင်းတိုင်းလားဆိုတော့လည်း မဟုတ်ပါဘူး၊ အရင်ကလည်း ရာထူးနေရာ အပြောင်းအလဲ များစွာရှိခဲ့တာပဲ၊ ဒီနေရာက ဟိုနေရာ၊ ဒီလူပြီးနောက်လူ ညီလေးအကိုဂျီး ချစ်တမ်းကစားနေကြတာများတယ်။ အနှစ်သာရအားဖြင့် ပြစရာနတ္ထိပါ။ ဒီတခေါက်ရော ဘယ်လိုလဲ၊ စောင့်ကြည့်ရပါအုံးမယ်။ လက်ငင်းပြောနိုင်တာ ၉ဂဏန်း ကိုးနဝင်း အစဉ်အလာ ဆက်ထိန်းပါတယ်။ ထားပါတော့ သူ့မြင်းသူ့စိုင်း စစ်ကိုင်းရောက်ရောက်၊ နိုဗွီလေးလည်း အဲဒီမှာနေတော့တာ မဟုတ်ဘူး။ သတင်းပြေးထားတဲ့အတိုင်း ပြန်ကြားရေးဝံကျီးရာထူးကို ဦးအောင်ကြည်၊ ထိပ်တန်းဝံကျီးအချို့ သမတရုံးသို့ ပြောင်းပါတယ်။ အမျိုးသားပြန်လည် သင့်မြတ်ရေးအတွက် ဆွေးနွေးဖို့ သမတလက်ထောက်အဖွဲ့ စိတ်ကြိုက်ရွေးသလား သို့မဟုတ် တိုင်းမှူးများအထက် စစ်ဆင်ရေး ကွပ်ကဲရေးမှူးများလို ဝံကျီးများအထက်က ဝံဂျီးများအဖြစ် သမတကိုတာဝန်ခံဖို့ ခန့်သလား……. ဒါလည်း သူ့လှေသူထိုး ပဲခူးရောက်ရောက် ဖြစ်ပါတယ်။\nမဆလခေတ် ဝံကျီးဌာနများဖွဲ့တဲ့အခါ ဝံကျီးကို မဆလပါတီဝင်ကေဒါအား တာဝန်ပေးပြီး ဒုတိယဝံကျီးများကို ပညာရှင်အရပ်သားများ ပေးတဲ့အစဉ်အလာ ရှိတာမို့ ဒီလောက်နဲ့တော့ သမဒဂျီး ခလေးကွက်ရွှေ့နေတုန်းလို့ ပြောပါရစေ။ ၁၉၈၈ခုနှစ် နောက်ပိုင်း စစ်အစိုးရလက်ထက်ကြတော့ ပိုဆိုးသွားတယ်။ ဝံကျီး၊ ဒုဝံကျီး၊ ညွှန်ချုပ်၊ ညွှန်မှူးနဲ့ နောက်ဆုံး ဦးစီးအရာရှိ နေရာပါမချန် စစ်ဗိုလ်များ ဝင်ပါတယ်။ မှတ်မိနေသေးတဲ့ စစ်အုပ်ချုပ်ရေး အစောပိုင်းကာလ ဖြစ်ရပ်တခု ရှိတယ်။ ပညာတတ် စစ်အရာရှိဟောင်းတဦး စသုံးလုံးဖမ်းလို့ အချုပ်ကျတယ်။ အဲတုန်းကအချုပ်ကြီးကို မြို့နယ်ရဲမှူးများ (သုံးပွင့်) အလှည့်ကျစီ ညစဉ် ကင်းစစ်ရပါတယ်။ တညမှာတော့ နောက်တန်းမှာ ခေါင်းငုံထိုင်နေတဲ့ သူ့ကိုကြည့်ပြီး ခင်ဗျားကို……. မဟုတ်လားလို့ မေးတယ်။ နောက်မှသိတာ သူတပ်ထဲမှာရှိစဉ်ုအဲဒီရဲမှူးက အရာခံတဦးပါ။ စစ်အုပ်ချုပ်ရေး အစောပိုင်းမှာ စစ်တပ်ထဲက တပ်ကြပ်ဆိုရင် ရဲ၊ အကျဉ်းဦးစီးဌာနလို စစ်တပိုင်းဌာနများမှာ တပွင့်၊ အကြပ်ကြီး အရာခံများဆို နှစ်ပွင့်၊ သုံးပွင့်ပေါ့ဗျာ..။ ဒီလိုနဲ့ အရပ်သားစစ်စစ် ဝန်ထမ်းများ သုံးပွင့်၊ တပွင့်တခက်လောက်နဲ့ အငြိမ်းစားယူကြရတယ်။\nစကားပြန်ကောက်ရရင် မဆလခေတ်မှာ ပါတီကေဒါပထမ ပညာရှင်ဒုတိယမူနဲ့ ဆိုရှယ်လစ် ခေတ်ပြောင်း တော်လှန်ရေး အောင်လိုက်တာ တိုင်းပြည်ပျက်သွားတဲ့အထိပဲ။ အခုလည်း ဝံကျီးနေရာ စစ်ဗိုလ်များယူထားပြီး ဒုဝံကျီး ရာထူးအချို့ကိုသာ အရပ်သားလက်ထဲ ထည့်မယ်ဆိုရင် ပိုထူးလာမယ် မထင်ဘူး။ ပထမအဆင့်မှာကို ရဲရဲဝံ့ဝံ့နဲ့ အရေးကြီးတဲ့ ဌာနအများစုကို အရပ်သားများအား ပေးဖို့လိုတယ်။ လောလောဆယ် ကက်ဘိနက်မှာ အရပ်သားဝံကျီး တယောက်စ နှစ်ယောက်စနဲ့ မလုံလောက်ပါဘူး။ ပညာရှင်ဝံကျီးများကို တာဝန်ခံမှုနဲ့အတူ လုပ်ပိုင်ခွင့် အပြည့်အဝ ပေးရမယ်။ ပေါ်လစီပိုင်းမှာကို စစ်ဗိုလ်နဲ့ အရပ်သား အပြန်အလှန် ငြင်းခုံဆွေးနွေးခွင့် ပြုရမယ်။ ဒုတိယဆိုတာ ပထမခိုင်းတာ လုပ်ရတာ၊ ကိုယ့်ခြေကိုယ့်လက် မဟုတ်ဘူး၊ ဗျူရိုကရေစီ ယန္တရားမှာ နိုင်ငံတကာမှာလည်း ဒီလိုပဲရှိတယ်။ မဆလခေတ်ကို သင်ခန်းစာယူပါ။ သူတို့လည်း သင့်တော်တဲ့တချိန် ပညာရှင်လက်ထဲ အပ်မယ်လို့ အစီအစဉ်ရှိမှာပဲ။ သို့သော် မဖြစ် မဖြစ်နဲ့ ဖြစ်သလိုရအောင် သွားလိုက်တာ အဆုံးမှာ ဘုံးဘုံးလဲပါတယ်။ အခုလည်း ဒုတိယဝံကျီးနေရာအချို့ကို အရပ်သားပညာရှင်များကို လွှဲပေး ခိုင်းစား၊ နောင်မကြာခင် တဆင့်ပြီးတဆင့် လုပ်ပါမယ်ဆိုရင် မေ့လိုက်ပါ။ အရင်က မဖြစ်ခဲ့ရင် အခုလည်း မဖြစ်ဘူး။ ပိုကောင်းတဲ့ အဖြေလိုခြင်ရင် နည်းလမ်းအသစ် ပြောင်းရပါမယ်။\nရေတိုရေရှည် အကျိုးစီးပွား အရေးကြီးတယ်။ လူသစ်မွေးထုတ်၊ စနစ်သစ်ပြောင်းတယ်ဆိုတာ အကျိုးရလဒ် ချက်ခြင်းမထွက်ဘူး၊ ဆယ်နှစ်၊ အနှစ်နှစ်ဆယ် သွားရတာမျိုး၊ သရက်ပင်စိုက်သလို အပင်စိုက်သူ စားချင်မှ စားရတာ။ ဒီလိုနဲ့ ဆူလွယ်နပ်လွယ် လုပ်ကြရင်း တိုင်းပြည်တွေ မွဲကုန်ပါတယ်။ ဦးသိန်းစိန် ဘယ်ခြေလှမ်း လှမ်းမှာလဲ။ စစ်တပ်ရဲ့ ပျက်သွားတဲ့ နာမည်ကို ပြန်ဆယ်ပေးဖို့ ရေရှည်အပြုသဘော အုတ်မြစ်ဖောင်ဒေးရှင်း ချပေးမှာလား၊ ရေတိုကာလတခုကြည့် လက်ပူတိုက်မှာလား။ အခုထိတော့ သမဒ သက်တမ်း သုံးပုံတပုံသာ ရောက်လာတယ် တဗောင်းဗောင်းနဲ့ ဗောင်ဗောင်သီးသေနတ် ပစ်တာထက် ပိုမတွေ့ရပါ……….။\nဝေဖန်တယ်ကွာ ဘာဖြစ်လဲ၊ ဝံဂျီး ဝံဂလေး ရာထူးမမက်လို့ အတိုက်အခံ လုပ်တာကွ။ :cool:\n၀ံဂျီး၊ ၀ံကလေး ရာထူးမမက်နဲ့\nသမဒ ကြီးလိုဘဲ ဦးကြောင်လည်း ဘောင်ဘောင် သီး ဖောက်ပါသည် ။ :grin:\nဟွန့် ..အခု လောလောဆည် ပီအက်စီ ( ၀န်ထမ်း ရွေး ကျင့် ) ..ခုတော့ ဘာ ခေါ် လည်း မသိတော့ …ရာထူး ၀န် ဆိုလားဘာလား….အဲ..အဲဒါ ၀င် ဖြေမဲ့ လူတွေ တော့ မောပြီ။ ၀ံကြီး နဲ့ ဌာနတွေ ပြန် တွဲ ကျက် ရ အုံးမယ်။\nခွစ် …. ခွစ် …. ခွစ်\nဟို သီချင်းကြီးထဲက စာသားလို\nထူး … မခြား……. နား ဟာ..ဟား …ဟား\nအသံတော့အတော်လေးကျယ်တယ် သို့ သော်လည်းပေါ့ လေ\nသူလဲ ရှေးနည်းအတိုင်းကျင့် သုံးတယ်ထင်တယ်


သူမဖန်တီးတဲ့ လက်မှုအနုပညာလေးကနေ အလှူငွေသိန်းပေါင်းများစွာရရှိခဲ့လို့ စစ်ဘေးရှောင်ကလေးတွေအတွက် ရန်ပုံငွေလှူဒါန်းသွားမယ့် ချစ်သုဝေ – Cele Snap\nသရုပ်ဆောင်၊ အဆိုတော်၊ ဆရာဝန်မလေး ချစ်သုဝေနဲ့ သူမရဲ့ခင်ပွန်းလင်းလင်းတို့ ကတော့ လက်ရှိနွေဦ်းတော်လှန်ရေးမှာ ပြည်သူတွေနဲ့ အတူတူ တစ်သားတည်းရပ်တည်နေတာပဲဖြစ်ပါတယ်။ လင်းလင်းက သူတတ်ကျွမ်းတဲ့ အနုပညာနဲ့ သီချင်းထုတ်လုပ်ပြီး ထိုသီချင်းက ရရှိတဲ့ငွေသားအကုန်လှူဒါန်းမှာဖြစ်သလို ချစ်သုဝေကလည်း သူမကိုယ်တိုင်ဖန်တီးထားတဲ့ လက်မှုအနုပညာနဲ့ စစ်ဘေးရှောင်ကလေးတွေအတွက် ရန်ပုံငွေလှူဒါန်းသွားမှာပဲဖြစ်ပါတယ်။\nဒီကနေ့မှာတော့ ချစ်သုဝေက သူမဖန်တီးတဲ့ Macrame ကနေ အလှူငွေသိန်း(၆၀) ရရှိခဲ့ကြောင်းကို “”I weave, you buy, we share, we care” #Trezamacrame ရဲ့ပထမဆုံးprojectလေးရဲ့ရလဒ်။ စောင်ရေ ၂၀၀လောက်မှန်းခဲ့တာ ၁၀၀၀ကျော် ခုထိလည်းဝယ်နေကြဆဲပေမယ့် ၁၁၀၀ နဲ့ပိတ်ပေမယ့် ငွေလွှဲထပ်ပို့နဲ့ အမှတ်စဉ်1184 နဲ့ ” ၅၉သိန်း ၂သောင်းကျပ်” လှုခွင့် ရခဲ့ပါတယ်။ မဲ၁၀၀၀ကျော်မှာ macrameလေး ရနိုင်ဖို့ အခွင့်နည်းပေမယ့် လက်မှတ်ဝယ်သူအားလုံးဟာ လှူချင်လို့သာ ဝယ်ခဲ့ကြတာမို့ ကိုဇေရော ဝယ်ရဲခဲ့တဲ့မိတ်ဆွေတွေရော တကယ်ကျေးဇူးပါ။”\n“လိုအပ်တဲ့နေရာ၂ခု ကိုလွှဲလို့ပြီးစီးပြီးပါပြီ။ အမှတ်တရဖြစ်ဖို့ Treza’s macrame familyလို့ရေးလိုက် ပါတယ်။ Macrameလေးတွေကို လစဉ် projectလေးတွေနဲ့လုပ်နေဦးမှာမို့ stay tune with us !!!!မနက်ဖြန် 14th dec 6:30 pmမှာ trezaရဲ့ macrame ကံထူးသူကိုရွေးပြီးကြေငြာမယ်နော်..အမှန်တကယ်တော့ အားလုံးဟာကုသိုလ် ဆုတွေရပြီးသားပါ macrameလေးကတော့ အပိုဆုသာသာရယ်ပါ🤝🤝🤝” ဆိုပြီး ပြောလာပါတယ်။ချစ်သုဝေကတော့ သူမဖန်တီးတဲ့လက်မှုအနုပညာလေးကနေ အလှူငွေသိန်းပေါင်းများစွာရရှိခဲ့တဲ့အတွက် အလှူရှင်တွေအားလုံးကိုကျေးဇူးတင်ရင်း ပီတိဖြစ်နေရတာ ပဲဖြစ်ပါတယ်။\nသရုပျဆောငျ၊ အဆိုတျော၊ ဆရာဝနျမလေး ခဈြသုဝနေဲ့ သူမရဲ့ခငျပှနျးလငျးလငျးတို့ ကတော့ လကျရှိနှဦျေးတျောလှနျရေးမှာ ပွညျသူတှနေဲ့ အတူတူ တဈသားတညျးရပျတညျနတောပဲဖွဈပါတယျ။ လငျးလငျးက သူတတျကြှမျးတဲ့ အနုပညာနဲ့ သီခငျြးထုတျလုပျပွီး ထိုသီခငျြးက ရရှိတဲ့ငှသေားအကုနျလှူဒါနျးမှာဖွဈသလို ခဈြသုဝကေလညျး သူမကိုယျတိုငျဖနျတီးထားတဲ့ လကျမှုအနုပညာနဲ့ စဈဘေးရှောငျကလေးတှအေတှကျ ရနျပုံငှလှေူဒါနျးသှားမှာပဲဖွဈပါ တယျ။\nဒီကနမှေ့ာတော့ ခဈြသုဝကေ သူမဖနျတီးတဲ့ Macrame ကနေ အလှူငှသေိနျး(၆၀) ရရှိခဲ့ကွောငျးကို “”I weave, you buy, we share, we care” #Trezamacrame ရဲ့ပထမဆုံးprojectလေးရဲ့ရလဒျ။ စောငျရေ ၂ဝဝလောကျမှနျးခဲ့တာ ၁ဝဝဝကြျော ခုထိလညျးဝယျနကွေဆဲပမေယျ့ ၁၁၀၀ နဲ့ပိတျပမေယျ့ ငှလှေဲထပျပို့နဲ့ အမှတျစဉျ1184 နဲ့ ” ၅၉သိနျး ၂သောငျးကပျြ” လှုခှငျ့ ရခဲ့ပါတယျ။ မဲ၁ဝဝဝကြျောမှာ macrameလေးရနိုငျဖို့ အခှငျ့နညျးပမေယျ့ လကျမှတျဝယျသူအားလုံးဟာ လှူခငျြလို့သာ ဝယျခဲ့ကွတာမို့ ကိုဇရေော ဝယျရဲခဲ့တဲ့မိတျဆှတှေရေော တကယျကြေးဇူးပါ။”\n“လိုအပျတဲ့နရော၂ခု ကိုလှဲလို့ပွီးစီးပွီးပါပွီ။ အမှတျတရဖွဈဖို့ Treza’s macrame familyလို့ရေးလိုကျ ပါတယျ။ Macrameလေးတှကေို လစဉျ projectလေးတှနေဲ့လုပျနဦေးမှာမို့ stay tune with us !!!!မနကျဖွနျ 14th dec 6:30 pmမှာ trezaရဲ့ macrame ကံထူးသူကိုရှေးပွီးကွငွောမယျနျော..အမှနျတကယျတော့ အားလုံးဟာကုသိုလျ ဆုတှရေပွီးသားပါ macrameလေးကတော့ အပိုဆုသာသာရယျပါ🤝🤝🤝” ဆိုပွီး ပွောလာပါတယျ။ခဈြသုဝကေတော့ သူမဖနျတီးတဲ့လကျမှုအနုပညာလေးကနေ အလှူငှသေိနျးပေါငျးမြားစှာရရှိခဲ့တဲ့အတှကျ အလှူရှငျတှအေားလုံးကိုကြေးဇူးတငျရငျး ပီတိဖွဈနရေတာပဲဖွဈပါ တယျ။


ရသာချို: “ဘယ်ရနိုင်တော့မလဲ ငယ်ဘ၀တွေ”\nPosted by ပါရမီဖြည့်ဖက်လေး at 10:47 PM\nငယ်ငယ်တုန်းက သူငယ်ချင်းတွေနဲ့ ပြန်ဆုံရတာ ပျော်စရာကြီးနော်.. ကိုယ့်ကို အဲလို ခင်တဲ့သူ ရှိတယ်ဆိုတာ သိရတာလည်း ၀မ်းသာစရာပဲ..\nအဲဒီလို သူငယ်ချင်းတွေ အတူ ဆုံဖြစ်ခဲ့တဲ့ မင်္ဂလာပွဲလေးက ပိုလို့ ပျော်ဖို့ ကောင်းမှာနော်။ ဒါဆို... ချစ်သုဝေက သဘောမနော ကောင်းတာပေါ့နော်။ မာန မကြီးဘူး။\nချစ်သုက အရမ်းချစ်ဖို့ ကောင်းတယ်\nသူ ဘယ်လိုပုံဆံလေးပဲနေနေ အရမ်း\nလှနေတာပဲ။ ချစ်သု ဘော်ဘော်လည်း\nစိတ်မထိန်းနိုင်တော့ဖူးရယ် :) ဒါနဲ့စော\nစောစီးစီး ဘာထလုပ်နေတာလဲ? အိပ်\nနေပေါ့။ ခြေထောက်က ဘာလို့ ယောင်\nရတာတုန်း။ သိတယ်နော် ချစ်ချစ် မရှိတုန်း\nခုန်ပေါက်ပြီး ဆော့တယ်မှလား? ဒါမှမဟုတ်\nချက်တင်းထိုင်တာ လက်ညောင်းလို့ ခြေထောက်\nနဲ့စာရိုက်တယ်။ ဒါမှမဟုတ် အချွဲလွန်ပြီး ခြေဆောင့်\nလိုက်တာ သိနေတယ် သိနေတယ်။ ကောင်မလေး\nလာညာလို့မရဘူး ဟဟ။ ဆေးလေးဘာလေးလူး\nငြိမ်ငြိမ်နေ မဆော့ရဖူး။ စိတ်ချမယ်နော် :)\nချောမှားပါသွားတယ်\nပြန် _ တယ်နော် :P\nဟားဟား မမဘေဘီကွန်မန့်ဖတ်ပြီး ရီလိုက်ရတာ.. အင်း ပါရမီဖြည့်ဖက်လေးက အဲလို ခုန်ပေါက်ဆော့မယ့်ပုံလေးနော်.. ဟိဟိ


Google offersamassive 2Gbps plan with only 100$amonth! \nGoogle offersamassive 2Gbps plan with only 100$amonth!\nGoogle က 2Gbps အင်တာနက် plan ကို အမေရိကန်ဒေါ်လာ ၁၀၀တည်းနဲ့ offer ပြုလုပ်ပေးမည်။\nGoogle Fiber က 2Gbps service ကို တစ်လလျှင် ဒေါ်လာ ၁၀၀ဖြင့် offer ပြုလုပ်ပေးသွားမှာဖြစ်ပြီး အဆိုပါ package တွင် Wi-Fi6router တစ်ခုနဲ့ mesh extender တစ်ခုတို့ပါ ပါဝင်လာမှာဖြစ်ကြောင်း Alphabet ကပိုင်ဆိုင်ထားတဲ့ ISP တစ်ခုထံမှ ပြီးခဲ့တဲ့အပတ်က ထုတ်ပြန်ချက်တစ်ရပ်အရ သိရှိခဲ့ရပါတယ်။\nGoogle ရဲ့ FTTH service ဟာ လူတွေမျှော်လင့်ထားသလောက် အောင်မြင်မှုမရရှိခဲ့ပေမယ့် သူတို့အင်တာနက် broadband ကိုရရှိနိုင်တဲ့ မြို့များတွင် သူတို့ဟာ တိုးချဲ့ပြင်ဆင်မှုများကိုပြုလုပ်လျှက်ရှိနေပါတယ်။ ဒီ offer အသစ်တွင် သူတို့ရဲ့ standard 1Gbps ဝန်ဆောင်မှုထက် download speed ၂ဆခန့်ရရှိနိုင်မှာဖြစ်ပြီး ဒေါ်လာ ၃၀ခန့် ပိုမိုကျသင့်မှာပဲဖြစ်ပါတယ်။ ဒီ offer အသစ်တွင်တော့ download အတွက် 2Gbps ရရှိနိုင်မှာဖြစ်ပေမယ့် upload များအတွက်ကိုတော့ 1Gbps သာရရှိမှာဖြစ်ပါတယ်။\nဒီ plan ကို Google Fiber ရဲ့ Trusted Tester program ကနေတဆင့် လာမည့်လအတွင်း သုံးစွဲသူဖောက်သည်အချို့အတွက် ဝယ်ယူရရှိနိုင်တော့မှာပဲဖြစ်ပါတယ်။


69er Health Care Fund – HlaMin\n69er Health Care Fund\nBy Hla Min (Lifelong Learner) on December 4, 2021 • ( Leaveacomment )\nUpdate : December 4, 2021\nGreat Job by U Aung Min (Chair, 69er HCF)\nHe visited the families of 69ers who are GBNF.\nဒီနေ့ (၄/၁၂/၂၀၂၁)တွင် လွန်ခဲ့သော လအနည်းငယ်က ကွယ်လွန်ခဲ့ကြပြီးဖြစ်သော သူငယ်ချင်းအချို့ / ဇနီး များတို့ထံသို့ သတင်းမေး ခြင်း အလှူငွေပေးအပ်ခြင်း များဆောင်ရွက်နိုင်ရန်သွားရောက်ခဲ့ပါသည်။ Abdul Rauf (E), Ko Chit Phay (M), Ko Tun (Met), Ko Khin Maung Gyi (M), Ko Aung Gyi Shwe (E) နှင့် ဇနီးကွယ်လွန်ခဲ့သော Ko Aye Thein တို့ထံရောက်ခဲ့ပါသည်။ကိုချစ်ဖေ၏ဇနီးမှ HCF မှပါဝင်လှူဒါန်းသောနာရေးအလှူ ငွေကျပ် တစ်သိန်းအား HCF သို့ပြန်လည်ပေးလှူခဲ့ပါသည်။နာရေးကိစ္စများပေါ်ပေါက်ခဲ့သောအခြားသူငယ်ချင်းများထံသို့လည်းကြိုးစားထိတွေ့သွားပါမည်။HCF သို့ အလှူငွေထည့်ဝင်ခဲ့ကြသောသူငယ်ချင်းများအားလုံး၏စေတနာများကိုလည်းကာယကံရှင်များမှ အသိအမှတ်ပြု ကျေးဇူးတင်လျက်ရှိနေပါကြောင်းကြားသိခဲ့ရပါသည်။ယနေ့ဆောင်ရွက်ခဲ့သည်များအားမှတ်တမ်းပုံရိပ်များဖြင့်ပူးတွဲဖေါ်ပြအပ်ပါသည်။\nAbdul Rauf (U Tin Aye, E)\n#26, 89th St. G Fl., Mingalar Taung Nyunt\nU Aung Gyi Shwe (E)\nဧရာချမ်းသာ Condo သာကေတ\nU Chit Pe (M)\n#51, 5th Fl, Mandalay St., Mingalar Taung Nyunt.\nU Khin Maung Gyi (M)\n#128, 41st, 4th Floor\nU Tun (Met)\nMaung Wait Condo4th Fl,Upper Pansodan St.\nU Aye Thein (E)\nကွယ်လွန်သူ ကိုအောင်မြင့် (ရေနံ)အားရည်စူးလျက် စွန်းလွန်းဂူ ဝိပဿနာကျောင်းတိုက်တွင်HCF မှ ဝထ္ထုငွေ ကျပ် တစ်သိန်းအား၎င်း၏မိသားစုဆန္ဒခံယူလျက် အများကိုယ်စားသွားရောက်လှူဒါန်းခဲ့ပါသည်။တိုက်ဆိုင်စွာဖြင့်ယနေ့ (၂/၁၂/၂၁)သည် သူကွယ်လွန်သည့် သုံးလပြည့်နေ့ဖြစ်ပါသည်။ အခြားကွယ်လွန်သူ သူငယ်ချင်းများ အတွက်လည်း ဆက်လက်လှူဒါန်းပေးသွားမည်ဖြစ်ပါသည်။ အခြေအနေအရပ်ရပ်ကြောင့်လှူဒါန်းမှု လုပ်ငန်းစဉ်များအချိန် နှင့်တပြေးညီမဆောင်ရွက်နိုင်ခဲ့သည်များအတွက်တောင်းပန်အပ်ပါသည်။\nU Aung Myint (Pet)\nDear friends of RIT69ers\nကွယ်လွန်သွားပြီဖြစ်သော သူငယ်ချင်း ကိုသိမ်းဆွေ GBNF 103 EP69 (28/7/2021)အားရည်စူးလျက် ယနေ့ (၃/၁၂/၂၀၂၁)တွင် စွန်းလွန်းဝိပဿနာကျောင်းတိုက် တွင် ဆွမ်းပဒေသာပင် အလှူတော်အတွက် ငွေကျပ် ၁၀၀၀၀၀/ အားမိသားစု ဆန္ဒနှင့် အညီ သွားရောက်လှူဒါန်းခဲ့ပါသည်။ကိုသိမ်းဆွေသည် ရောက်ရှိရာ ဘုံဘဝမှ ဤစုပေါင်းဒါနအား သာဓုခေါ်နိုင် ပါရန်နှင့်အများ သိရှိ ဝမ်းမြောက်ကြစေရန်မျှဝေအပ်ပါသည်။\nU Thein Swe (E)\n115 (aboutaThird of the 69ers) have passed away.\nSome 69ers (e.g U Aye Thein) lost their spouses.\nSome 69ers have medical conditions.\nthe 30th Anniversary (in 1999),\nthe 40th Anniversary (in 2009),\nGolden Jubilee of Admission (in 2014),\nTrue Golden Jubilee of Graduation (in 2019).\nSome are looking forward to the resumption of\nMonthly Breakfast Gatherings,\nAnnual Dinner & Entertainment\nand 55th Anniversary (and beyond).\nfor the 69er activities.\nTekkatho Moe War (23)


မလိုတဲ့ ထောက်ခံစာတွေကြောင့် ဖြစ်နေတဲ့ ပြဿနာတွေနဲ့ အလွဲကြီးလွဲနေတဲ့ ကိုဗစ်ကင်းကြောင်း ထောက်ခံစာ - Zet Star\nမလိုတဲ့ ထောက်ခံစာတွေကြောင့် ဖြစ်နေတဲ့ ပြဿနာတွေနဲ့ အလွဲကြီးလွဲနေတဲ့ ကိုဗစ်ကင်းကြောင်း ထောက်ခံစာ\nOctober 3, 2020 ZCC News\t0 Comments\nကိုဗစ်ကင်းရှင်းကြောင်း ထောက်ခံစာဆိုတာကြီးက လွဲနေသလိုပါပဲ။\nလူကြီးမင်းတို့သိဖို့က ထောက်ခံစာလာယူတဲ့ လမ်းမှာ၊ လာယူတဲ့လူတွေအချင်းချင်းမှာ၊ ယူပြီးအပြန်လမ်းမှာ ကူးသွားခဲ့ရင် စစ်ပေးတဲ့ ဆရာဝန်လဲ သိမှာမဟုတ်ပါဘူး။ Swab test လုပ်ရင်တောင် ပေါ်မှာမဟုတ်ပါဘူး။ လက်မှတ်ကိုင်ထားလို့ ကိုဗစ်က ကြောက်ပြီး မကူးတော့မှာလဲ မဟုတ်ပါဘူး။\nဒီတော့ကာ အဲ့လို ဘယ်နေရာမှ အသုံးမဝင်တဲ့ ထောက်ခံစာတစ်ခုယူဖို့အတွက်နဲ့ ကူးစက်မှုပိုဖြစ်အောင် ရုံးလာခိုင်းတယ်ဆိုတာကြီးက လျော့ချရမယ့် ရုံးကိစ္စကို မလျော့တဲ့အပြင် ပိုတိုးအောင်လုပ်သလိုဖြစ်နေပါတယ်။ နောက်တစ်ချက်ကတော့ ကုန်စည်စီးဆင်းရေးကို အနှောက်အယှက်ဖြစ်အောင် လုပ်ရာကျပါတယ်။\nလူကြီးမင်းတို့သိဖို့က ရှမ်းပြည်ကို ပိတ်လိုက်ရင် ရှမ်းပြည်က စိုက်ပျိုးရေးတောင်သူတွေဟာ ရန်ကုန် မန္တလေးကို သူတို့ထွက်ကုန်မတင်ပို့နိုင်ရင် အကုန် လွှင့်ပစ်ရပါမယ်။\nအစိုးရကထုတ်ချေးတယ်ဆိုရင်တောင် ဆုံးရှုံးသွားတာမကာမိပါဘူး၊ ချေးတယ်ဆိုတာ ပြန်ဆပ်ရမှာပါပဲ။ ဆုံးရှုံးသွားတာကို အလကားထောက်ပံ့ပေးမှသာ ကာမိမှာပါ။\nပထမလှိုင်းတုန်းက တစ်ခါပစ်ရပြီးပါပြီ။ ဒုတိယလှိုင်းအစမှာ Express ကားတွေကို လူမပါဘဲကုန်တင်ခွင့်ပေးခဲ့လို့ Logistics ပိုင်း အတော်အသက်ရှုချောင်လွယ်ကူခဲ့ပေမယ့် အခုတစ်ဖန်ကုန်ကားတွေပိတ်၊ ထောက်ခံချက်တွေတောင်း လုပ်လာပြန်တာဟာ ပထမလှိုင်းကြောင့် အထိနာသွားရာက ပြန်လည်ရုန်းထဖို့ကြိုးစားနေတဲ့ စိုက်ပျိုးရေးလုပ်ငန်းတွေ အပါအဝင် အခြားဒေသထွက်လုပ်ငန်းတွေ အကုန်လုံးကို ပြုတ်ပြုတ်ပြုန်းအောင် လုပ်နေသလိုပါပဲ။\nနိုင်ငံအနှံ့က ဒေသထွက်ကုန်တွေကို ဝယ်ယူအားဟာ ရန်ကုန်ပဲ အဓိကရှိတာပါ။ ရန်ကုန်ရဲ့ ကုန်စည်လိုအပ်မှုဟာလဲ ရန်ကုန်တိုင်းကထွက်တာနဲ့တင် ဘယ်လိုမှ မလုံလောက်ပါဘူး။\nဒီတော့ အဓိပ္ပါယ်မရှိတဲ့ ထောက်ခံချက်တွေတောင်း၊ ကားတွေကို တားထားပြီး ကုန်စည်စီးဆင်းမှုနှောင့်နှေးအောင်လုပ်တာထက် ကားသမားတွေကို လိုအပ်တဲ့စည်းကမ်းတစ်ချို့ ချမှတ်ပေးပြီး ဖြတ်သန်းသယ်ယူခွင့်ပြုတာဟာ ဘက်စုံကပိုအကျိုးရှိပါတယ်။\nအခုတော့ ဟိုဒေသမှာ ကားတွေ ပိတ်ထား ဒီဒေသမှာ ကားတွေပိတ်ထားဆိုတဲ့ သတင်းတွေကြားရတာ အတော်ကြီးကို အမြင်မတော်ပါဘူး။ အမြန်ပြင်ပေးဖို့လိုပါတယ်..\n← Q စင်တာကို ဝင်ရမယ်ပြောပြီး လာမခေါ်တော့တဲ့အဖြစ် (စည်းကမ်းတွေက စာရွက်ပေါ်မှာပဲ ရှိတော့တာလား?)\nခန္တီးမြို့အနီး ချင်းတွင်းမြစ်ထဲ မျောလာတဲ့ အမျိုးအမည် မသိ အရာဝတ္ထုကြီးက တရုတ်ဒုံးပျံဖြစ်လေမလား? →


YEYINTNGE(CANADA): Friday, October 07\nBY ရဲရင့်ငယ်(ကနေဒါ) ... 10/07/20110အကြံပြုခြင်း\n7 Oct 2011 Yeyintnge's Diary\nKIAနှင့်မြန်မာစစ်တပ်ဆွေးနွေး ၁ရက် သြဂုတ် ၂၀၁၁\nသန်းရွှေ အလွန် အပိုင်း (၆)\nPublished on October 7, 2011 by မင်းလွင်\nဗိုလ်ချုပ်မှုးကြီးသန်းရွှေက မတ်လ ၃၀ ရက်နေ့မှာ တပ်မတော်ဦးစီးချုပ်ရာထူးကို တရားဝင်လွှဲပြောင်းပေးပြီးလိုက်တဲ့နောက်မှာ ဗိုလ်ချုပ်ကြီးမင်းအောင်လှိုင်ဟာ မြန်မာနိုင်ငံရဲ့ ၈ ဦးမြောက် ကာကွယ်ရေး ဦးစီးချုပ် ဖြစ်လာပါတယ်။ ဗိုလ်ချုပ်ကြီးမင်းအောင်လှိုင်ရဲ့ လက်ထက်မှာ မြန်မာတပ်မတော်နဲ့ အပစ်ရပ် လက်နက်ကိုင် တိုင်းရင်းသားအဖွဲ့တွေကြား ဆက်ဆံရေးအနေအထားကို ဒီတပတ် တင်ပြပေးပါမယ်။\nဗိုလ်ချုပ်ကြီးမင်းအောင်လှိုင်လက်ထက်မှာ လက်နက်ကိုင် တိုင်းရင်းသားအဖွဲ့တွေအပေါ် စစ်ရေးအရ ဖြေရှင်းတဲ့နည်းနဲ့ ဆက်ဆံလာတယ်လို့ တိုင်းရင်းသားခေါင်းဆောင်တွေက ပြောကြပါတယ်။ တိုင်းရင်းသား လက်နက်ကိုင်တွေနဲ့ပတ်သက်ရင် စစ်ရေးအရ ဖြေရှင်းတာတွေဟာ အရင်ကထက် ပိုဆိုးလာပြီး တိုက်ပွဲကြီးတွေလည်း ဖြစ်နေတယ်လို့ ရှမ်းပြည်တပ်မတော်မြောက်ပိုင်းမှ ဗိုလ်မှူးစိုင်းလ က ယခုလို ပြောပါတယ်။\n“ဗိုလ်ချုပ်မှူးကြီးသန်းရွှေ အနားယူပြီးတော့ ကာကွယ်ရေးဦးစီးချုပ်အဆင့်မျာ ဗိုလ်ချုပ်ကြီး မြင့်အောင်လှိုင် အစားထိုးခဲ့တယ်။ အဲဒီ အစားထိုးတဲ့ နေရာမှာ တကယ်ဆိုရင်တော့ ဗိုလ်ချုပ်ကြီး မြင့်အောင်လှိုင်ထက် စီနေရာကျတဲ့ ဗိုလ်ချုပ်ကြီးတွေ အများကြီး ရှိပါတယ်။ ဒါပေမယ့် သူက သဘောက သူ့စိတ်အချရဆုံးပေါ့။ သူ့လူယုံတော်ကို သူက နေရာပေးလိုက်တဲ့ သဘောမျိုးပဲ ကျနော်တို့ မြင်တယ်လေ။ ဒါကြောင့်လည်း ကျနော်တို့ တိုင်းရင်းသား လက်နက်ကိုင် ကို နောက် ဆက်ဆံနေတဲ့ သဘောထားတွေလည်း မပြောင်းလဲပါဘူးခင်ဗျ။ ခုထက်ထိ တိုက်ပွဲတွေ ဆက်တိုက် ဖြစ်နေတာပဲ။ ပြောရမယ်ဆိုရင် အခုက ပိုပြီးတော့ ကြီးကြီးကျယ်ကျယ် တိုက်ပွဲတွေ ဖြစ်ခဲ့တာ။”\nတပ်မတော်က အပစ်ရပ်တိုင်းရင်းသားလက်နက်ကိ်ုင်အဖွဲ့တွေကို မြန်မာ တပ်မတော်လက်အောက်ခံ နယ်ခြားစောင့် တပ်ဖွဲ့နဲ့ ဌာနေပြည်သူ့စစ်တပ်ဖွဲ့များအဖြစ် ပြောင်းလဲဖို့ ညွှန်ကြားခဲ့ပါတယ်။ မြန်မာတပ်မတော်ရဲ့ ညွှန်ကြားချက်ကို မလိုက်နာတဲ့ အပစ်ရပ်အဖွဲ့တချို့နဲ့ တိုက်ပွဲတွေ ပြန်ဖြစ်ခဲ့ပါတယ်။\nသည်လိုနဲ့ဗိုလ်ချုပ်မှူးကြီးသန်းရွှေ ကာကွယ်ရေးဦးစီးချုပ် အဖြစ်က အနားယူပြီးတဲ့ နောက်မှာ တိုင်းရင်းသားလက်နက်ကိုင်အဖွဲ့တခုဖြစ်တဲ့ ကချင်လွတ်မြောက်ရေးတပ်မတော်နဲ့ တိုက်ပွဲတွေ ပြန်ဖြစ်လာပါတယ်။\nဒါပေမယ့် တပ်မတော်ဟာ လက်နက်ကိုင်အဖွဲ့တိုင်းနဲ့တော့ တိုက်ပွဲတွေ ဖြစ်နေခဲ့တာ မဟုတ်ပါဘူး။ တိုင်းရင်းသား လက်နက်ကိုင်အဖွဲ့တွေအပေါ် ဆက်ဆံရာမှာ တဖွဲ့နဲ့တဖွဲ့တူညီမှု မရှိဘူးလို့ တိုင်းရင်းသား အဖွဲ့တွေက ပြောကြပါတယ်။\n၀ တိုင်းရင်းသား လက်နက်ကိုင်အဖွဲ့နဲ့ မိုင်လား လက်နက်ကိုင်အဖွဲ့တွေကို ဦးစားပေးလိုက်လျော ဆက်ဆံခဲ့ပြီး ပဏာမ ငြိမ်းချမ်းရေး သဘောတူညီချက် ရအောင် လုပ်ခဲ့ပါတယ်။\nသည်ကိစ္စနဲ့ပတ်သက်ပြီး ကချင်လွတ်မြောက်ရေးအဖွဲ့ (ကေအိုင်အို) က ဦးလနန်းက ယခုလို သုံးသပ် ပြောဆိုပါတယ်။\n“UWSA နဲ့ မိုင်းလားဘက်ကို နားလည်မှု သဘောတူတာမျိုး လုပ်တယ်ဆိုပေမဲ့ အခုထက်ထိ သူတို့ရဲ့ လက်မှတ်ရဲ့ အကျိုးသက်ရောက်မှုက ဘာမှ မရှိဘူး။ လက်မှတ်ထိုးတဲ့အကျိုး ဘာမှ ပေါ်လာစရာ အကြောင်းမရှိသေးဘူး ခင်ဗျ။ သူတို့ လက်မှတ်ထိုးတဲ့ အဖွဲ့ကလည်း နဂိုကတည်းက အပစ်ခတ်ရပ်စဲရေး လုပ်ထားတဲ့ အဖွဲ့တွေပါ။ တကယ်လည်း သူတို့ ပစ်ခတ်တာတွေ လုပ်တဲ့အဖွဲ့တွေ မဟုတ်ပါဘူး။ ဒါကို သူတို့ကတော့ ပိုပြီးတော့ အပစ်ခတ်ရပ်စဲရေး လုပ်ငန်း ပိုပြီးတော့ သေချာသွားအောင် အမြတ်ယူသွားတာပါ။ အခု သူတို့ အမှန်တကယ်ဆိုရင် တလလောက် ရှိသွားပါပြီ တလအတောအတွင်းမှာ သူတို့ အဲဒီအဖွဲ့တွေနဲ့ အမှန်တကယ်ပဲ ငြိမ်းချမ်းချင်တယ် သဘောတူညီချက် ရယူထားတယ် ဆိုရင်တော့ အဲဒီ ဒေသအတွက် အခု နိုင်ငံတော်ကနေ လုပ်ပေးလေ။ ဘာတွေလုပ်ပြီးပြီလဲ ဆိုတာ မေးခွန်းထုတ်စရာ ရှိတယ်ခင်ဗျ။ ဒါကတော့ ဘာလဲဆိုတော့ တိုင်းရင်းသားတွေဟာ အခု ဒီနောက်ပိုင်းမှာ အားလုံးဟာ တိုင်းရင်းသားတွေရဲ့ အခွင့်အရေး တောင်းဆိုမှုတွေက အားလုံးက တူညီလာတယ်၊ အားလုံးက သဘောတခုတည်း ဖြစ်လာတယ် ဒါကို ယူအန်အက်စ်ဘီကနေပြီး စုစည်းပြီးမှပဲ နိ်ုင်ငံရေးအင်အားစု တိုင်းရင်းသားတွေအတွက် နိုင်ငံရေးအင်အားစုတခု ထွက်ပေါ်လာတာ ရှိတယ်။ အဲဒီ ထွက်ပေါ်လာတဲ့ထဲမှာ UWSA နဲ့ မိုင်းလားအဖွဲ့တွေ ပါဝင်သွားမှာကို သူတို့ အများကြီး စိုးရိမ်တယ်ခင်ဗျ။ ဒါကြောင့်မို့ အဲဒီအဖွဲ့ ၂ ဖွဲ့ကို သူတို့ကနေပြီးတော့ ဘာမှ မဖြစ်တဲ့ ပြဿနာကို ပြဿနာတခု ဖြစ်တဲ့ပုံစံမျိုးနဲ့ ပုံဖော်ပြီးမှပဲ သဘောတူညီမှု လက်မှတ်ရေးထိုးတာပါ။ အမှန်တကယ်တော့ ဘာလဲဆိုတော့ ကျန်တဲ့ လက်နက်ကိုင် အင်အားစုတွေကို တဖွဲ့ပြီးတဖွဲ့ သူတို့ကနေ ဖျက်သိမ်းဖို့ ထိုးစစ်နဲ့ ချေဖျက်ဖို့ လုပ်တဲ့ ကိစ္စတွေပါ။ ဒါကတော့ အမှန်တကယ်ပါပဲ တိုင်းရင်းသားတွေရဲ့ စည်းလုံးညီညွတ်မှုကို ပျက်ပြားစေတဲ့ ကိစ္စတွေပါ။ ဒါပေမဲ့ တခုက ဘာလဲဆိုတော့ အခု ဒီ သဘောတူညီချက် လက်မှတ် ရေးထိုးထားတဲ့ အဖွဲ့တွေကလည်း တိုင်းရင်းသားကို အခြေခံတဲ့၊ တိုင်းရင်းသားအခွင့်အရေးကို အခြေခံပြီး တောင်းဆိုနေတဲ့ လက်နက်ကိုင် အင်အားစုတွေပါ။ အဲဒီအချက်ကိုတော့ ထည့်ပြီးတော့ စဉ်းစားရမယ်ခင်ဗျ။”\n၂၀၁၁ မတ်လ ၃၀ ရက်နေ့မှာ စစ်တပ် အုပ်ချုပ်ရေးကနေ အရပ်သား အုပ်ချုပ်ရေးဆီကို အာဏာ လွှဲပြောင်းပေးခဲ့ပါတယ်။ တပ်မတော်က အငြိမ်းစား ဗိုလ်ချုပ်ကြီးဟောင်း ဦးသိန်းစိန် ခေါင်းဆောင်တဲ့ ပြည်ထောင်စုအစိုးရအဖွဲ့သစ် ပေါ်ပေါက်လာခဲ့ပါတယ်။ ယခုအချိန်ထိ ဗိုလ်ချုပ်ကြီးမင်းအောင်လှိုင်နဲ့ စစ်ဘက်ဗိုလ်ချုပ်တွေဟာ သမ္မတဦးသိန်းစိန်အစိုးရရဲ့ ဦးဆောင်မှုကနေ သွေဖည်တာမျိုး မတွေ့ရသေးပါဘူး။\nလက်ရှိ ခေါင်းဆောင်တွေရဲ့ နိုင်ငံရေး၊ စီးပွားရေး ပြောင်းလဲမှုတွေကို လက်ခံတယ် ဆိုပေမယ့် တိုင်းရင်းသားကိစ္စမှာ အလျှော့ပေးတဲ့သဘောမျိုး ဖြစ်လာရင်တော့ စစ်တပ်က လက်ခံမယ့်ပုံ မပေါ် ဘူးလို့သုံးသပ်တာတွေ ရှိပါတယ်။\nစစ်တပ်က တိုင်းရင်းသား ကိစ္စတွေမှာ ပိုပြီးတင်းမာတဲ့ သဘောထား ရှိနေတာ ထင်ရှားပါတယ်။ ကာလ တခုမှာ တော့ နိုင်ငံရေး လိုအပ်ချက်အရ တိုင်းရင်းသားအရေးမှာ အလျှော့အတင်း လုပ် ကောင်း လုပ်လာ နိုင်ပေမယ့် ရေရှည်မှာတော့ စစ်တပ်က နိုင်ငံရေးလိုအပ်ချက်ကိုချည်း ဦးစားပေးမှာ မဟုတ်ပါဘူး။\nပြည်နယ်နဲ့ တိုင်းဒေသကြီးတွေမှာ စစ်ဗိုလ်ချုပ်ဟောင်းတွေအပြင် တိုင်းရင်းသားတွေ တချို့တဝက်ပါတဲ့ အစိုးရအဖွဲ့တွေ ရှိပါတယ်။ ပြည်နယ်ဒေသတွေမှာဆိုရင် တိုင်းရင်းသား ပြည်နယ်အစိုးရ ဝန်ကြီးချုပ် တွေ ရှိကြ ပါတယ်။\nတချိန်တည်းမှာလည်း တပ်မတော်က တိုင်းရင်းသားတွေဆက်ဆံရေးနဲ့ နယ်စပ်ဒေသ လုံခြုံ ရေး အတွက်လည်း ဆက်လက် ရှိနေဆဲပါ။ အဲလိုအနေအထားမျိုးမှာ ပြည်နယ် တိုင်းရင်းသားဒေသ ငြိမ်းချမ်းရေးနဲ့ ဖွံ့ဖြိုးရေးအတွက် စစ်တပ်နဲ့ပဲ ဆက်ဆံရမှာလား။ အရပ်သား အစိုးရအဖွဲ့တွေနဲ့ ဆက်ဆံ ရမှာလား ဆိုတဲ့ ပြဿနာအပေါ် ကချင်လွတ်မြောက်ရေးအဖွဲ့ ကေအိုင်အိုမှ ဦးလနန်က အခုလို သုံးသပ်ထားပါတယ်။\n“အခုကတော့ အရပ်သားအစိုးရ ဆိုပေမဲ့ အဲဒီ အရပ်သားအစိုးရ အပေါ်မှာ ဩဇာလွှမ်းမိုးမှုက ဘယ်သူရှိတယ်ဆိုတာ အဲဒီအချက်က အရေးကြီးပါတယ်။ ကျနော်တို့ ဒီ ပြည်နယ်အစိုးရတွေကတော့ တိုင်းဒေသကြီး အစိုးတွေထက် စာရင်တော့ အများကြီး လုပ်ပိုင်ခွင့်လျှော့ပါတယ်။ တိုင်းဒေသကြီး ဝန်းကြီးချုပ်တွေက အရင်တုန်းက ဗိုလ်ချုပ်ကြီးဟောင်းတွေ များပါတယ်။ အဲဒီကျတော့ တိုင်းဒေသကြီးတွေမှာ စစ်ဘက်ဆိုင်ရာ စစ်ဒေသတိုင်းမှူးတွေထက် ဝန်ကြီးချုပ်တွေက ပြောပိုင် ဆိုပိုင်ခွင့် ရှိတယ်။ ဒါပေမဲ့ ဒီတိုင်းရင်းသား ဒေသတွေမှာ ရှိတဲ့ ပြည်နယ်ဝန်ကြီးချုပ်တွေက အားလုံးလိုလိုပဲ အရပ်ဘက်က များတယ်။ အဲဒီလို အရပ်ဘက်က ပုဂ္ဂိုလ်တွေက ဝန်ကြီးချုပ် လုပ်တဲ့အခါမှာ အဲဒီမှာ ဒေသခံ စစ်တိုင်းမှူးဆီမှာ ဘာမှာ ပြောပိုင် ဆိုပိုင်ခွင့် မရှိဘူး။ ဩဇာလွှမ်းမိုးမှု မရှိဘူး။ ပြည်နယ် အစိုးရတရပ်အနေနဲ့ ဘာမှ ဒီ ပြောဆိုပိုင်ခွင့် မရှိတဲ့အတွက်ကြောင့်မို့ ကျနော်တို့ကတော့ ဒီ တိုင်းရင်းသားလက်နက်ကိုင် အင်အားစုတွေကတော့ အခုက တော်တော်လေး ရွေးရတယ်ခင်ဗျ။ ဒီ ပြည်နယ်အစိုးရတွေနဲ့ ပြောဆိုရမှာလား ဒါမှ မဟုတ်ရင် အာဏာလက်ကိုင်ထားတဲ့ အစိုးရစစ်တပ် အာဏာရှင်နဲ့ပဲ ပြောရမလား ဆိုတာ ဝေခွဲမရ ဖြစ်နေပါတယ်။ ဒါပေမယ့် ခုနကပြောသလိုပေါ့နော် ပြည်နယ်တွေမှာက ပြည်နယ်အစိုးရ ဆိုတာကတော့ တိုင်းမှူးရဲ့ လက်အောက်ထဲမှာ တရားဝင် မရှိဘူး ဆိုပေမယ့် ဒီ ပြည်နယ်အစိုးရတွေဟာ စစ်တပ်တွေရဲ့ လုပ်ဆောင်မှု အပေါ်မှာ ဘာမှာ ဝင်ရောက်ပြီးတော့ အကြံပေးတာမျိုး ဝင်ရောက်စွက်ဖက်တာမျိုး လုပ်ကိုင်မှု အတိုင်းအတာ ဘာမှ မရှိဘူး။”\nပြည်နယ်အစိုးရတွေက စစ်တိုင်းမှူးတွေအပေါ် လွှမ်းမိုးနိုင်တာတော့ မရှိဘူးလို့ ဦးလနန်းက သုံးသပ်ပြောဆိုသွားတာပါ။ တိုင်းရင်းလက်နက်ကိုင်အဖွဲ့တွေဟာ ငြိမ်းချမ်းရေးကို လိုလားပြီး စစ်ရေးအရ ဖြေရှင်းတာကို မလိုလားပါဘူး။ ဒါပေမယ့် မြန်မာတပ်မတော်ရဲ့ တိုင်းရင်းသားတွေ အပေါ်ထားတဲ့ ပေါ်လစီဟာ ပြောင်းလဲတာ မတွေ့ရဘူးလို့ ကရင်အမျိုးသားအစည်းအရုံး (ကေအန်ယူ) က ဗိုလ်မှုးစောလှငွေက အခုလို သုံးသပ်ပါတယ်။\n“လောလောဆယ် အစိုးရ သမ္မတကြီး ဦးသိန်းစိန်တို့ ဘယ်လိုပဲ ဖြစ်ဖြစ် နိုင်ငံတော် အခြေအနေနဲ့ သူတို့ လက်ရှိ ၂၀၀၈ ဖွဲ့စည်းပုံအောက်မှာ သူတို့ ပျော့ပျော့ ပြောင်းပြောင်းနဲ့ သူတို့ လှည့်လို့ရနိုင်လည်း ရဆိုပြီးတော့ သူတို့ သာသာလေးနဲ့ ဆက်လက် အုပ်ချုပ်သွားနိုင်ဖို့ သူတို့ ကြိုးစားချင်တယ်။ ကျနော်ထင်တယ် စစ်တပ်ကတော့ သူတို့ရဲ့ တိုင်းရင်းသားတွေအပေါ်မှာ ထားတဲ့ ပေါ်လစီပဲ ဖြစ်ပစေ၊ ကျနော်တို့ ပြည်သူလူထုအပေါ်မှာထားတဲ့ ပေါ်လစီပဲ ဖြစ်ပါစေ ဘာမှာ မပြောင်းလဲဘူး ဆိုတဲ့အခါကျတော့ သမ္မတဦးသိန်းစိန်လည်း မောတာပဲ ရှိမယ်လို့ ထင်တယ်။ နောက်ဆုံး အဆင်မသင့်ရင် ဆက်ပြီး အာဏာ သိမ်းခံရမှာပဲ ကျနော်ကတော့ အဲဒီလိုပဲ ထင်တယ်။”\nတိုင်းရင်းသားတွေအပေါ် တန်းတူထားပြီး ဆက်ဆံမယ်ဆိုတဲ့ စဉ်းစားချက်မျိုး မြန်မာတပ်မတော်မှာ ယခုလည်း မရှိသေးသလို နောင်လည်း တော်တော်နဲ့ရှိမှာ မဟုတ်ပါဘူး။ဒါကြောင့် တိုင်းရင်းသား အရေးကိစ္စနဲ့ ပတ်သတ်ရင် နိုင်ငံရေးနည်းနဲ့ စဉ်းစားချင်တဲ့ နိုင်ငံရေးသမားများလိုတော့ စစ်တပ်က စဉ်းစားမှာ မဟုတ်ဘူးလို့ဘဲ ကောက်ချက်ချရမှာ ဖြစ်ပါတယ်။\nမြစ်ဆုံရေကာတာ ခဏရပ်၊ ပေါက်ကွဲတော့မယ့် ဗုံးတလုံး ကော်ဇောနီနဲ့ ဖုံးလိုက်တော့\nPublished on October 7, 2011 by သန်းဝင်းထွဋ် ·\nမြစ်ဆုံနဲ့ တရုတ်-မြန်မာ နိုင်ငံရေးနဲ့ စီးပွားရေး ရှေ့အရေးနဲ့ နောက်အရေး မေးစရာတွေ များလာမယ်။\nဒေါ်လာသန်းပေါင်း ၃,၆၀၀ တန် မြစ်ဆုံရေအားလျှပ်စစ်စီမံကိန်းကို ဒီအစိုးရလက်ထက်မှာ ရပ်ထားမယ်ဆိုတဲ့ သမ္မတ ဦးသိန်းစိန်ရဲ့ အချက်ပြသံဟာ တရုတ်နဲ့ မြန်မာကြားက နိုင်ငံရေးအခင်းအကျင်း အပေးအယူအသစ်ကို ပြတာလား။ ဒီအစိုးရသက်တမ်း ၅ နှစ်အတွင်းမှာ ဒီစီမံကိန်းကို ရပ်ထားမယ်လို့ သမ္မတ ပြောစကားဟာ တရုပ်သဘောထားနဲ့ တရုတ်နိုင်ငံရဲ့ အမျိုးသားအကျိုးစီးပွားကို ဆန့်ကျင်နေတယ်။ နအဖလက်ထက်က တရုတ် မဟာမိတ်ဆက် ဆံရေးမျိုးကနေ တခုခု သွေဖည်လာပုံပေါက်ပါတယ်။ မြစ်ဆုံကိစ္စ ဒီသမ္မတလက်ထက် ရပ်ထားရုံနဲ့ အဖြေမထွက်သေးပါဘူး။ “မိမိတို့အစိုးရလက်ထက်”ဆိုတဲ့ ၅ နှစ်တာသက်တမ်းအတွင်း မြစ်ဆုံက လက်ရှိလုပ်နေတဲ့ ဆောက်လုပ်ရေးလုပ်ငန်းတွေ ရပ်ထားဖို့ တရုတ်နဲ့ ဘယ်လိုဆက်ညှိမလဲ။ မြစ်ဆုံရေကာတာကို ခဏရပ်ထားမယ်ဆိုပြီး ပေါက်ကွဲတော့မယ့် ဗုံးတလုံးကို ကော်ဇောနဲ့ အုပ်လိုက်တယ်။ အန္တရာယ် တကယ်ပဲ မရှိတော့ဘူးတဲ့လား။\nကုလသမဂ္ဂ လုံခြုံရေးကောင်စီမှာ ကာကွယ်ပေးမယ့် တရုတ်ရဲ့ဗီတိုကို သိပ်အရေးတကြီး မလိုတော့ဘူး၊ ဗီတိုဈေးကျနေပြီလို့ ဆုံးဖြတ်တာဖြစ်နေသလား။ အမေရိကန်ဘက်က အရိပ်အခြည်ကို ကြည့်ပြီး တရုတ်ကိုအာခံဖို့ အားစမ်းတာလည်း ဖြစ်ကောင်းဖြစ်နေမလား။\nဧရာဝတီ မြစ်ဆုံကိစ္စ လူထုကြားမှာ လှုပ်ရှားမှုတွေ ထိန်းမနိုင်သိမ်းမရ ဖြစ်လာမှာထက် တရုတ်ဆီက နဂါးမျက်စောင်းကိုပဲ ရင်ဆိုင်လိုက်တော့မယ်လို့ ရွေးချယ်လိုက်ရတာမျိုး လည်း ဖြစ်နိုင်လား။ ဆက်ဆံရေးသစ်နဲ့ အကဲစမ်းနေတဲ့ အမေရိကန်ကောင်းဘွိုင်တွေက အကာအကွယ် ပေးနိုင်လောက်နေပြီလား။ မေးစရာတွေ ရှိမယ်။\nအပြောင်းအလဲကို လိုလားတယ်လို့ ယုံကြည်တဲ့အကြောင်း ဒေါ်အောင်ဆန်းစုကြည် မှတ်ချက်ပေးထားတဲ့ သမ္မတသစ်ရဲ့ အစိုးရသစ်အနေနဲ့ ပြည်သူလူထု ထောက်ခံမဲပိုရ အောင် ဒီလိုဆုံးဖြတ်တာရော ဖြစ်နိုင်လား။\nဒု-သမ္မတ သီဟသူရ ဦးတင်အောင်မြင့်ဦးရဲ့ တရုပ်ပြည်သွားတောလားမှာ ငိုချင်းသံ ကြားရ မလား၊ ချော့မော့ဖျောင်းဖျ ချွေးသိပ်ရမလား။ ရင်ထဲအသည်းထဲက အပြန်အလှန် ယုံကြည်ခဲ့တာမဟုတ်တဲ့ ခေါင်းကိုင်အဖ သဘောကျပါ့မလား။ မြစ်ဆုံပရောဂျက်အစား တခြား အဖိုးထိုက်တဲ့ အရာတခုခု အစားထိုး အလျော်ပြန်ပေးရလေမလား။\nလွှတ်တော်မှာကြေညာခဲ့တဲ့ သမ္မတဦးသိန်းစိန်ရဲ့ မြစ်ဆုံကိစ္စ အချက်ပြသံကို တရုတ်က ချက်ချင်းတုံ့ပြန်ခဲ့ရတယ်။ နောက်တရက်မှာပဲ ”တရုတ်ကုမ္ပဏီတွေရဲ့ တရားဝင်အခွင့်အရေးကို အာမခံသင့်တဲ့အကြောင်း၊ မြစ်ဆုံဆည်ဟာ တရုတ်-မြန်မာအကြား ပူးတွဲဆောင်ရွက်ခဲ့တဲ့ စီမံကိန်း နှစ်နိုင်ငံ ဆက်လက်လေ့လာ ဆုံးဖြတ်သင့်” ဆိုတာတွေ ပြောရတယ်။ ”နှစ်ဖက်စလုံးက ခင်မင်းရင်းနှီးစွာ အကြံပြုပြီးတော့ ဒီလုပ်ငန်းကိစ္စတွေကို သင့်တော်သလို ဆောင်ရွက်ရအောင်” ဆိုတာတွေ နိုင်ငံခြားရေးဌာနက ထွက်ပြောလာရတယ်။ တရုတ် နိုင်ငံခြားရေးဝန်ကြီးဌာန ပြောခွင့်ရ ဟောင်လီ အောက်တိုဘာလ ၁ ရက်နေ့ စနေနေ့ ပိတ်ရက် ရုံးတက်လိုက်ရတယ်။\nလစ်ဗျားမှာလည်း ပြီးခဲ့တဲ့လကပဲ မြန်မာပြည်မှာလို ကြုံခဲ့တယ်။ တရုတ်စီးပွားရေး ဒေါ်လာဘီလီယံ ၂၀ လောက် ရင်းနှီးမြှုပ်နှံထားတဲ့ လစ်ဗျားအရေးမှာ တရုတ်ဟာ နာမည်ပျက် သိက္ခာကျခဲ့တယ်။ တရုတ်ဟာ ကဒါဖီပြုတ်မကျခင်လေးတင် ဇူလိုင်လက လက်နက် ဒေါ်လာ သန်း ၂၀၀ ဖိုး ရောင်းခဲ့တယ်။ လုံခြုံရေးကောင်စီက တားမြစ်ထားတဲ့ လက်နက်ရောင်းဝယ်မှု ကန့်သတ်တဲ့ ဆုံးဖြတ်ချက်ကိုလည်း ဂရုမစိုက်တော့ဘူး။ ဒါပေမယ့် အပြစ်မဲ့အရပ်သားတွေကို ကဒါဖီ တိုက်လေယဉ်နဲ့ ဗုံးကျဲလို့ ‘နေတိုး’ ဝင်ရတော့မယ့် အခြေအနေမှာတော့ တရုတ်ဟာ သိပ်နာမည်ပျက်ခံပြီး ‘ဗီတို’မသုံးတော့ဘူး။ ဒါပေမယ့် နေတိုးတပ်တွေ ဗုံးကြဲတော့လည်း အပြစ်တင်စကား ပြောပြန်တယ်။ လစ်ဗျားသူပုန်တွေကို မထောက်ခံလို့ အမျိုးသား အသွင်ကူးပြောင်းရေး ကောင်စီက တရုတ်ရင်းနှီးမြှုပ်နှံမှု စီးပွားရေးကို ခြိမ်းခြောက်ခံခဲ့ရသေးတယ်။\nနောက်ဆုံး ကဒါဖီ ပြုတ်ကျ ထွက်ပြေးရတော့မှပဲ တရုတ်က သူပုန်တွေကို ထောက်ခံ၊ သံခင်းတမန်ခင်းပြန်စဖို့ လေသံပစ်ခဲ့ရတယ်။ သူ့ရင်းနှီးမြှုပ်နှံမှုတွေ၊ အကျိုးစီးပွားတွေ၊ သဘောတူစာချုပ်တွေကို နောက်အစိုးရ အသိအမှတ်ပြုဖို့ လုံးပန်းခဲ့ရတယ်။ ဒေါ်လာ ဘီလီယံ ၂၀။ ဒါအရေးကြီးတယ်။ မိတ်ဟောင်းကြီး ကဒါဖီလား၊ မေ့ထားလိုက်တော့။ No country for old men!\nဖေဖော်ဝါရီလတုန်းကလည်း အီဂျစ်အာဏာရှင် မူဘာရက် ပြုတ်ကျခဲ့တဲ့ မတိုင်ခင်ထိ ဆန္ဒပြ ပြည်သူလူထုကို ဆူပူရမ်းကားသူတွေလို့ တရုတ်မီဒီယာတွေက သုံးခဲ့တယ်။ အီဂျစ်သတင်းတွေ ပေါ်မလာအောင် တရုတ်အင်တာနက်ရဲသားတွေ ပိုက်စိပ်တိုက် လုံခြုံရေးအထပ်ထပ် ယူရ။ ပိတ်ရဆို့ရ။ မူဘာရက်လွန်ခေတ်ရောက်တော့လည်း တရုတ်စီးပွားရေးက နောက်အစိုးရနဲ့ ဆက်လုပ်ဖို့ ပေါင်းသင်းဖို့ ကြိုးစားခဲ့ရတာပဲ။ အာဏာရှင်တွေနဲ့ ပုလင်းတူဘူးဆို့ လုပ်နေတဲ့ တရုတ်ဟာ ဆန်စဉ်ရာ ကျည်ပွေ့လိုက် နိုင်ငံရေးပေါ်လစီမျိုး လုပ်ရပုံ ပေါက်နေတယ်။\nစီးပွားရေးနဲ့ အကျိုးအမြတ်ပဲ အဓိကထား ဦးစားပေးကြတဲ့ တရုတ်အစိုးရဟာ ကမ္ဘာ့အဆိုးရွားဆုံး အာဏာရှင်တွေဘက်က ဘက်လိုက်ရပ်တည်တဲ့ မူတွေ၊ ဆက်ဆံရေး တွေ ထားခဲ့ကြတာတွေ အားလုံးတွေ့ခဲ့ကြရတယ်။ အကျိုးစီးပွားအတွက်ဆိုရင် ဆာဘီးယားက အာဏာရှင် စလိုဘိုဒန် မီလိုဆီဗစ်ကို သူ့ရဲ့အာဏာနောက်ဆုံးချိန်ထိ ထောက်ခံခဲ့တယ်။ ကမ္ဘာက ပြစ်တင်ဝေဖန်နေတဲ့ကြားက ဇင်ဘာဘွေသမတ အာဏာရှင် ရောဘတ်မူဂါဘီကို ဘီဂျင်းဆီ ဖိတ်ခေါ်ဧည့်ခံခဲ့တယ်။ ဗင်နီဇွဲလားအာဏာရှင် ဟူဂို ရှာဗက်ဇ်နဲ့ ပလဲနံသင့် ပေါင်းခဲ့တယ်။ ကမ္ဘာ့ဆွဲငင်အားရဲ့ ဗဟိုချက်ဟာ တရုတ်ပြည်ကို ရောက်လာနေပြီလို့ ဟူဂိုရှာဗက်ကလည်း တရုတ် ပေါလစ်ဗျူရိုတွေကို မြှောက်ပြော ခဲ့တယ်။ လောလောဆယ်တော့ သူတို့ အပြန်အလှန် ကျီးဖြစ်လိုက် ဘုတ်ဖြစ်လိုက်။\nဒီနှစ်အတွင်း အရှေ့အလယ်ပိုင်းက အာရပ်တော်လှန်ရေးတွေကြောင့် အာဏာရှင်တွေ အပြိုင်းအရိုင်း ပြုတ်ကျလာတဲ့အခါ တရုတ်ရဲ့မူဝါဒ အကျပ်အတည်းပိုများလာတယ်။ တရုတ်ဟာ သူ့အမျိုးသားကျိုးစီးပွားကိုပဲ ဦးစားပေးတယ်၊ အာဏာရှင်တွေဘက်က လိုက်ခဲ့တယ် ဆိုပေမယ့် နိုင်ငံတကာက ပြစ်တင်ရှုတ်ချသံတွေ ပလူပျံလာတဲ့အခါ လုံခြုံရေးကောင်စီ ဆုံးဖြတ်ချက်တွေမှာ ကာကွယ်မဲမပေးတော့ဘဲ လက်ရှောင်ခဲ့ရတာတွေလည်း ရှိခဲ့တယ်။ ဆူဒန်မှာဖြစ်ခဲ့။ လစ်ဗျားမှာဖြစ်ခဲ့တယ်။\nတချိန်တည်းမှာပဲ တရုတ်ရဲ့ တပါတီအာဏာရှင်စနစ်ဟာ အနောက်မော်ဒယ် စီးပွားရေးပုံစံ အရ အကျိုးဖြစ်ထွန်းနေမယ့် အနောက်ရဲ့မော်ဒယ် လစ်ဘရယ်ဒီမိုကရေစီစနစ်ရဲ့ ခြိမ်းခြောက်မှုကိုလည်း ရင်ဆိုင်နေရတယ်။ အင်တာနက်နည်းပညာရဲ့လွတ်လပ်မှုဟာ ထိန်းရ ပိုပိုပြီးခက်လာတယ်။ ပိုက်ဆံရှိလာတဲ့ တရုတ်အလယ်လတ်တန်းစား အလွှာတွေ က လစ်ဘရယ်ဒီမိုကရေစီဆန်တဲ့ လွတ်လပ်ခွင့်ကို ပိုပြီးလိုချင်လာနိုင်တယ်။ ဒါကြောင့် အာဏာရှင်တွေနဲ့ မဟာမိတ်သဘော ဆက်ဆံရေး ချိန်ခွင်လျှာလည်း ညှိချင်၊ အမေရိကန် ဩဇာကို ခုခံချေပ အလေးအပေါ့ အကွက်ရွှေ့ချင်ပုံပြတယ်။\nတရုတ်ဟာ အထီးကျန် ပိတ်ဆို့ခံ အာဏာရှင်တွေကို ဘယ်လိုကိုင်တွယ်ရမယ်ဆိုတာ နပ်တယ်။ လစ်ဘရယ်ဒီမိုကရေစီသမားတွေရဲ့ ချောင်ပိတ်ခံထားရတဲ့ အာဏာရှင်တွေက လည်း သူ့အပေါ် ပိုပြီးမှီခိုလာရတယ်။ ဒါပေမယ့် အာဏာရှင်နိုင်ငံတွေနဲ့ ဆက်ဆံရေးအား လုံးမှာ အကျိုးအမြတ်ရတယ်လို့တော့ မဟုတ်ဘူး။ အကျင့်ပျက်ခြစားမှု ဗရမ်းဗတာဖြစ်နေ တဲ့ အာဏာရှင်နိုင်ငံတွေ၊ အချိန်မရွေး ဇာတ်တူသားစားဖို့ ဝန်မလေးသူတွေနဲ့ ဆက်ဆံရေး ဟာ မီးနဲ့ကစားနေရသလိုပဲ။ သူလလည်း မနိုင်တော့တဲ့၊ တခုမဟုတ်တခု အမြဲတမ်း ပြဿနာရှာနေတဲ့ မြောက်ကိုရီးယားလို အာဏာရှင်တွေလည်း ရှိတယ်။\nခြောက်ပွင့်ဆိုင် ဆွေးနွေးပွဲတွေမှာ တရုတ်ကို အရှက်ရစေခဲ့တာလည်း မနည်းတော့ဘူး။\nတဖက်မှာလည်း တရုတ်ဟာ အနီးကပ် တပါတီအာဏာရှင်တွေနဲ့ သိပ်အဆင်ပြေတာ မဟုတ်ဘူး။ သူ့လိုပဲ တလက်ကိုင်အစိုးရ အကျိုးအမြတ်ပဓါနထားတဲ့ ရုရှားဟာ အကျိုးစီးပွားအရာမှာ သူ့ပြိုင်ဘက်လို ဖြစ်လာတယ်။ သူ့လိုပဲ တပါတီကွန်မြူနစ် ဗီယက်နမ် နဲ့ မတည့်ဘူး။ တောင်တရုပ်ပင်လယ်ကိစ္စ အငြင်းပွားနေရတယ်။ ရုရှားကလည်း ဂျက်တိုက်လေယဉ်တွေ၊ ရေငုပ်သင်္ဘောတွေ ဗီယက်နမ်ဆီကို ရောင်းပေးထားတယ်။\nဗီယက်နမ်ကလည်း အချိန်မရွေး စစ်ပြင်လာဖို့ အရိပ်ပြတယ်။ ကွန်မြူနစ်အစိုးရဟာ တရုတ်သံရုံးရှေ့မှာ လူထုဆန္ဒပြပွဲ လုပ်ခိုင်းထားတယ်။ လူထုကြားမှာလည်း တရုတ်မုန်းတီး ရေး ပွားများလာတယ်။ ဗီယက်နမ် အိမ်နီးချင်း ဝါဒတူနိုင်ငံနဲ့ အဲဒီလိုဖြစ်နေပေမယ့် အာဏာရှင်စနစ်ကနေ ပြောင်းလာတဲ့ ပေါ်ထွန်းစ ဒီမိုကရေစီနိုင်ငံတွေနဲ့လည်း အဆင်ပြေ နေတာတွေ ရှိတယ်။ ဥပမာ၊ အင်ဒိုနီးရှား။ သူတို့ချင်း အပြန်အလှန် လိုချင်နေကြတယ်။\nတရုတ်အစိုးရဟာ လက်တွေ့နိုင်ငံရေး realpolitik ကိုပဲ ကြည့်တဲ့သူတွေလို့ အများက ယူဆခဲ့ကြတယ်။ အာဏာရှင်တွေကို တရုတ်တွေ သတိထားဆက်ဆံခဲ့ကြပေမယ့် ဆိုးကျိုးတွေပါ ရင်ဆိုင်လာနေရတယ်။ မော်စီတုန်းခေတ်နောက်ပိုင်း တရုတ်ပေါ်လစီဟာ အမျိုးသားအကျိုးစီးပွားကို ပိုပြီးကြည့်လာတယ်။ ပိုက်ဆံရမယ်တရုတ် ရေနံရမယ်၊ လောင်စာရမယ်ဆိုရင် ဘယ်နေရာ ဘယ်နိုင်ငံဖြစ်ဖြစ်၊ ဘယ်ပြည်သူ ဘယ်လောက်နာနာ စာချုပ်တွေချုပ်တယ်။ ကျင့်ဝတ်တွေ၊ အိုင်ဒီယော်လော်ဂျီတွေ၊ အယူဝါဒါတွေကို ဇောင်းမပေးဘူး။ အာရပ်ကမ္ဘာက အပြောင်းအလဲလေကြောင်း တိုက်ခတ်လာတဲ့ နောက်မှာတော့ တရုတ်ဟာ ရှေ့လျှောက် ပိုပြီး မီးစင်ကြည့်က၊ နိုင်ငံရေးကစားကွက်ကို ထိန်းညှိဖို့ လိုလာနိုင်တယ်။ ပိုက်ဆံချမ်းသာပြီးရင် ဂုဏ်သိက္ခာလည်းချမ်းသာဖို့ စဉ်းစားရ တော့မယ်။\nအာရပ်ကမ္ဘာက အပြောင်းအလဲတွေ နောက်ပိုင်းမှာ အာဏာရှင်တွေနဲ့ တရုတ်ရဲ့ဆက်ဆံ ရေး မူဝါဒတွေ ပြောင်းလဲသင့်ပြီလား။ “သတိကြီးကြီးနဲ့ ဒီမိုကရေစီအသွင်ကူးပြောင်း နေတယ်၊ တဖြည်းဖြည်း ပြောင်းပါ့မယ်”ဆိုတဲ့ မြန်မာအစိုးရသစ်ဟာလည်း အရင် ‘နအဖ’ လက်ထက်က ကောင်းမွေဆိုးမွေခံရတယ်လို့ ပြောထားတယ်။ ‘နအဖ’လက်ထက်က တရုတ်နဲ့ သဘောတူညီချက်တွေ၊ စာချုပ်စာတမ်းတွေ၊ MOU (နားလည်မှုစာချွန်လွှာ) တွေ အပေါ် နောက်လာမယ့် အစိုးရသစ်တွေက ဘယ်လိုကိုင်တွယ် ပေါ်လစီထားမလဲ။\nပြည်တွင်းမှာလည်း တရုတ်ဆန့်ကျင်ရေးစိတ်တွေ ပိုပြိုပီး ထကြွလာနေတာ မြင်နေကြရတဲ့ နောက် ရှေ့လျှောက် တရုတ်နဲ့ စီးပွားရေး သားပေးသမီးယူတွေမှာ ဘယ်လိုဆက်ဆံသင့် ပြီလဲ … မေးခွန်းထုတ်စရာတွေ ရှိလာပါမယ်။\nမြစ်ဆုံကိစ္စ ဒီသမ္မတလက်ထက်၊ ဒီအစိုးရလက်ထက် ရပ်ထားရုံနဲ့ အဖြေ မထွက်သေးပါ ဘူး။ နောက်ထပ် မေးစရာ မေးခွန်းတွေ ပိုပြီးထွက်လာတယ်လို့တောင် ဆိုနိုင်တယ်။\nတပတ်အတွင်း လွတ်ငြိမ်းချမ်းသာခွင့် ထုတ်ပြန်မည်ဆိုသည့် ကောလာဟ\nPublished on October 7, 2011 by အေးနိုင်\nမြန်မာနိုင်ငံအကျဉ်းဦးစီးဌာနက အကျဉ်းသားတွေကို မကြာခင်ကာလအတွင်းမှာ လွတ်ငြိမ်းချမ်းသာခွင့်ပေးမယ်ဆိုတဲ့ ကောလဟလတွေ ထောင်အသိုင်းအဝိုင်းမှာ ထွက်ပေါ်နေသလို ပြင်ဆင်မှုတချို့ကိုလည်း ကြားသိနေရပါတယ်။\nထွက်ပေါ်နေချက်တွေအရ လာမယ့် အောက်တိုဘာ ၁၄ ရက်မှာ သမ္မတကြီးဦးသိန်းစိန် အိန္ဒိယနိုင်ငံ ခရီးစဉ်မတိုင်မီ လွတ်ငြိမ်းချမ်းသာခွင့်ပေးမယ်လို့ ပြောဆိုနေကြောင်း အင်းစိန်ထောင်နဲ့ နီးစပ်သူတဦးက ပြောပါတယ်။\n“ကျနော်တို့ ဒီမှာကြားနေတာက ဦးသိန်းစိန် အိန္ဒိယမသွားခင်လို့တော့ အဲလိုကြားနေတယ်။ သွားမယ့်ဟာကလည်း ၁၄ ရက်နေ့လို့ကြားနေတယ်။ ဒါပေမယ့် ကျနော်တို့စောင့်ကြည့်နေတာက တနင်္လာ၊ အင်္ဂါ ဖြစ်နိုင်မလားပေါ့” လို့ ပြောပါတယ်။\nဒီလွတ်ငြိမ်းချမ်းသာခွင့်ထဲမှာ နိုင်ငံရေးအကျဉ်းသားတွေလည်း ပြန်လည် လွတ်မြောက် လာနိုင်ဖွယ်ရှိပြီး စာရင်းကောက်ယူမှုတွေလည်း ရှိတယ်လို့ ဒီကနေ့ လွတ်မြောက်လာသူ နိုင်ငံရေးအကျဉ်းသားတချို့က ပြောတယ်လို့ သူက ပြောပါတယ်။\n“ဒီနေ့ လွတ်ရက်စေ့လွတ်လာတဲ့ မုံရွာကအဖွဲ့တွေ ပြောသွားပုံအရဆိုရင် တချို့လူတွေ ဓာတ်ပုံရိုက်တာတွေတော့ လုပ်ပြီပေါ့နော်။ ဘိုးတော်ခင်ဝင်းဆိုရင် တယောက်ကတော့ ဘယ်နေ့ ဘယ်ရက်ကယ်လို့တော့ ပြောလို့မရဘူးပေါ့နော် ‘အိတ်သာပြင်ထား’ လို့ ဘိုးတော်ခင်ဝင်းကို ပြောသွားတဲ့ ဝန်ထမ်းတွေ တချို့လည်း ရှိတယ်တဲ့” လို့ ပြောပါတယ်။\nနိုင်ငံတဝန်းက အကျဉ်းထောင်တွေမှာ ယုံကြည်ချက်ကြောင့် အကျဉ်းကျနေတဲ့ နိုင်ငံရေးအကျဉ်းသား ၂၀၀၀ ဝန်းကျင်ခန့်ရှိနေတာလို့ နိုင်ငံရေးအကျဉ်းသား ကူညီစောင့်ရှောက်ရေးအသင်းက ထုတ်ပြန်ထားပါတယ်။\nတချို့ပြောဆိုချက်တွေမှာဆိုရင် လာမယ့်အောက်တိုဘာ ၁၂ရက်နေ့ သီတင်းကျွတ်လပြည့် (အဘိဓမ္မာအခါတော်နေ့)မှာ လွတ်ငြိမ်းချမ်းသာခွင့်ပေးမယ်လို့ ဆိုပါတယ်။\nဦးခင်ဝင်း (ခ) ဘိုးတော်ခင်ဝင်းဟာ ၁၉ဂဂနဲ့ ၂ဝဝဝပြည့်နှစ်တွေက အကျဉ်းကျခံရဖူးတဲ့ နိုင်ငံရေးလှုပ်ရှားသူတဦး ဖြစ်ပြီး ဂျပန်ရောက် မြန်မာနိုင်ငံသားတွေ စုပေါင်းချီးမြှင့်တဲ့ အညတြသူရဲကောင်းဆုရှင်တဦးဖြစ်ပါတယ်။\nလွန်ခဲ့တဲ့သီတင်းပတ်က ဒေါ်အောင်ဆန်းစုကြည်နဲ့ အစိုးရကိုယ်စားလှယ် အလုပ်သမားဝန်ကြီး ဦးအောင်ကြည်တို့ ဆွေးနွေးတဲ့အထဲမှာ လွတ်ငြိမ်းချမ်းသာခွင့် ထုတ်ပြန်ရေးလည်း ပါဝင်ပါတယ်။\n2013 – ဂရင်းကတ် ကံစမ်းမဲ D.V Lottery စတင် လျှောက်ထားနိုင်ပြီ\nအောက်တိုဘာ ၇၊ ၂၀၁၁\nဂရင်းကတ် သို့မဟုတ် အမေရိကန်တွင် အမြဲတမ်းနေထိုင်ခွင့်ရှိသူတို့ကို ထုတ်ပေးသည့် ကတ်ပြား\nငြိမ်းချမ်းရေး နိုဘဲလ်ဆု အမျိုးသမီး ၃ ဦး ပူးတွဲရရှိ\n;သောကြာ, 07 အောက်တိုဘာ 2011\n၂၀၁၁ ခုနှစ် ငြိမ်းချမ်းရေးနိုဘဲလ်ဆု ပူးတွဲရရှိသူများ Tawakkul Karman (၀ဲ)၊ Leymah Gbowee (လယ်)၊ Ellen Johnson Sirleaf (ယာ)\nဒီနှစ် ၂၀၁၁ ခုနှစ်အတွက် နိုဘဲလ်ငြိမ်းချမ်းရေးဆုကို အမျိုးသမီး အခွင့်အရေးတွေအတွက် ငြိမ်းချမ်းစွာ လှုပ်ရှားနေကြတဲ့ လိုင်ဘေးရီးယား သမ္မတ Ellen Johnson Sirleaf၊ လိုင်ဘေးရီးယားနိုင်ငံက ငြိမ်းချမ်းရေး လှုပ်ရှားနေသူတဦးဖြစ်တဲ့ Leymah Gbowee နဲ့ ယီမင် အမျိုးသမီးအခွင့်အရေး လှုပ်ရှားသူ Tawakkul Karman တို့ ၃ ဦးကို ပူးတွဲ ပေးအပ်လိုက်ပါတယ်။\nဒီအမျိုးသမီး ၃ ဦးဟာ အမျိုးသမီးတွေ အားလုံးရဲ့ လုံခြုံရေးနဲ့ ငြိမ်းချမ်းရေး ကိစ္စတွေ ဆောင်ရွက်ရာမှာ အမျိုးသမီးတွေ အပြည့်အ၀ ပါဝင်လုပ်ဆောင်ခွင့် ရရေးတို့အတွက် အကြမ်းမဖက်ဘဲ လှုပ်ရှားခဲ့ကြတဲ့အပေါ် အခုလို ကမ္ဘာမှာ အမြင့်ဆုံးဆုကြီးကို ပေးလိုက်တာဖြစ်တယ်လို့ နော်ဝေနိုင်ငံ နိုဘဲလ်ဆု ကော်မတီက ဒီကနေ့ အော်စလိုမြို့တော်မှာ ကြေညာလိုက်ပါတယ်။\nဒီကော်မတီကပဲ အမျိုးသမီးတွေ အနေနဲ့ အမျိုးသားတွေနဲ့ တန်းတူအခွင့်အရေး မရသ၍ ကမ္ဘာပေါ်မှာ ရေရှည်ခံမယ့် ငြိမ်းချမ်းရေး မရနိုင်ဘူးလို့ ဆိုပါတယ်။\nအခုလို ဆုရရှိသူတစ်ဦးဖြစ်တဲ့ အသက် ၃၂ နှစ်အရွယ် ကလေး ၃ ဦးမိခင် Tawakkul Karman ဟာ နိုဘဲလ်ဆု ပထမဆုံးရတဲ့ အာရပ်အမျိုးသမီး တစ်ဦးဖြစ်ပါတယ်။ သူဟာ ယီမင်နိုင်ငံက ဒီမိုကရေစီရေး ဆန္ဒပြပွဲတွေကို အဓိက ဦးဆောင်လှုပ်ရှားခဲ့သူတစ်ဦးလည်း ဖြစ်ပါတယ်။ အခုလို ဆုရရှိခဲ့တဲ့အပေါ် ယီမင် တော်လှန်ရေး လူငယ်တွေအတွက် ဒီဆုကို ရတာပါလို့ သူက ၀မ်းသာအားရ ပြောခဲ့ပါတယ်။\nနိုဘဲလ်ဆု ကို အမျိုးသမီး သုံး ဦး ဆွတ်ခူး (ယီမင် လူထု အုံကြွမှု ကို စတင် ခဲ့ သည့် အမျိုးသမီးဆုရှိ)\nby politics on October 7, 2011\nFNG၊ ၊အာဖရိက တိုက်၏ ပထမ ဦးဆုံး အမျိုးသမီး နိုင်ငံ ခေါင်းဆောင် အဖြစ် တာဝန်\nထမ်းဆောင် နေသည့် လိုင်ဘေးရီးယား သမ္မတ အယ်(လ)လင် ဂျွန်ဆင် ဆာလိဖ် ၊ လိုင်ဘေးရီး\nယား နိုင်ငံ သူ ငြိမ်းချမ်း ရေး လှုပ်ရှား မှု ခေါင်းဆောင် လေးမာဂဘောဝီ နှင့် ယီမင်နိုင်ငံ မှ\nတ၀ါကူးလ် ကားမန်း ဆိုသည့် တက်ကြွ လှုပ်ရှား သူ နှင့်\nသတင်းထောက် အမျိုး သမီးသုံးဦး တို့ ကို ၂၀၁၁ ခုနှစ်၏ ငြိမ်းချမ်းရေး နိုဘဲလ် ဆုရှင် များ အဖြစ်\nနော်ဝေ နိုင်ငံ အော်စလိုမြို့ရှိ ဆုရွေးချယ် ရေး ကော် မတီ က ယ နေ ကြေ ငြာ ခဲ့ သည်။\nယနေ့ဆုရွေးချယ် ခံရ သူများ သည် ၎င်းတို့၏ အမျိုးသမီး များ အခွင့် အရေး နှင့် လုံခြုံမှု\nအတွက် အကြမ်း မဖက် ဘဲ တိုက်ပွဲ ၀င် မှု ငြိမ်းချမ်းရေး တည်ဆောက် မှု လုပ်ငန်း စဉ်\nများ တွက် အမျိုး သမီးများ အပြည့် အ၀ ပါနိုင်ခွင့် ရ အောင် စွမ်းစွမ်း တမံ ကြိုးပမ်း အား ထုတ်\nမှုကြောင့် ရရှိ ခြင်း ဖြစ်သည် ဟု နိုဘဲလ် ဆု ရွေးချယ် ချီးမြှင့် ရေး ကော်မတီ က ဘီဘီစီ သတင်း\nဌာန သို့ပြောသည်။\nနိုင်ငံ တွင်း အစိုးရ ဆန့် ကျင်ရေး အုံ ကြွ မှု များ ဉ် လက်နက် ကိုင် ဖြေရှင်း မှု အထိ ပါဝင် နေသည့်\nယီမင် နိုင်ငံ တွင် အမျိုးသမီး အခွင့် အရေး နှင့် ငြိမ်းချမ်းရေး ကို တက်ကြွ စွာ ဆောင် ရွက် သည့်\nတ၀ါကူးလ် ကားမန်း သည် ယီမင် သမ္မတ ဆာလေး ကို ဆန့် ကျင် သည့် လူထု အုံကြွ မှုများ\nဉ် တက္ကသိုလ် ကျောင်း သား များ ကို စည်း ရုံး စတင် ခဲ့ သူ ဖြစ်သည်။\nတ၀ါကူး ကားမန်း သည် နိုဘဲလ် ငြိမ်းချမ်းရေး ဆုရရှိ သူများ တွင် အသက် အငယ် ဆုံး ဖြစ်ပြီး\nအသက် ၃၂ နှစ် သာ ရှိ သေး သည်။ ကားမန်း သည် သူမ ၏ နိုင်ငံ တွင်း ဉ် နိုင်ငံရေး အကျဉ်း\nသားများ လွတ်မြောက် အောင် စွမ်းဆောင် ခဲ့ သည့် ဂျာနယ်လစ် တစ်ဦး ဖြစ် ပြီး မကြာခဏ\nသတ် ပစ် မည် ဟု ခြိမ်းခြောက် ခံရ သူ လည်း ဖြစ်သည်။\nသူမ သည် ဖေဖော်ဝါရီလက မြို့ တော် ဆာနား ရှိ တက္ကသိုလ် ကျောင်း သားများ ကို စည်း ရုံး\nပြီး သမ္မတ ဆာလေး ကို ဆန့် ကျင်သည့် ဆန္ဒ ပြ ပွဲ များ ကို ကျင်းပ ခဲ့ ရာ ဖမ်းဆီး ခံခဲ့ ရသေး\nလက်ရှိ လိုင်ဘေးရီးယား သမ္မတ အယ်(လ)လင် ဂျွန်ဆင် ဆာလိဖ် သည် ဟားဗတ် တက္ကသိုလ်\nမှ ဘွဲ့ရရှိ ထား သူ တစ်ဦး ဖြစ် ပြီး လိုင်ဘေးရီးယား အာဏာရှင် ချားလ်(စ) တေလာ ဖြုတ်ချရေး\nဉ် ဦးဆောင် လှုပ်ရှား ခဲ့ သည်။\nဆုရွေးချယ် ချီးမြှင့် ရန် နာရီ ပိုင်း အလို တွင် တူနီးရှား လူထု အုံကြွမှု ဉ် ဘင်အလီ ကို ဆန့် ကျင်\nဆန္ဒ ပြန်ရန် ဦးဆောင် ခဲ့ သည် အမျိုး သမီး ဘလောက်ဂါ Lina Ben Mhenni လည်းရေ\nပန်းစား ခဲ့ သည်။\nမဇ္ဈိမသတင်းဌာန | သောကြာနေ့၊ အောက်တိုဘာလ ၀၇ ရက် ၂၀၁၁ ခုနှစ် ၁၆ နာရီ ၅၀ မိနစ်\nအမေရိကန် ဒေါ်လာ ၃.၆ ဘီလီယံ အကုန်အကျဖြင့် တရုတ်နိုင်ငံက တည်ဆောက်မည့် ကချင်ပြည်နယ် အတွင်းက\nမေခ (အင်မိုင်ခ) - မလိခ မြစ်ဆုံဆည် စီမံကိန်းကို သမ္မတဦးသိန်းစိန်က သူ့အစိုးရ လက်ထက်၌ ရပ်ဆိုင်းထားမည်\nဟု စက်တင်ဘာ ၃ဝ ရက်နေ့တွင် လွှတ်တော်ကို အသိပေး ကြေညာလိုက်မှုသည် ၂ဝ၁၁ ခုနှစ် မြန်မာ့နိုင်ငံရေး\nဖြစ်စဉ်အနက် မထင်မှတ်ထားသော အလှည့်အပြောင်းတခု ဖြစ်သည်။\nလူထုအကြား ကြိမ်မီးအုံးတောက် လာခဲ့သော အဖြစ်အပျက်ကို လိုက်လျောခြင်းအားဖြင့် လူထုဆန္ဒကို အစိုးရက လိုက်လျောမှု ပြုလိုက်တာ ဖြစ်သလို တိုင်းပြည် အနာဂတ်ကိုပါ ပုံဖော်မည့် အပြောင်းအလဲ တခုပါ။ ဆက်လက်ပြီး မှန်ကန်စွာ ကိုင်တွယ်နိုင်လျှင် ပြည်တွင်း ငြိမ်းချမ်းရေးကို ဖော်ဆောင်နိုင်မည့် အမျိုးသား ပြန်လည် သင့်မြတ်ရေး အတွက် များစွာ အထောက်အကူပြုမည့် အဖြစ်အပျက် ဖြစ်သည်။\nမြန်မာနိုင်ငံ ဧရိယာ၏ ၅၈ ရာခိုင်နှုန်းခန့်ရှိ ရေဝေဧရိယာ ဖြစ်စေသော ၂၁၇ဝ ကီလိုမီတာ ရှည်လျားသည့် ဧရာဝတီ\nမြစ်ကြီး စတင်ရာ မေခ-မလိခ မြစ်နှစ်သွယ် ဆုံစည်းရာ၌ စက်တပ်ဆင်အင်အား မဂ္ဂါဝပ် ၆ဝဝဝ ရှိ မြစ်ဆုံ ရေအား လျှပ်စစ် စီမံကိန်းကို တရုတ်နိုင်ငံပိုင် China Power Investment (CPI) က တည်ဆောက်မှာဖြစ်ပြီး ကချင်\nပြည်နယ်ရှိ မေခ၊ မလိခ၊ မြစ်ညာ မြစ်ဝှမ်း စီမံကိန်း ၈ ခုထဲမှ တခုဖြစ်သည်။\nယခု ဆည်စီမံကိန်းများ အတွက် နှစ်နိုင်ငံ သဘောတူညီစာချုပ် ချုပ်ဆိုစဉ်က သဘာဝပတ်ဝန်းကျင် ထိခိုက်မှု ဆန်းစစ်ရန်၊ ဒေသခံများ၏ လက်ခံ သဘောကျမှု ဆိုခြင်းထက် လတ်တလော လိုအပ်ချက်များကို ဖြည့်ဆည်းရန်\nသာ ယခင်စစ်အစိုးရက အာရုံပြုခဲ့တာ ဖြစ်သည်။ ကုလသမဂ္ဂတွင် ဗီတို အာဏာပိုင်ရှင် နိုင်ငံလည်း ဖြစ်သော\nကြောင့် နိုင်ငံရေးအရ ကျောထောက်နောက်ခံ ပေးနိုင်စွမ်းရှိကာ စွမ်းအင် လုံခြုံရေး အတွက် ဇောကပ်နေသည့် တရုတ်နိုင်ငံနှင့် လမ်းပြမြေပုံဖြင့် ထွက်ပေါက်ယူသည့် မြန်မာအစိုးရများ၏ မြစ်ဆုံဆည် ဇာတ်လမ်းမှာ ဧပြီ ၂ဝ၁ဝ ခုနှစ်အတွင်း ဗုံးပေါက်ကွဲမှုများ ကြုံတွေ့ခဲ့ရပြီး ဆန့်ကျင်ခြင်း လက္ခဏာများနှင့် အစကတည်းက ယဉ်သကို ဖြစ်ခဲ့ရ သည်။\nမြစ်ဆုံဆည်က စင်္ကာပူနိုင်ငံထက် ကြီးသော အကျယ်အဝန်းကို ရေလွှမ်းမိုးသွားစေမှာ ဖြစ်သလို ကျေးရွာပေါင်း ၆၃ ရွာမှ လူပေါင်း ၁၂၀၀၀ ဝန်းကျင်လည်း အခြေပျက် သွားစေသည်။ ထို့အပြင် ဓနအင်အားနှင့် နည်းပညာ အားနည်း သည့် မြန်မာပြည်၌ အကျင့်ပျက် ခြစားမှုကို အခွင့်ကောင်းယူကာ စည်းကမ်းမဲ့ စီးပွားရှာနေသော တရုတ် ကုမ္ပဏီများ\nကြောင့် သဘာဝ ပတ်ဝန်းကျင် ပျက်စီးမှုကို မျက်ဝါးထင်ထင် မြင်တွေ့ရပြီး စိတ်ပျက်နေသူ ဒေသခံများအတွက် စီမံကိန်းများကနေ ရလာမည့် အကျိုးအမြတ်များအပေါ် အယုံအကြည်မဲ့ ခဲ့ကြသည်။ ပွင့်လင်းမြင်သာမှု မရှိခြင်း၊\nဒေသန္တရ ပါဝင်ဆုံးဖြတ်ခွင့် မရခြင်းနှင့် နိုင်ငံရေး ပဋိပက္ခများ ကလည်း သံသယများကို ပိုမိုခိုင်မာစေခဲ့တော့သည်။\n၂ဝ၁၁ ခုနှစ် မတ်လအတွင်းက နယ်ခြားစောင့်တပ် အဖြစ် အသွင်ပြောင်းခိုင်းရာမှ အပစ်အခတ်ရပ်စဲမှု ပျက်ပြား သွားခဲ့သော ကချင်လွတ်မြောက်ရေးအဖွဲ KIO မှ ဥက္ကဋ္ဌ လရော်ဇောင်းဟရား လက်မှတ်ရေးထိုးကာ တရုတ်\nသမ္မတ ဟူကျင်းတောင်ထံ အိတ်ဖွင့်ပေးစာ ရေးသားရာ၌ ‘‘အကယ်၍ ဤရေအားလျှပ်စစ် စီမံကိန်းနှင့် ဆည် တည်ဆောက်ရေး စီမံကိန်းတို့ကြောင့် ပြည်တွင်းစစ် ဖြစ်ပွားလာခဲ့လျှင် မိမိတို့တွင် တာဝန်မရှိကြောင်း” ရေးသား ထားသည်ကို ကြည့်လျှင် မည်မျှပင် ပဋိပက္ခ ကြီးထွားလာခဲ့သည်ကို တွေ့မြင်နိုင်သည်။ မြစ်ဆုံ စီမံကိန်းအနီး၌ပင်\nKIO ၏ အရေးပါသော စစ်ဌာနချုပ်များလည်း ရှိနေသည်။\nဧရာဝတီ ဂေဟစနစ် ပျက်လျှင် မြစ်ဝကျွန်းပေါ်သားများကိုလည်း ထိခိုက်မည် ဖြစ်သည်။ မြစ်ဆုံဆည် တည်ဆောက်\nမှု ကန့်ကွက်ခြင်းတွင် ကချင်နှင့်အတူ လူထုလူတန်းစား ပေါင်းစုံဖြင့် မြေပြန့်သားတို့လည်း တညီတညွတ်တည်း\n“ မြန်မာအစိုးရ အဆက်ဆက်သည် မိမိတို့၏ အကျိုးစီးပွားကို ကာကွယ်မြှင့်တင်ရန် ပျက်ကွက်ခဲ့သည်ဟူသော ကချင်အမျိုးသားတို့၏ ခံယူချက်များကို ပိုမို နက်ရှိုင်းလာခဲ့ပါသည်” ဟု အတိုက်အခံ ခေါင်းဆောင်\nဒေါ်အောင်ဆန်းစုကြည် က သတိပေးခဲ့သည်။\nဆည်စီမံကိန်းကဖြင့် ရပ်တန့်သွားပေပြီ။ သို့သော် နောက်ဆက်တွဲ ဇာတ်လမ်းများ ကျန်ပါသေးသည်။ China Power Investment Corporation က တရားတဘောင်များ ရင်ဆိုင်ရမည် ဖြစ်ကြောင်း ထုတ်ပြောလာတော့သည်။\nအိမ်နီးချင်းကောင်း ပီသစွာ ချစ်ကြည်ရေး မပျက် မျှတမှုရအောင် အဖြေရှာကြရတော့မှာ ဖြစ်သည်။ ထို့အပြင် သယံဇာတ ပေါကြွယ်ဝသော ကချင်ပြည်နယ် အတွင်း ငြိမ်းချမ်းရေး ရရှိရန် လိုနေပါသေးသည်။ ကိုယ်ပိုင်\nပြဋ္ဌာန်းခွင့်နှင့် သဟဇာတဖြစ် ယှဉ်တွဲနေထိုင်မှုကို ဦးတည်၍ ငြိမ်းချမ်းရေး အတွက် အဖြေရှာရာ၌ သက်ဆိုင်ရာ\nနိုင်ငံရေး အင်အားစုများအကြား ဆွေးနွေးမှုများတွင် ရိုးသားပွင့်လင်းမှုကို အခြေခံ၍ အများပြည်သူများ ကိုယ်တိုင် ပါဝင်နိုင်သော အခြေအနေများကိုပါ ဖန်တီးကာ ကြိုးစားသင့်ပေသည်။\nရွှေသဘာဝဓာတ်ငွေ့ စီမံကိန်း ရပ်တန့်ထားရန် ရွှေဂက်စ် တောင်းဆို\nဇွဲခန့် | သောကြာနေ့၊ အောက်တိုဘာလ ၀၇ ရက် ၂၀၁၁ ခုနှစ် ၁၉ နာရီ ၃၅ မိနစ်\nနယူးဒေလီ(မဇ္စျိမ) ။ ။ ရခိုင်ပြည်နယ်အတွင်း ရွှေသဘာဝဓါတ်ငွေ့ တူးဖော်ရေးစီမံကိန်းကိုလည်း ဧရာဝတီ\nမြစ်ဆုံရေကာတာ ကဲ့သို့ ရပ်တန့်ဆိုင်းငံ့ပေးစေလိုကြောင်း ထိုင်းနိုင်ငံအခြေစိုက် ရွှေသဘာဝ ဓါတ်ငွေ့ လှုပ်ရှားမှု အဖွဲ့မှ တောင်းဆို လိုက်သည်။\n“မြန်မာပြည်တွင် အနောက်ဘက်ကမ်းလွန်ရှိ ရွှေဓာတ်ငွေ့သိုက်များမှ သဘာဝ ဓာတ်ငွေ့များကို နိုင်ငံခြားသို့ တင်ပို့\nရောင်းချ လိုက်ခြင်းသည် ပြည်တွင်း၌ စွမ်းအင် လောင်စာ ပြတ်လတ်မှုမှာ နာလံ မထူနိုင်လောက်အောင် ပိုမို ဆိုးရွား သွားစေလိမ့်မည်။"ဟု သောကြာနေ့ထုတ် တောင်းဆိုချက်တွင် ဖော်ပြထားသည်။\n"ဤသဘာဝဓာတ်ငွေ့ ရောင်းချခြင်းမှ မြန်မာအစိုးရသည် ခန့်မှန်းခြေ ပမာဏ အမေရိကန် ဒေါ်လာ ၂၉ ဘီလီယံ\nခန့် ရရှိသွားမည် ဖြစ်သော်လည်း ထိုဘဏ္ဍာငွေကြေးများကို လူမှု ဖွံ့ဖြိုးတိုးတက်ရေး အတွက် အသုံးပြုလိမ့်မည် မဟုတ်ချေ။ အဆိုပါ ငွေကြေးများကိုလည်း နိုင်ငံ၏ ရသုံးမှန်းခြေ ငွေစာရင်းထဲက ချန်လှန် ထားမည်ဖြစ်ပြီး လက်တဆုပ်စာ အစိုးရ အသိုက်အဝန်းနှင့် ရင်းနှီးမြှုပ်နှံသူများ၏ အကျိုးစီးပွားအတွက်သာ ဖြစ်ပေလိမ့်မည်” ဟု ပါရှိသည်။\nသဘာဝ ပတ်ဝန်းကျင် ပျက်စီးမှု စိုးရိမ်ပြီး ကန့်ကွက်ခံရသော ဧရာဝတီမြစ်ဖျားရှိ တရုတ်နိုင်ငံပိုင် China Power Investment ကုမ္ပဏီက တည်ဆောက်ရန် တရုတ်နှင့်မြန်မာ သဘောတူ စာချုပ် ချုပ်ဆိုခဲ့သော ဒေါ်လာ ၃.၆\nဘီလီယံ တန်ဖိုးရှိ မြစ်ဆုံဆည် တည်ဆောက်မှုကို သမ္မတဦးသိန်းစိန် အမိန့်ဖြင့် ရပ်နားထားမှု ထွက်ပေါ်လာပြီး\nနောက် ရွှေဂတ်စ်လှုပ်ရှားသူများကလည်း အလားတူရလာဒ်မျိုး လိုလားနေကြသည်။\n၂ဝဝ၉ခုနှစ် အောက်တိုဘာလမှ စတင် အကောင်အထည်ဖော်ခဲ့သည့် ရွှေဂတ်စ် စီမံကိန်းအတွင်း အာရှတွင် အကြီးဆုံး ဖြစ်လာမည့် အထူးစီးပွားရေးဇုံလည်း ပါဝင်ပြီး ဒေါ်လာဘီလီယံ ၂၀ ကုန်ကျမည့် ကျောက်ဖြူ- မူဆယ် လျှပ်စစ် ရထားလမ်း ဖောက်လုပ်မည့် အစီအစဉ်လည်း ပါဝင်သည်။\nကမ်းလွန် သဘာဝဓာတ်ငွေ့ တူးဖော်ရေး စီမံကိန်း အေ (၁) နှင့် အေ (၃) လုပ်ကွက်များမှ သာဘာဝ ဓာတ်ငွေ့များ\nကို ပင်လယ် ရေအောက်ပိုက်လိုင်း မှတဆင့်ကျောက်ဖြူမြို့သို့ သယ်ယူမည့် လုပ်ငန်းမှာ ၄ဝ ရာခိုင်နှုန်းခန့် ပြီးစီး\nနေပြီး မဒေးကျွန်း ရေနက်ဆိပ် ကမ်းမှာမူ ၈ဝ ရာခိုင်နှုန်းခန့် ပြီးစီးနေပြီဟု ရွှေဂတ်စ် လှုပ်ရှားမှု အဖွဲ့မှ ခန့်မှန်းထား\nအဆိုပါ လုပ်ကွက်နှစ်ခုမှ ခန့်မှန်းကုဗပေ ၄.၅ ထြီလီလျံ မှ ၇.၇ ထြီလီလျံထိ ထွက်ရှိမည်ဖြစ်ပြီး လာမည့် ၂ဝ၁၃ ခုနှစ်မှနှစ်ပေါင်း ၃ဝ ခန့်အတွင်း ရောင်းချရာမှ ဒေါ်လာ ၂၉ ဘီလီယံ ခန့် ရရှိမည်ဖြစ်သည်။\nရေနက်ဆိပ်ကမ်း စီမံကိန်းနှင့် ရေနံ၊ သဘာဝဓာတ်ငွေ့ ပူးတွဲပိုက်လိုင်း သွယ်တန်းမှုများကို ၂ဝ၁၃ ခုနှစ် တွင် အပြီးသတ် ဆောက်လုပ်မည်ဖြစ်ကာ ကုန်စည်များ ပို့ဆောင် သယ်ယူရေး အတွက် လျှပ်စစ်ရထားလမ်း\nဖောက်လုပ်မှု ကိုမူ ၂ဝ၁၅ ခုနှစ်တွင် အပြီးသတ် ဆောက်လုပ်သွားမှာဖြစ်သည်။\nစီမံကိန်းတွင် ပါဝင်သည့် ရခိုင်ပြည်နယ်၊ ကျောက်ဖြူမြို့ရှိ အရှေ့တောင်ဖက် ခြောက်မိုင်ခန့်အကွာရှိ မဒေးကျွန်း\nရေနက်ဆိပ်ကမ်းတွင် ပင်လယ်ကူး ရေနံတင် သင်္ဘောကြီးများ ဝင်ထွက် သွားလာနိုင်ရေး အတွက် ဇင်ချောင်း\nကျေးရွာအနီးရှိ ရေအောက် သတ္တဝါများ အဓိက မှီခိုအားထားရာ သုံးမိုင် နီးပါးမျှ ရှည်လျှားသော သန္တာကျောက်တန်း\nကြီးကိုလည်း ပြီးခဲ့သည့် မေလအတွင်းက ဒေဝူးကုမ္ပဏီမှ မိုင်းခွဲ ဖျက်ဆီးခဲ့သည်ဟု ဘင်္ဂလားဒေ့ရ်ှအခြေစိုက်\nနရိဉ္စရာ သတင်းတပုဒ်တွင် ဖော်ပြထားသည်။\nထိုင်းနိုင်ငံအခြေစိုက် ရွှေဂတ် လှုပ်ရှားမှု တာဝန်ခံ ကိုဝမ်းအောင်က “လူထုတွေနဲ့ ပတ်သက်နေတဲ့ သဘာဝ ပတ်ဝန်းကျင်ဆိုင်ရာ လေ့လာဆန်းစစ်မှုတွေ၊ လူထုအခြေပြု လေ့လာ ဆန်းစစ်မှုတွေကို လူထုတွေကြားမှာ ဘယ်လောက်ထိ ထိခိုင်နစ်နာမှုတွေရှိ လာနိုင်တယ်။ ဘယ်လောက်ထိ သဘာဝ ပတ်ဝန်းကျင်ဆိုင်ရာ ထိခိုက်\nဆုံးရှုံးမှုတွေ ဖြစ်လာနိုင်တယ်၊ နောက်ဒီဟာကရတဲ့ အကျိုးအမြတ်တွေက ဘယ်လောက်ထိရှိတယ် ဒေသခံတွေ\nက ဘယ်လောက်ထိ ခံစားရမယ်ဆိုတဲ့ဟာတွေကို တစုံတခုထိ သူတို့အနေနဲ့ ပွင့်ပွင့်လင်းလင်း ချပြသင့်တယ်” ဟုလည်း ဆိုသည်။\nအရှေ့တောင် အာရှတွင် အကြီးဆုံးဖြစ်သည့် သဘာဝဓာတ်ငွေ့ ၂၀၀ ဘီလီယံ ကုဗမီတာ ထွက်ရှိမည့် မြန်မာနိုင်ငံ\n၏ အနောက်ဖက် ကမ်းလွန်ပင်လယ်ပြင်အတွင်းရှိ ရွှေဂတ်စ်လုပ်ကွက်များကို ၂ဝဝ၃ ခုနှစ်နှစ်ကုန်ပိုင်းမှ စတင်\nတွေ့ရှိခဲ့ခြင်းဖြစ်ပြီး ၂၈၀၀ ကီလိုမီတာ ရှည်လျားသည့် ပိုက်လိုင်းဖြင့် တရုတ်ပြည်သို့ သွယ်တန်း ယူဆောင်မည်\nဖြစ်သည်။ ကျောက်ဖြူနှင့် ကျောက်ဖြူမဒေးကျွန်း ရေနက်ဆိပ်ကမ်းမှ တရုတ်နိုင်ငံ၊ ယူနန်ပြည်နယ်သို့ သွယ်တန်း\nမည့် ပိုက်လိုင်း တခုတည်း တန်ဖိုးပင်လျှင် အမေရိကန် ဒေါ်လာသန်းပေါင်း ၃၅၀၀ ကျော် ရှိသည်။\nသဘာဝဓာတ်ငွေ့ ပိုက်လိုင်းနှင့် အပြိုင် အာဖရိကနှင့် အရှေ့အလယ်ပိုင်းမှ တင်ပို့လာမည့် ရေနံများကို ကျောက်ဖြူ မဒေးဆိပ် ကမ်းမှတဆင့် မင်းဘူး- မန္တလေး- ကုတ်ထပ်- ကျောက်မဲ- သီပေါ- လားရှိုး- ကွတ်ခိုင် ၁ဝ၅မိုင်လမ်းခွဲ- မူဆယ်မှတဆင့် တရုတ်နိုင်ငံ ကြူကုတ်မြို့သို့ သွယ်တန်းမည်ဖြစ်သည်။ ထိုမှတဆင့် ရွှေလီမြို့အရှေ့တောင်ဘက်\n၁၂ ကီလိုမီတာ အကွာအဝေးရှိ ဝမ်တိန်မြို့နယ်ခွဲသို့ ဆက်သွယ်ကာ တရုတ်နိုင်ငံတောင်ပိုင်း ယူနန်ပြည်နယ်၏ မြို့တော် ကူမင်းသို့ ယူဆောင်မည် ဖြစ်သည်။\nပိုက်လိုင်း သွယ်တန်းမည့် လမ်းတလျှောက်ရှိ ကချင်ပြည်နယ်နှင့်ရှိ ရှမ်းပြည်နယ်တွင်း ကိုယ်ပိုင်ပြဋ္ဌန်းခွင့် အတွက် တိုက်နေကြသော တိုင်းရင်းသား လက်နက်ကိုင် အဖွဲများကို ဖယ်ရှား ရှင်းလင်းနိုင်ရန်အတွက် မြန်မာ စစ်တပ်က\n၂ဝ၁၁ ခု၊ မတ်လ ကတည်းကပင် ထိုးစစ်ကြီးများ ပြင်းပြင်းထန်ထန် ဆင်နွဲလာခဲ့ရာ တိုက်ပွဲများကြောင့် ခန့်မှန်းခြေ\nဒေသခံ ပြည်သူ ၅ဝ,ဝဝဝ ခန့် အိုးမဲ့အိမ်မဲ့ ဖြစ်သွားခဲ့ရသည်ဟု ရွှေဂတ်စ် တောင်းဆိုချက်တွင် ဖော်ပြထားသည်။\nအဆိုပါစီမံကိန်းများကို တရုတ်အမျိုးသား ရေနံကော်ပိုရေးရှင်း ကုမ္ပဏီနှင့် တောင်ကိုးရီးယားနိုင်ငံ ဒေဝူးကုမ္ပဏီ အိန္ဒိယမှ ONGC Videsh ကုမ္ပဏီ၊ GasAuthority of India-GAIL၊တို့က လုပ်ဆောင်နေသည်။\nအလုပ်သမား ရှာဖွေရေး၊ သဲ၊ ကျောက်နှင့်ပိုက်လိုင်း သယ်ဆောင်ရေးတို့အတွက် လက်ခွဲ စာချုပ်များကို မြန်မာ ပုဂ္ဂလိက ကုမ္ပဏီများဖြစ်သည့် သန္တာနဂါး၊ ပြည်တော်စည်၊ အေးရှားဝေါ၊ မြန်မာရွှေသရဖူတို့က ရရှိထားကြောင်း စတင်ဘာ ၆ ရက်နေ့ ကထုတ်ပြန်သည့် “Sold Out” ခေါ် “အကုန်ရောင်းတဲ့ မူဝါဒ” အမည်ရှိ အစီရင်ခံစာ၌\n“ပြည်သူတွေအကုန်လုံးနဲ့လည်း သက်ဆိုင်တဲ့ အကျိုးစီးပွား ဖြစ်နေတယ်လေ။ အဲဒီလို အကျိုးစီးပွားကို ဒီဘက်က\nပြည်သူတွေကလည်း ဘာမှခံစားခွင့်မရဘဲ အဲဒီပုံစံမျိုး သူတို့က လက်လွတ်စပယ် လုပ်တာကိုတော့ ကျနော်တို့လဲ အပြင်းအထန် ကန့်ကွက်ပါတယ်” ဟု လွှတ်တော်ဝင် ရခိုင်တိုင်းရင်းသားများ တိုးတက်ရေးပါတီ RNDP စစ်တွေ\nမြို့နယ် ဥက္ကဋ္ဌ ဦးအောင်မြကျော်က ပြောသည်။\nရခိုင်ပြည်နယ်အတွင်းရှိ ဒေသခံများမှာလည်း အဆိုပါ စီမံကိန်းကြောင့် စစ်တပ်နှင့် ရဲတို့၏ အဓမ္မခိုင်းစေခံရခြင်း၊ လယ်မြေများကို လျော်ကြေး အနည်းငယ်ပေးကာ သိမ်းယူခြင်းများ၊ အတင်းအားဓမ္မ အိမ်ယာမြေများကို ရွှေ့ပြောင်း\nစေခြင်းများ ပြုလုပ်နေကြောင်းလည်း အစီရင်ခံစာက ဖော်ပြထားသည်။\nတရုတ်ကို ပထမဆုံးအကြိမ် ငြင်းဆန်ကြောင်း မြန်မာ မောင်းခတ်ကြေညာ\nFriday, October 07, 2011 Khet Htan\n(Yale Global Online မှ3Oct 2011 ရက်စွဲပါ Bertil Lintner ၏ “Burma delivers its first rebuff to China” သတင်းကို Yangon Chronicle သတင်းလွှာမှ ဘာသာပြန်သည်)\nတရုတ်နိုင်ငံ၏ ဗိုလ်ကျစိုးမိုးမှု ကြီးထွားလာခြင်းနှင့် ပတ်သက်၍ အာရှနိုင်ငံများက ပိုမို စိတ်ပူစိုးရိမ်နေချိန်မျိုးတွင် တရုတ်တို့၏ ကြီးမားသော ရေအားလျှပ်စစ်တမံ စီမံကိန်းကို မြန်မာနိုင်ငံက ဖယ်ချလိုက်ခြင်းကြောင့် မေးခွန်းသစ်များ ပေါ်ထွက်လာသည်။ အဖိနှိပ်ခံနိုင်ငံမှ အရပ်ဖက်အသိုင်းအဝိုင်း၏ ရှားရှားပါးပါး အောင်ပွဲတစ်ခုအလား (သို့မဟုတ်) တရုတ်နိုင်ငံအပေါ်မှီခိုနေရခြင်းနှင့် ပတ်သက်၍ ပြည်တွင်းအငြင်းပွားမှုကို ရည်ညွှန်းသလားဆိုသည့် မေးခွန်းများ၏ အဖြေများနှင့် သက်ဆိုင်ခြင်း မရှိဘဲ အိမ်နီးချင်း မဟာမိတ်နိုင်ငံကြီး၏ စီမံကိန်းအပေါ် ပြည်သူတို့၏ အမြင်ကွဲလွဲမှုက မြန်မာ-တရုတ် ဆက်ဆံရေးတွင် ကဏ္ဍသစ်တစ်ခု ရေးထိုးလိုက်ပြီဖြစ်သည်။\nစက်တင်ဘာ ၃၀ ရက်တွင် မြန်မာသမ္မတသစ် ဦးသိန်းစိန်က လွှတ်တော်သို့ စာတစ်စောင်ပေးပို့ကာ နိုင်ငံမြောက်ပိုင်း၌ အကြီးစားရေလှောင်တမံ တည်ဆောက်ရန် တရုတ်နိုင်ငံနှင့် ဖက်စပ်ဆောင်ရွက်နေသော စီမံကိန်းသည် ပြည်သူတို့၏ဆန္ဒနှင့် ဆန့်ကျင်နေသောကြောင့် ရပ်ဆိုင်းထားလိုက်ကြောင်း ကြေညာလိုက်သည့် အမေရိကန်ဒေါ်လာ ၃. ၆ ဘီလျံ ကုန်ကျမည့် မြစ်ဆုံရေလှောင်တမံကြီးသည် ကမ္ဘာ့ ၁၅ ခုမြောက် အမြင့်ဆုံးတမံကြီးဖြစ်၍ စင်ကာပူနိုင်ငံ ဧရိယာခန့်ရှိသော ၇၆၆ စတုရန်း ကီလိုမီတာ မြေပြင်ကို ရေမြှုပ်သွားစေမည်ဖြစ်သည်။\nယင်းဆုံးဖြတ်ချက်ကို မကြေညာမီ တရုတ်အာဏာပိုင်များကို တိုင်ပင်ခဲ့သလားဆိုသည့် အချက်မှာ မသဲကွဲသေးပါ။ ၁၉၈၈ ဒီမိုကရေစီ ဆန္ဒပြပွဲများကို အကြမ်းဖက်နှိမ်နှင်းခဲ့ပြီးနောက်ပိုင်း မြန်မာအစိုးရကို အနောက်နိုင်ငံများက ဝိုင်းပယ်ထားခဲ့ချိန်မှစ၍ မြန်မာနိုင်ငံသည် ကုန်သွယ်ရေး၊ နိုင်ငံရေးအရ အားပေးထောက်ခံမှုနှင့် စစ်လက်နက်ပစ္စည်းများ ရရှိရေးအတွက် မြောက်ဖက်အိမ်နီးချင်း အင်အားကြီးနိုင်ငံကို မှီခိုနေခဲ့ရသည်။\nယခုကိစ္စတွင် ပြည်သူလူထု၏ သဘောထားကလည်း တစ်စိတ်တစ်ပိုင်း ပါဝင်ပါလိမ့်မည်။ ၂၀၀၆ ခုနှစ်က သဘောတူစာချုပ်အရ မြစ်ဆုံမှ ထုတ်လုပ်သော ဓါတ်အား ၉၀ ရာခိုင်နှုန်းကို တရုတ်နိုင်ငံသို့ ပို့လွှတ်မည် ဖြစ်သည့်အပြင် သဘာဝပတ်ဝန်းကျင်ပျက်စီးမှုအပေါ် ဒေါသထွက်မှုဖြင့် တုန်လှုပ်နေသော ပြည်သူများက နှစ်ပေါင်းများစွာအတွင်း မမြင်ခဲ့ဖူးသောပုံစံဖြင့် အစိုးရကို ဆန့်ကျင်ကန့်ကွက်ခဲ့ကြသည်။ ၎င်းရေလှောင်တမံသည် ကချင်လူမျိုးတို့၏ နှလုံးသားကို ဓားမြှောင် စိုက်လိုက်ခြင်းဖြစ်၍ ဒီမိုကရေစီခေါင်းဆောင် ဒေါ်အောင်ဆန်းစုကြည်ကလည်း ရေလှောင်တမံဆန့်ကျင်ရေး လှုပ်ရှားမှုကို ထောက်ခံရပ်တည်ခဲ့သည်။ အစိုးရဆန့်ကျင်ရေး လှုပ်ရှားသူများ၏ ကိရိယာသစ်တစ်ခုဖြစ်သည့် Facebook ပေါ်တွင်လည်း ပြည်သူတို့၏ အသံများလျှံထွက်နေသည်။\nမြန်မာနိုင်ငံအတွင်း၌ ပြည်သူတို့ ပွင့်လင်းစွာ ဆန္ဒပြနိုင်ခြင်းမရှိသော်လည်း ‘ဧရာဝတီ ကယ်တင်ရေး’ အစည်းအဝေးများကိုမူ ရန်ကုန်မြို့ပေါ်တွင် ကျင်းပခဲ့သည်။ ပြည်ပရောက် မြန်မာများကလည်း နိုင်ငံရပ်ခြားရှိ မြန်မာသံရုံးများ၏ အပြင်ဖက်တွင် တရုတ်ဆန့်ကျင်ရေး ဆန္ဒပြပွဲများ ပြုလုပ်လျက်ရှိသည်။ မြန်မာနိုင်ငံအတွင်း တရုတ်ဆန့်ကျင်ရေး စိတ်ဓါတ်များ ကြီးထွားလျက်ရှိရာ၊ အထူးသဖြင့် တရုတ်လွှမ်းမိုးမှုကြီးမားသော မြောက်ပိုင်းဒေသတွင် ပိုမိုပြင်းထန်လာသည်။ ကချင်ပြည်နယ်မှ ရရှိသော သတင်းများအရ ကေအိုင်အေနှင့် အစိုးရတပ်များအကြား တိုက်ပွဲဖြစ်ပွားပြီးနောက်ပိုင်း ပြည်နယ်အတွင်း အလုပ်လုပ်နေသော တရုတ်လူမျိုး အလုပ်သမားများနှင့် ကုန်သည်များ တရုတ်နိုင်ငံသို့ ပြန်ထွက်ပြေးသွားကြသည်ဟု သိရှိရသည်။\nသို့သော် ပြည်သူတို့၏ သဘောထားသည် မြန်မာအစိုးရအပေါ် လွှမ်းမိုးနိုင်လောက်အောင် အားကောင်းခဲ့ခြင်း မရှိပါ။ အစိုးရကလည်း ၂၀၀၇ ခုနှစ် ရွှေဝါရောင်တော်လှန်ရေးကဲ့သို့ ဆန္ဒပြပွဲများ ထပ်မံဖြစ်ပွားကာ အနောက်နိုင်ငံများ၏ ပြစ်တင်မှု၊ အရေးယူပိတ်ဆို့မှုများကို ထပ်မံဖိတ်ခေါ်ရာ ရောက်မည့်အဖြစ်ကို လိုလားမည် မဟုတ်ပါ။\nမြန်မာနိုင်ငံတွင် တရုတ်သြဇာလွှမ်းလာခြင်းကို လက်နက်ကိုင်တပ်ဖွဲ့(တပ်မတော်) အတွင်း မကျေနပ်မှုက ရေလှောင်တမံစီမံကိန်း ရပ်ဆိုင်းသည့် ကိစ္စ၏ အကြောင်းရင်းဖြစ်ဖို့ အလားအလာပိုများနေသည်။\nသမိုင်းကြောင်းအရ မြန်မာနိုင်ငံသည် ၎င်း၏ မြောက်ဖက် အိမ်နီးချင်းနိုင်ငံကို ခပ်စိမ်းစိမ်း ဆက်ဆံခဲ့သည်ကို တွေ့ရသည်။ ကွန်မြူနစ် တရုတ်ပြည်သူ့သမ္မတနိုင်ငံထူထောင်သည့် ၁၉၄၉ မှ ၁၉၆၂ ခုနှစ်အထိ ဝန်ကြီးချုပ်ဦးနု၏ ဘက်မလိုက် ဒီမိုကရေစီအစိုးရနှင့် ဆက်ဆံရေးကောင်းအောင် ဘီဂျင်းက ကြိုးစားခဲ့သည်။ မြန်မာနိုင်ငံသည် ဘီဂျင်းကွန်မြူနစ်အစိုးရကို အသိအမှတ်ပြုသော ပထမဆုံး (ကွန်မြူနစ်အုပ်စုပြင်ပ) နိုင်ငံတစ်ခုဖြစ်ခဲ့သည်။ ၁၉၆၂ တွင် တပ်မတော်က အာဏာသိမ်းခဲ့ပြီးနောက်တွင်မူ ရည်မှန်းချက်ကြီး၍ မှန်းဆရန်ခက်သော ဗိုလ်ချုပ်ကြီးနေဝင်းကို တရုတ်တို့က စိုးရွံ့ပူပန်လာကာ ဗမာပြည်ကွန်မြူနစ်ပါတီ သူပုန်များကို အလုံးစုံထောက်ပံ့ကူညီရန် ပြင်ဆင်လာကြတော့သည်။\n၁၉၆၇ တွင် စီးပွားရေးယိုယွင်းလာမှုကြောင့် ဒေါသထွက်နေသော ပြည်သူလူထုကို အာရုံပြောင်းရန် တပ်မတော် ခေါင်းဆောင်များက စနစ်တကျ လျှို့ဝှက်စီစဉ်သော တရုတ်-မြန်မာ အဓိကရုဏ်း ရန်ကုန်မြို့တွင် ဖြစ်ပွားသောအခါ မြန်မာပြည်တွင်းရေးကို ကြားဝင်စွက်ဖက်ရန် တရုတ်တို့အကြောင်းပြချက် ရသွားခဲ့လေသည်။ ၁၉၆၈ နှစ်သစ်ကူးနေ့တွင်မူ တရုတ်ပြည် ယူနန်ပြည်နယ်မှ ဗမာပြည်ကွန်မြူနစ်ပါတီ လက်နက်ကိုင်တပ်များ မြန်မာပြည်မြောက်ပိုင်းသို့ ဝင်ရောက်လာခဲ့ကြသည်။ နောက်ထပ်ဆယ်စုနှစ် တစ်စုလုံးလုံး အင်ဒိုချိုင်းနား ကျွန်းဆွယ်အပြင်ဖက် ကွန်မြူနစ်လှုပ်ရှားမှုများထက် ဗမာပြည်ကွန်မြူနစ်ပါတီကိုသာ တရုတ်နိုင်ငံက အကူအညီများ ပိုမိုပုံအောလောင်းထည့်ခဲ့သည်။\nဗမာပြည်ကွန်မြူနစ်ပါတီ၏ "ပြည်သူ့အသံ" ဝါဒဖြန့် ရေဒီယိုအသံလွှင့်မှု အစီအစဉ်ကိုလည်း ၁၉၇၁ တွင် ယူနန်ပြည်နယ်ဖက် အခြမ်းမှနေ၍ စတင်ထုတ်လွှင့်ပေးခဲ့ပြန်သည်။ ထို့အပြင် ထောင်ပေါင်းများစွာသော တရုတ်လူမျိုးများ (ဝ လူမျိုးများ အပါအဝင်) နယ်စပ်ကို ဖြတ်ကျော်စီးဝင်လာကာ ဗမာပြည်ကွန်မြူနစ်ပါတီကို အလုံးစုံ ကူညီဖြည့်ဆည်းပေးခဲ့သည်။\n၁၉၇၆ခုနှစ် မော်စီတုန်း ကွယ်လွန်ပြီးနောက် မရှေးမနှောင်းတွင် လက်တွေ့ဝါဒီ တိန့်ရှောက်ဖိန် အာဏာရရှိသွားသည့် အချိန်တွင်မူ ဗမာပြည်ကွန်မြူနစ်ပါတီအပေါ် တရုတ်တို့ ပုံအော ကူညီမှု ဇာတ်သိမ်းခန်းအစ ဖြစ်လာခဲ့သည်။ ဒေသတွင်း ကွန်မြူနစ်တော်လှန်ရေး လှုပ်ရှားမှုများကို ဆက်လက်အားပေးရန် ဘီဂျင်းက စိတ်ဝင်စားခြင်း မရှိတော့ပါ။ ထိုအချိန်ကစ၍ မြန်မာတို့၏ ကြွယ်ဝသော သစ်တောများ၊ သတ္တုသယံဇာတများ၊ သဘာဝဓါတ်ငွေ့နှင့် ရေအားလျှပ်စစ် အလားအလာတို့ကို ဘီဂျင်းက အာသာငမ်းငမ်း မက်မောတောင့်တလာခဲ့ခြင်းဖြစ်သည်။\nဗမာပြည် ကွန်မြူနစ်ပါတီအပေါ် တရုတ်တို့၏ ပံ့ပိုးမှု အဆုံးသတ်လိုက်ခြင်းသည် တရုတ်-မြန်မာဆက်ဆံရေး ပိုမိုကောင်းမွန်လာသော ခေတ်သစ်တစ်ခုကို အစပျိုးလိုက်ခြင်းဖြစ်ပြီး ၁၉၈၈ သွေးစွန်းသော ဒီမိုကရေစီ အရေးတော်ပုံအပြီးတွင်မူ တစ်ဆင့်ပြီးတစ်ဆင့် ခုန်ပျံကျော်လွှား ကြီးထွားလာခဲ့တော့သည်။ ၁၉၉၁ မှစ၍ မြန်မာနိုင်ငံသို့ စစ်လက်နက်ပစ္စည်း မြောက်များစွာကို ထောက်ပံ့ကူညီခဲ့သည့်အပြင် အခြေခံအဆောက်အဦး စီမံကိန်းများစွာတွင်လည်း တရုတ်ပညာရှင်များ လာရောက်ကူညီခဲ့ကြသည်။\n၁၉၅၀ ခုနှစ်များနောက်ပိုင်း မြန်မာနိုင်ငံ၌ ပထမဆုံး နိုင်ငံခြားစစ်ဖက်အရာရှိများ အခြေချမှုအဖြစ် တရုတ် စစ်ဖက်အကြံပေးများလည်း တစ်သုတ်ပြီးတစ်သုတ် လာရောက်ခဲ့ကြသည်။ တရုတ်-မြန်မာ နယ်စပ် ကုန်သွယ်ရေးသည်လည်း တစ်ဟုန်ထိုးဖွံ့ထွားလာတော့သည်။\nမကြာသေးမီကပင် တရုတ်နိုင်ငံက အတိုးနည်းချေးငွေများ မြန်မာနိုင်ငံကို ထောက်ပံ့ကူညီခဲ့သည်။ အနောက်ပိတ်ဆို့မှုဒဏ်ခံ မြန်မာစီးပွားရေးတွင် တရုတ် ရင်းနှီးမြှုပ်နှံမှုများသည် အလွန်အရေးပါပြီး အထူးသဖြင့် စွမ်းအင်ကဏ္ဍတွင် ပုံအောစီးဝင်လာသည်။ ဘင်္ဂလားပင်လယ်အော်မှ သဘာဝဓါတ်ငွေ့ကို တရုတ်သို့ပို့မည်။ ပိုက်လိုင်းစီမံကိန်းတွင် အရှေ့အလယ်ပိုင်းရေနံများကို ယာဉ်ကြောပိတ် မလက္ကာ ရေလက်ကြားကို ရှောင်ရှား သယ်ယူမည့် ရေနံစိမ်း ပိုက်လိုင်းတစ်ခု ယှဉ်တွဲ တိုးချဲ့ခံခြင်းသည် ထင်ရှားသော သာဓက တစ်ခုပင် ဖြစ်သည်။\nထိုသို့ တရုတ်နိုင်ငံအပေါ် ကြီးမားစွာ မှီခိုနေရခြင်းသည် မြန်မာ စစ်ဖက် ခေါင်းဆောင်များစွာအကြား စိုးရိမ် ကြောင့်ကြမှုကို ဖြစ်ပေါ်စေခဲ့သည်။ အဆိုပါ ခေါင်းဆောင်များသည် သူတို့ တစ်ချိန်က တရုတ်နောက်ခံ ဗကပ တပ်များနှင့် တိုက်ခဲ့ရသော စစ်ပွဲကို မမေ့နိုင်သလို ဗကပ အသွင်ဆောင် တရုတ်နှင့် ဝတပ်ဖွဲ့များ၏ လက်ချက်ဖြင့် သူတို့၏ ရဲဘော် ရဲဘက်များ ကျဆုံးခဲ့ရခြင်းကိုလည်း မမေ့ကြပါ။ အဆိုပါ မမေ့နိုင်စရာ အတိတ်ကို ၂၀၀၅ ခုနှစ်က ဝါရှင်တန်တွင် နိုင်ငံရေးခိုလှုံခဲ့သော ထောက်လှမ်းရေး ဗိုလ်မှူးဟောင်း အောင်လင်းထွဋ်က ပြည်ပရောက် မြန်မာများ၏ သတင်းဝက်ဘ်ဆိုက် တစ်ခုတွင် ပြန်လည် တူးဆွထားသည်။\nသမ္မတ ဦးသိန်းစိန်၏ တမံရပ်ဆိုင်းမှု ကြေညာချက် အပြီးတွင် တရုတ်တို့က ညှိနှိုင်း ဆွေးနွေးပွဲများ ပြုလုပ်ရန် တောင်းဆိုထားကြသော်လည်း မြစ်ဆုံစီမံကိန်း အကောင်အထည် ဖော်သူ CNPC ကုမ္ပဏီက ၂၀၀၉ ခုနှစ်တွင် ထုတ်ပြန်သော ပြည်တွင်း အစီရင်ခံစာတွင် တမံ အရွယ်အစားသည် လိုသည်ထက် ပို၍ ကြီးမားလွန်းကြောင်း တင်ပြကာ စီမံကိန်းကို စွန့်လွှတ်ရန် တောင်းဆိုခဲ့ခြင်းကို အကဲခတ် စောင့်ကြည့်သူများက ထောက်ပြထားသည်။ တရုတ်နိုင်ငံသည် ဧရာဝတီ၏ အခြား မြစ်လက်တက်များ ပေါ်တွင်လည်း အကြီးစားတမံ ၆ ခု တည်ဆောက်ရန် ကန်ထရိုက်စာချုပ် လက်မှတ် ရေးထိုးထားသည်။\nယခုကဲ့သို့ သမ္မတ ဦးသိန်းစိန်က ရဲရဲဝံ့ဝံ့ ကြေညာချက် ထုတ်ပြန်လိုက်ခြင်းသည် တရုတ်-မြန်မာ ဆက်ဆံရေး ယိုယွင်းလာခြင်းနှင့် မြန်မာနိုင်ငံက နိုင်ငံတကာ ဆက်ဆံရေး ဟန်ချက် ညီအောင် ကြိုးစားနေခြင်းကို ထုတ်ဖော် ပြသနေသည်။ ယခင်က ကျင့်သုံးခဲ့ဖူးသော ဘက်မလိုက် မူဝါဒကို ပြန်လည် ချဉ်းကပ်ခြင်းလည်း ဖြစ်ကောင်း ဖြစ်နိုင်ပေသည်။\nအချို့ အကဲခတ် စောင့်ကြည့်သူ ပညာရှင်များကမူ မြန်မာ အစိုးရအပေါ် ဘီဂျင်း၏ လွှမ်းမိုးမှုသည် ပုံကြီးချဲ့ထားခြင်းသာဖြစ်ကြောင်း အခိုင်အမာ ပြောဆိုကြသည်။ အစီရင်ခံစာများတွင် မကြာခဏ ဖော်ပြနေကြသည့် "မြန်မာနိုင်ငံ၏ ယုံကြည် စိတ်ချ အားကိုးမှု" ဆိုသည်ကို ဘီဂျင်းက အမှန်တကယ် ရခဲ့ခြင်း မဟုတ်ပါဟု မဟာဗျူဟာ လေ့လာရေး သုတေသန ပညာရှင် စာရေးဆရာ Andrew Selth က တင်ပြခဲ့သည်။ မြန်မာနိုင်ငံအပေါ် လက်နက် ရောင်းချပေးနေသူများက ပြသနေသော အထောက်အထား တစ်ခုမှာ တရုတ်နိုင်ငံသည် ၁၉၈၉ မှ စ၍ မြန်မာနိုင်ငံအား ဒေါ်လာ ၁.၆ ဘီလျံ တန်ဖိုးရှိ စစ်လက်နက် ပစ္စည်းများ ရောင်းချ ကူညီပေးခဲ့သော်လည်း လတ်တလောတွင် မြန်မာအစိုးရက ရုရှား၊ ယူကရိန်းနှင့် မြောက်ကိုးရီးယား နိုင်ငံများထံ ပြောင်းလဲ ဝယ်ယူကာ ယင်း၏ လက်နက် ဖူလုံရေး အစီအစဉ်ကို ခွဲဝေ ဖြန့်ကျက်ခဲ့သော အချက်ပင် ဖြစ်သည်။\nမြန်မာအစိုးရသည် အနောက်နိုင်ငံများ၏ ထောက်ခံမှုကို ရရှိရန် ကြိုးစားရာတွင် ဒီမိုကရေစီကို ပြည့်ဝစွာ အကောင်အထည် ဖော်ခြင်းအစား 'တရုတ်ဝှက်ဖဲ' ကို ထုတ်သုံးရန် ရွေးချယ်ခဲ့ခြင်း ဖြစ်ပုံရသည်။\nမြန်မာအစိုးရ တာဝန်ရှိသူ တစ်ဦး ရေးသားကာ နေပြည်တော် ထိပ်ပိုင်းအဆင့်က ခွင့်ပြုခဲ့သည်ဟု ကြားသိရသော ဘန်ကောက်ပို့စ် သတင်းစာပါ 'ရေးသူအမည်မပါ' ဆောင်းပါးတစ်ပုဒ်တွင် "ကျွန်တော်တို့ နိုင်ငံကို တရုတ် သြဇာခံ ပြည်နယ်တစ်ခု မဖြစ်စေလိုပါ။ သို့သော် ကျွန်တော်တို့ နိုင်ငံကို ရွေးချယ်စရာ မရှိသော ထောင့်ကျဉ်း၌ ပိတ်မိအောင်၊ တရုတ်နိုင်ငံကို ပို၍ မှီခိုရအောင် အနောက်နိုင်ငံများက အတင်းအကြပ် မပြုလုပ်သင့်ပါ" ဟု ဖော်ပြထားသည်။\nဤစကားစုတွင် အတင်းအကြပ် ဆိုသည်မှာ စစ်မှန်သော ဒီမိုကရေစီ ပြုပြင်ပြောင်းလဲမှုများ ပြုလုပ်ရန် တောင်းဆိုခြင်းကို ဆိုလိုခြင်း ဖြစ်သည်။ အစိုးရဖက်က အမြင်ကို ကြည့်ပါက တရုတ် ခြိမ်းခြောက်မှု ဝှက်ဖဲကို ထုတ်ကစားခြင်းဖြင့် အနောက်နိုင်ငံများနှင့် ကောင်းမွန်သော ဆက်ဆံရေးကို အလွယ်တကူ ရရှိနိုင်မည် ဖြစ်ကာ အနောက်နိုင်ငံများ၏ ပြစ်တင်ဝေဖန်မှု လျော့ပါး သွားရန် မျှော်လင့်ခြင်း ဖြစ်ပေလိမ့်မည်။\nသို့သော် နိုင်ငံကို ဘယ်လို အုပ်ချုပ်သလဲဆိုသည်မှာ ပြည်တွင်းရေး ကိစ္စသာ ဖြစ်ကြောင်း၊ မြန်မာအစိုးရက မကြာခဏ ထုတ်ဖော် ပြောဆိုလျက် ရှိပေသည်။ မြန်မာ အစိုးရ၏ တီးလုံးအတိုင်း လိုက်၍ ကမလား ဆိုသည်ကို အနောက်နိုင်ငံများက ဆုံးဖြတ်ရလိမ့်မည်။\nလူ့အခွင့်အရေး ကော်မရှင်သို့ တိုင်တန်းနိုင်ပြီ\nဧရာဝတီ Friday, 07 October 2011 11:15 သတင်းတိုများ\nရန်ကုန်မြို့ လှိုင်မြို့နယ် ပြည်လမ်းတွင် ရုံးစိုက်သော မြန်မာနိုင်ငံအမျိုးသား လူ့အခွင့်အရေးကော်မရှင်က လူ့အခွင့်အရေးချိုးဖောက်ခံရမှုများနှင့် ပတ်သက်၍ တိုင်တန်းချက်များ စတင်လက်ခံပြီဖြစ်ကြောင်း သိရသည်။ တရားရုံးတခုခုတွင် အမှုဖွင့်ထားပြီးသော ကိစ္စများကို လက်ခံမည် မဟုတ်ကြောင်း၊ တိုင်တန်းသူအား ခေါ်ယူမေးမြန်းမည် ဖြစ်ကြောင်းလည်း ယနေ့အစိုးရထုတ် သတင်းစာတွင် ဖော်ပြထားသည်။ တိုင်တန်းသူသည် အမည်၊ နေရပ်လိပ်စာ အပြည့်အစုံ၊ ချိုးဖောက်ခံရသည့် ကိစ္စ၊ မှန်ကန်ကြောင်း ဝန်ခံချက်များ ဖော်ပြပြီး စာဖြင့်ဖြစ်စေ၊ ကိုယ်တိုင်ဖြစ်စေ သွားရောက် တိုင်တန်းနိုင်သည်။\nလူ့အခွင့်အရေးကော်မရှင်က ပညာပေးလုပ်ငန်း ဦးစားပေးဆောင်ရွက်မည်ဟု ဆို\nPublished on October 7, 2011 by ရွှေအောင် · No Comments\nလူ့အခွင့်အရေး ပညာပေးလုပ်ငန်းတွေကို ဦးစားပေး လုပ်ဆောင်သွားမယ်လို့ ဒီနေ့ ရုံးခန်းစတင်ဖွင့်လှစ်ပြီး တိုင်တန်းစာတွေလက်ခံနေပြီဖြစ်တဲ့ မြန်မာနိုင်ငံ အမျိုးသား လူ့အခွင့်အရေးကော်မရှင်က ပြောပါတယ်။\nလူ့အခွင့်အရေးကော်မရှင်ရုံးကို ရန်ကုန် လှိုင်မြို့နယ် ပြည်လမ်း အမှတ် ၂၇ မှာ ဖွင့်လှစ်လိုက်တာပါ။\n“လူ့အခွင့်အရေးဆိုတာဘာလဲ၊ ကိုယ့်မှာ ဘာအခွင့်အရေးတွေရှိလဲဆိုတာ” အသိပညာပေးတဲ့ အစီအစဉ်တွေ ဆောင်ရွက်မှာပါလို့ လူ့အခွင့်အရေး ကော်မရှင်က အဖွဲ့ဝင် ဥပဒေပညာဌာန အငြိမ်းစားပါမောက္ခ ဒေါက်တာဒေါ်သန်းနွဲ့က ပြောပါတယ်။\nအချက် ၃ ချက် ပြည့်ပြည့်စုံစုံဖော်ပြပြီး တိုင်တန်းရင် ကော်မရှင်က လက်ခံ ဆောင်ရွက်ပေးမယ်လို့ ဆိုပါတယ်။\nတိုင်တန်းတဲ့စာမှာ လူ့အခွင့်အရေး ချိုးဖောက်ခံရသူရဲ့ နာမည်နဲ့ လိပ်စာ အပြည့်အစုံ ပါရှိရမှာဖြစ်ပါတယ်။\nဘယ်လိုအခွင့်အရေးတွေ ချိုးဖောက်ခံရတယ်ဆိုတာ အချက်အလက် ပြည့်ပြည့်စုံစုံ ဖော်ပြရမယ်၊ တိုင်တန်းချက်ဟာ မှန်ပါတယ်ဆိုတဲ့အကြောင်း ဝန်ခံချက် ပြုပြီး လက်မှတ်ရေးထိုးရမယ် စတဲ့အချက်တွေပါရှိရင် ကော်မရှင်က လက်ခံမယ်လို့ သိရပါတယ်။\nတရားရုံးမှာအမှုဖွင့်ထားပြီး စစ်နေတဲ့ အမှုတွေ၊ တရားရုံးကဆုံးဖြတ်ပြီး အမှုတွေနဲ့ စပ်လျဉ်းတဲ့ ကိစ္စရပ်တွေတော့ အကျုံးမဝင်ဘူးလို့လည်း ကော်မရှင်က ကန့်သတ်ထားပါတယ်။ ဒီအချက်နဲ့ပတ်သက်ပြီး ကော်မရှင်အဖွဲ့ဝင် ဒေါက်တာဒေါ် သန်းနွဲ့က ရှင်းပြပါတယ်။\n“တရားစီရင်ရေးအာဏာအရ ဆောင်ရွက်ရတဲ့ပြဿနာတွေ၊ တရားစွဲဆိုခြင်း တွေ တရားစီရင်ရေးကမှ ဆုံးဖြတ်ရမယ့် ကိစ္စရပ်တွေကို ကျမတို့က မဝင်ပါဘူး။”\nထိုင်းအခြေစိုက် လူ့အခွင့်အရေးပညာပေးဌာန ညွှန်ကြားရေးမှူး ဦးအောင်မျိုး မင်းကတော့ ဒီကန့်သတ်ချက်ဟာ လူ့အခွင့်အရေးစံချိန်စံညွှန်းနဲ့ ကိုက်ညီမှုမရှိဘူးလို့ ပြောပါတယ်။\n“မြန်မာပြည်မှာက တရားဥပဒေရှိပေမယ့် ဒီတရားဥပဒေတွေကိုယ်တိုင်က လူ့အခွင့်အရေးနဲ့မညီတဲ့ ဥပဒေတွေဖြစ်နေတာရှိတယ်၊ တချို့ကျတော့ တရားဥပဒေ အတိုင်း လုပ်ဆောင်ပေမယ့် တရားဥပဒေတွေကို ကိုင်တွယ်ဖြေရှင်းသူတွေရဲ့ လာဘ်စားမှုတွေ၊ ဥပဒေအတိုင်း ကျိုးကြောင်းဆီလျော်မှုမရှိဘဲ အမိန့်ချတာတွေက လည်း လူ့အခွင့်အရေးချိုးဖောက်မှုဖြစ်တဲ့အတွက် ဒီလိုမျိုးအခြေအနေတွေမှာ လူ့အခွင့်အရေးစံချိန်စံညွှန်းနဲ့တော့ သိပ်ပြီး ကိုက်ညီမှုမရှိပါဘူး။”\nကော်မရှင်ကတော့ တိုင်တန်းချက်မှန်ကန်ကြောင်း စိစစ်တွေ့ရှိရင် ကော်မရှင် ရဲ့ လုပ်ထုံးလုပ်နည်းတွေနဲ့အညီ ဆောင်ရွက်သွားမယ်ဆိုတာနဲ့ ပတ်သက်ပြီး ဒေါက် တာ ဒေါ်သန်းနွဲ့က ရှင်းပြပါတယ်။\n“ဌာနတခုကို ဒါမှမဟုတ် အဖွဲ့အစည်းတခုကို သူ့ရဲ့ လူ့အခွင့်အရေးချိုး ဖောက်နေပါတယ်လို့ ပြောတဲ့အခါ ကျမတို့က ဒါဟာ မှန်မမှန်ကို သက်ဆိ်ုင်ရာဌာန တွေကို သူတို့ဌာနက ဆောင်ရွက်ဖို့ တိုက်တွန်းတာ၊ အကြောင်းကြားတာ လုပ်မယ်။ သူတို့ဆောင်ရွက်ပြီးသမျှကိုလည်း ကျမတို့ဆီ ပြန်လည်သတင်းပို့ရပါမယ်။ တိုင်တန်း သူတွေဆီကိုလည်း ကျမတို့က ဘာတွေဆောင်ရွက်ထားပါတယ်၊ ဘယ်လိုဆိုတာကို ပြန်အကြောင်းကြားသွားမှာပါ။”\nလူ့အခွင့်အရေးချိုးဖောက်ခံရလို့ တိုင်တန်းလိုသူတွေဟာ ရုံးကိုလိပ်မူပြီး စာတိုက်ကဖြစ်စေ၊ လူကိုယ်တိုင်ရုံးခန်းကို လာရောက်ပေးပို့လို့ဖြစ်စေ စာရေးတိုင်တန်းနိုင်ကြပါတယ်။\nမြန်မာ့လူ့အခွင့်အရေးကော်မရှင်ကို စက်တင်ဘာ ၅ ရက်က အစိုးရအငြိမ်းစား အရာရှိကြီး ၁၅ ဦးနဲ့ ဖွဲ့စည်းခဲ့ပြီး တလလောက်အကြာမှာ ခုလို တိုင်တန်းစာ ပေးပို့နိုင် ကြောင်း အသိပေးဖော်ပြလာတာပါ။\nMSF ထိုင်းမှ ထွက်၊ မြန်မာများ အခက်တွေ့နိုင်\nဧရာဝတီ Friday, 07 October 2011 17:35\nကမ္ဘာ့လူမှုကူညီရေး အဓိက အဖွဲ့အစည်းကြီး တခုဖြစ်သော နယ်စည်းမခြား ဆရာဝန်များအဖွဲ့ (MSF) သည် ထိုင်းနိုင်ငံမှ ထွက်ခွာတော့မည် ဖြစ်သောကြောင့် ထိုင်းတွင် တရားမဝင် နေထိုင်နေသည့် မြန်မာ ထောင်ပေါင်းများစွာ ကျန်းမာရေးဆိုင်ရာ အကူအညီများ ဆက်လက် ရရှိနိုင်တော့မည် မဟုတ်ကြောင်း သိရသည်။\n(ဓာတ်ပုံ - MSF)\nအောက်တိုဘာလ ၅ ရက်နေ့တွင် ထုတ်ပြန်သော ကြေညာချက်၌ MSF သည် ထိုင်းနိုင်ငံတွင် ၃၅ နှစ်ကြာ လုပ်ဆောင်ခဲ့ပြီးနောက် ထိုင်းအာဏာပိုင်များ၏ ကြားဝင်စွက်ဖက်မှုများကြောင့် စက်တင်ဘာလကုန်တွင် ယင်းတို့၏ လုပ်ငန်းများကို ရပ်ဆိုင်းတော့မည်ဟု ဖော်ပြထားသည်။\n“အကူအညီလိုအပ်နေသူတွေကို ကျန်းမာရေးဆိုင်ရာ အထောက်အကူတွေ ပေးဖို့ကိစ္စမှာ စီမံခန့်ခွဲရေးအတွက် အခက်အခဲတွေနဲ့ ရင်ဆိုင်လာရလို့ ထိုင်းမှာ လည်ပတ်နေတဲ့ လုပ်ငန်းတွေကို ရပ်ပစ်ဖို့ ဆုံးဖြတ်လိုက်တာ ဖြစ်ပါတယ်” ဟု MSF ၏ ထိုင်းနိုင်ငံဆိုင်ရာ တာဝန်ခံ Mr Denis Penoy က ယမန်နေ့တွင် ဧရာဝတီသို့ ပြောသည်။\n၎င်းက ဆက်လက်၍ “သက်ဆိုင်ရာ အာဏာပိုင်တွေနဲ့ ဆွေးနွေးခဲ့ပေမယ့် ကျနော်တို့အနေနဲ့ ရွှေ့ပြောင်းအလုပ်သမားတွေနဲ့ အပယ်ခံလူသားတွေကို ကျန်မာရေးဆိုင်ရာ အကူအညီတွေ ဆက်ပေးဖို့ လုပ်ပိုင်ခွင့် မရှိတော့ပါဘူး” ဟု ဆိုသည်။\nMSF အကူအညီများ ရပ်ဆိုင်းမှုကြောင့် ဘန်ကောက်အနီးရှိ MSF စီမံကိန်းများရှိရာ စမွတ်စခွန်ခရိုင်နှင့် ထိုင်း-မြန်မာ နယ်စပ်ရှိ ဘုရားသုံးဆူရှိ မြန်မာ ၅ သောင်း ၅ ထောင်ကျော် ကျန်းမာရေးဆိုင်ရာ အကူအညီများ ရရှိနိုင်တော့မည် မဟုတ်ပေ။\n“သူတို့တွေဟာ ကျန်မာရေးဆိုင်ရာ အကူအညီ မရရှိကြတဲ့ တရားဝင်အထောက်အထား စာရွက်စာတမ်း မရှိသူတွေ၊ နယ်စပ်တလျှောက် နေတဲ့သူတွေပါ” ဟု Mr Denis Penoy က ဆိုသည်။\nMSF သည် စံခလဘူရီအခြေစိုက် မွန်အမျိုးသားကျန်းမာရေးကောင်စီနှင့် ပူးတွဲ၍ ဘုရားသုံးဆူနယ်စပ်တလျှောက်တွင် မြန်မာပြည်ဘက်သို့လည်း ကျန်းမာရေးဆိုင်ရာများ အကူအညီပေးလျက်ရှိသည်။\nမွန်ကျန်းမာရေးကောင်စီသည် MSF ၏ အကူအညီဖြင့် မွန်ပြည်နယ်အတွင်းတွင်လည်း ငှက်ဖျားတိုက်ဖျက်ရေးကို ဆောင်ရွက်နေကြောင်း မွန်ပြည်သစ်ပါတီမှ နိုင်ဟံသာက ပြောသည်။\n“ငှက်ဖျားတိုက်ဖျက်ရေးက ကျနော်တို့ ပြည်သူတွေအတွက် အရမ်းအရေးကြီးပါတယ်။ ဆေးဝါးအကူအညီရဖို့ကလည်း ခက်လို့ပါ” ဟု ၎င်းက ပြောသည်။\nတရားမဝင် နေထိုင်သည့် မြန်မာများသည် ဆေးရုံသို့သွားရန် ငွေကြေးမတတ်နိုင်၊ သွားရောက်ရန်လည်း ကြောက်ရွံ့နေကြကြောင်း နိုင်ဟံသာက ဆက်လက်ပြောသည်။\nMSF သည် ထိုင်းရှိ မြန်မာ တရားဝင်ရွှေ့ပြောင်းအလုပ်သမားများရော ဒုက္ခသည်များကိုပါ အကူအညီပေးနေသည့် အဖွဲ့အစည်းဖြစ်သည်။\nကျန်းမာရေးဆိုင်ရာ အကူအညီဆက်မပေးနိုင်တော့သည့် အတွက် တရားမဝင် ရွှေ့ပြောင်းဝင်ရောက်သူများ၏ ရှေ့ရေးအတွက် စိုးရိမ်ကြောင်း MSF ၏ ကြေညာချက်တွင် ဖော်ပြထားသည်။\n“MSF ထွက်ခွာသွားတယ်ဆိုတာ ရွှေ့ပြောင်းဝင်ရောက်သူတွေရဲ့ ကျန်းမာရေးကဏ္ဍကို စီမံပေးမယ့် လွတ်လပ်တဲ့ ဘယ်အဖွဲ့အစည်းမှ မရှိနိုင်ဘူးလို့လည်း ဆိုနိုင်ပါလိမ့်မယ်” ဟု Mr Denis Penoy က ဆိုသည်။\nထိုင်းအာဏာပိုင်များက ရွှေ့ပြောင်းလုပ်သားများကို တရားဝင်မှတ်ပုံတင်နိုင်ရန် စီစဉ်ပေးနေသော်လည်း တရားမဝင် နေထိုင်သူ ၁.၅ သန်းမှ ၂ သန်းအထိရှိမည်ဟု အလုပ်သမားရေးရာ ဆောင်ရွက်နေသည့် အဖွဲ့များက ခန့်မှန်းကြသည်။\nယင်းတို့အနက် ၉၀ ရာခိုင်နှုန်းသည် မြန်မာပြည်မှ ဖြစ်ကြောင်း၊ ကျန်သူများမှာ ကမ္ဘောဒီးယားနှင့် လာအိုတို့မှဖြစ်ကြောင်း သိရသည်။\nဘယ်လဂျီယံနိုင်ငံ အခြေစိုက် MSF သည် ၁၉၇၆ တွင် ထိုင်းနိုင်ငံအတွင်း စတင်ဝင်ရောက်ခဲ့ခြင်းဖြစ်သည်။ MSF ၏ ကျန်းမာရေးလုပ်ငန်းနှင့် ကူညီမှုများသည် ထိုင်းနိုင်ငံရှိ မြန်မာနိုင်ငံသားများအပေါ် များစွာအကျိုးပြုခဲ့သည်။ ငှက်ဖျား၊ တီဘီ၊ ခုခံကျ ဝေဒနာရှင်တို့ကို အခမဲ့ ကုသပေးခဲ့သည်။\n၁၉၉၉ ခုနှစ်တွင် MSF က နယ်စပ်ဒေသ မဲဆောက်မြို့ရှိ ရွှေ့ပြောင်းအလုပ်သမားများ၊ မယ်လဒုက္ခသည် စခန်းအတွင်းရှိ မြန်မာပြည်သားများအတွက် ငှက်ဖျားနှင့် တီဘီ ရောဂါ ကုသမှုလုပ်ငန်းများ စတင်ဆောင်ရွက်ခဲ့သည်။\nမြစ်ဆုံရေကာတာ ခဏရပ်၊ ပေါက်ကွဲတော့မယ့် ဗုံးတ...\nတပတ်အတွင်း လွတ်ငြိမ်းချမ်းသာခွင့် ထုတ်ပြန်မည်ဆ...\n2013 – ဂရင်းကတ် ကံစမ်းမဲ D.V Lottery စတင် လျှောက်ထ...\nရွှေသဘာဝဓာတ်ငွေ့ စီမံကိန်း ရပ်တန့်ထားရန် ရွှေဂက်စ်ေ...\nတရုတ်ကို ပထမဆုံးအကြိမ် ငြင်းဆန်ကြောင်း မြန်မာ မောင...


ညစ်ညမ်းမှုအန္တရာယ်သည်လိင်ဆက်ဆံခြင်းထက်မကပါ။ ၎င်းသည်စစ်ဆေးခြင်းမရှိသောဆန္ဒ (The Guardian) - Your Brain On Porn ကိုပုံမှန်ဖြစ်စေသည်\nporn များ၏စိုးရိမ်ရေမှတ်ရုံလိင်ကျော်လွန်သွား - ကအမှတ်ကိုဖြုတ်လိုက်ပါအလိုဆန္ဒ (The Guardian သတင်းစာ) normalises\n[အင်ဒရူးဘရောင်းအားဖြင့်] ဒီ sex အကြောင်းမျက်နှာပြင်ပေါ်မှာဖြစ်ပါသည်ဒါပေမယ့်အမှန်တကယ်ကထက်အများကြီးပိုမိုနက်ရှိုင်းသွားမယ့်မေးခွန်းဖြစ်ပါသည်။ ဆိုလိုသည်မှာ၎င်း၏ကိုယ်ပိုင်အပေါ်လိင်သေးငယ်တဲ့စီးပွားရေးလုပ်ငန်းကြောင်းပြောမဟုတ်ပါဘူး။ ဒါဟာအစိုင်အခဲကိန်းဂဏန်းများရရှိရန်ခက်ခဲပေမယ် 2009 အတွက်အမေရိကန်စက်မှုလုပ်ငန်းပရော်ဖက်ရှင်နယ်အားကစားနှင့်အတူတကွထားတိုက်ရိုက်ထုတ်လွှဂီတအဖြစ်အကြီးစားအဖြစ်ပြောသောခေတ်ရေစီးကြောင်းရုပ်ရှင်စီးပွားရေး, ၏အရွယ်အစားဖြစ်ခဲ့သည်။ ၎င်း၏စားသုံးမှုအနောက်ဘက်နှင့်ဆယ်ကျော်သက်အကြားနီးပါးလုံးဝပုံမှန်ပါပဲ။ သောကြောင့်စမတ်ဖုန်းတစ်ခုကိုချက်ချင်းနေရာတိုင်းသုံးစွဲနိုင်သည်။\nအဆိုပါဂိမ်းစက်မှုလုပ်ငန်းဖြစ်ကောင်းပိုကြီးဖြစ်ပါသည်, သို့သော်သူတို့မိတ်ဆွေတွေနဲ့အတူကစားနေလျှင်လူပျိုတို့, အွန်လိုင်းအခါသူတို့သည်မိမိတို့ကိုယ်နှင့်အတူကစားပါလိမ့်မယ်ကောင်းတစ်ဦးအခွင့်အလမ်းရှိပါတယ်ကြောင်းရှင်းရှင်းလင်းလင်းပါပဲ။ ဒါဟာခန့်မှန်းခြေရဲ့ အင်တာနက်အကြောင်းအရာတစ်ခုကို 30% porn, တဦးတည်းကုမ္ပဏီ, Mindgeek ကအများစုယဉ်ကျေးဖြစ်ပါတယ်။\nတချို့လူတွေကဒီစက်မှုလုပ်ငန်းမဆိုအန္တရာယ်မငြင်းပယ်သို့သော်လူ့ယဉ်ကျေးမှုအတွက်လုံးဝထူးခြားသောစေမယ်လို့ - ကမဟုတ်ပါဘူး။ စီးပွားရေးလုပ်ငန်းတစ်ခုအဖြစ်သိသာထုတ်လုပ်သူထဲကဆုရရှိသူနှင့်အရှုံးသမားစေသည်, နှင့်အရှုံးသမားအချို့အလွန်ကြီးသောသဘောတူညီချက်ရှုံးသည်။ သို့သော်ကဖောက်သည်ဘာလုပ်သလဲ, ကွန်ဆာဗေးတစ်များသောအားဖြင့်ထိခိုက်ပျက်စီးမှုအထူးသဖြင့်ပြုမူသောအမှုစောင့်ကြည့်ခြင်းဖြင့်ပြုသောအမှုကြောင်းငြင်းခုန်။\nနိုင်ငံရေး၏ pornification ကျွန်တော်တို့ကို Donald Trump ပေး၏ကားအဘယ်သို့\nအမေရိကန်စာရေးဆရာလှံတံ Dreher ရေးသားခဲ့သည်: "ကျနော်တို့ကတတ်နိုင်သမျှခဲ့ဘယ်တော့မှကြောင့်ရှေ့တော်၌သမိုင်းအတွက်, ကြိုးစားခဲ့ဖူးကြောင်းအစွန်းရောက်စမ်းသပ်မှုပို့ချလျက်ရှိသည်။ အဘယျသို့ရုပ်ပုံများကိုရသောအခါတစ်ဦးချင်းစီနှင့်လူ့အဖွဲ့အစည်းမှဖြစ်ပျက် - ရွေ့လျားပုံရိပ်တွေ - အရှိဆုံးထူးထူးဆန်းဆန်းများနှင့်အကြမ်းဖက်လိင်၏စိတျကူးပြုမူချက်ချင်းသည့်အချိန်တွင်မဆို, ဘယ်နေရာမှာမဆို, မည်သူမဆိုဝင်ရောက်ဘယ်သို့ရနိုင်သနည်း ကျွန်တော်တို့ရဲ့ဦးနှောက်ကျွန်ုပ်တို့၏စိတ်ထဲတွင်, ငါတို့နှလုံးသားများမှအဘယ်သို့ပြုရပါသနည်း? ဒါကြောင့်တစ်ဦးကလူအဖြစ်ကိုအဘယ်သို့ပြုရမည်သနည်း "\nကက်သလစ်ကိုယ်ကျင့်တရားဓမ္မပညာကလွှမ်းမိုးနေတဲ့ရှေးရိုးစွဲခရစ်ယာန်အဖြစ်, Dreher သူတို့ကိုယ်သူတို့မှားသောသူအချို့လုပ်ရပ်တွေကသူတို့ဖျော်ဖြေထားတဲ့နှင့်အတူသမျှစိတ်ရင်းနှင့်ရည်ရွယ်ချက်များရှိပါတယ်ယုံကြည်သည်။ ငါမကျင့်။ ဒါဟာ porn ၏မမှားလုပ်ရပ်များအတွက်ဒါပေမဲ့သဘောထားတွေတည်ရှိသည်ငါ့ကိုပုံရသည်။ ဖှအရွယ်ရောက်လူကြီးနှင့်သဘောတူညီခကျြနှစျခုလုံးကိုအလွယ်တကူနှိပ်စက်ခြင်းနှင့်မဆိုရှင်းရှင်းလင်းလင်းနယ်နိမိတ်မရှိဘဲအယူအဆများမှာသော်လည်းလွတ်လပ်စွာသဘောတူသမျှနှစ်ဦးစလုံးတည်ရှိမပြုကြပေမည်။ အဘယ်အရာကို 15 နှစ်အရွယ်တစ်ဦးချင်းစီကတခြားအားဖြင့်နှင့်သူတို့၏ရွယ်တူအသုံးပြုပုံသို့ဖိအားပေးနိုင်ပါသည်, သူတို့သည်လည်းကောင်းလူကြီးများဖြစ်ကြသို့မဟုတ်လွတ်လပ်စွာဖှဟန်ဆောင်နေဖြင့်ကာကွယ်နိုင်မည်မဟုတ်ပါ။ ဒါတောင်မှသူကဖိအားနဲ့မှားယွင်းတဲ့သောခေါင်းပုံဖြတ်သည်။ ဒါပေမယ့်အနိုင်ကျင့်ဒီလိုမျိုးတရင်းတနှီး porn နှင့်ဆက်စပ်နေသည်။\nporn လောကီသားတို့သည်အသီးအလိုဆန္ဒဖြစ်ခဲ့သလိုကျေးဇူးတင်မှုရှိနိုင်ပါသည်ရှိရာတဦးတည်းဖြစ်၏ ဒါပေမယ့်အားလုံးအလိုဆန္ဒနှင့်အကျေနပ်ရပါမည်နိုငျသောယုံကြည်ချက်အခြေခံကျကျမှားယွင်းနေသည်အဘယ်အရာကိုသူ့ဟာသူဖြစ်၏ မဆိုအထူးသဖြင့်အလိုဆန္ဒ၏မှားယွင်းတဲ့လျော့နည်းအရေးကြီးပါသည်။ အဆိုပါစက်မှုလုပ်ငန်းဖောက်သည်အမြဲပထမဦးဆုံးကြွလာသောနိယာမပေါ်တွင်တည်ဆောက်ထားသည်။ အဘယ်အရာကိုမျှအဘယ်သူမျှမဖောက်သည်လိုလားသောအရာကိုထက်ပိုအရေးပါပါတယ်။ ဤသည်ကြိုတင်ခန့်မှန်းတွက်ဆ porn ထုတ်လုပ်ရန်သောသူတို့အားကြောက်မက်ဘွယ်သောထိခိုက်ပျက်စီးမှုမှ, သူတို့ရဲ့ထုတ်ကုန်နေသောလူစေပါတယ်။ သို့သော်ဆန္ဒပြည့်စုံချက်၏လောကဓာတ်၌မိမိတို့နည်းနည်းအားလပ်ရက်ကိုကမ်းလှမ်းနေသောစားသုံးသူပြုပျက်စီးဆုံးရှုံးမှုလည်းရှိသေး၏။ တချို့ကအဲဒီမှာထွက်ခွာချင်ပါလိမ့်မယ်။ ပိုပြီးအတော်များများအခမဲ့လှုပ်ရှားမှုတောင်းဆိုပါလိမ့်မယ်။ ဒါဟာလိင်မှချုပ်ထားပေမယ့်သင်တန်းပြုလုပ်မဖြစ်ခဲ့ကြသည်လျှင်ပင်လူ့ဘောင်အဖွဲ့အစည်းအပေါ်မကောင်းတဲ့အကျင့်ပျက်ခြစားမှုသြဇာလွှမ်းမိုးမှုပါလိမ့်မယ်။\nအရာအားလုံး၏ pornification စီးပွားဖြစ်ရုပ်မြင်သံကြားနှင့်ကြော်ငြာ-supported အင်တာနက်စီးပွားရေးလုပ်ငန်းမော်ဒယ်ဖြစ်ပါတယ်။ ဒါဟာလိင်အကြောင်းကိုပဲမဟုတ်ပါဘူး။ ထိန်းချုပ်မှု, လွှမ်းမိုးမှုများနှင့်ချက်ချင်းဆန္ဒပြည့်၏စိတ်ကူးယဉ်ယခုအားလုံးစီးပွားဖြစ်အရောင်းအထဲတွင်စံပြဖြစ်ကြသည်။ သူတို့ဘာလုနီးပါးတိုင်းကြော်ငြာကတိတော်များဖြစ်ကြသည်။ အွန်လိုင်းစျေးဝယ်၏ frictionless ရှင်းရှင်းအဆင်ပြေကမ္ဘာကြီးအော့ဖ်လိုင်း trudging နှင့်ညှိနှိုင်းဖို့ထက် porn ဖို့အများကြီးပိုနီးစပ်သည်။\nနိုင်ငံရေး၏ pornification ကျွန်တော်တို့ကို Donald Trump ပေး၏ကားအဘယ်သို့: သူသည်အဘယ်သူ၏ထငျဥပဒကြီး omnipotent အာဏာရှင်များ၏အစိတ်အပိုင်းတစ်ရပ်ပြုမူရသောတစ်ဦး "အဖြစ်မှန်" ပြပွဲကတဆင့်အများပြည်သူပုံကဲ့သို့မိမိကိုမိမိတည်ထောင်ခဲ့သည်။ ပိုပြီးယေဘုယျအားဖြင့် "အဖြစ်မှန်" တီဗီများ၏နှင့်ကြော်ငြာ၏ရည်ရွယ်ချက်မှာ, အစစ်အမှန်လောကရှိလက်တွေ့အနည်းဆုံးလိင်ပိုင်းဆိုင်ရာညစ်ညမ်းသကဲ့သို့ထိခိုက်သည်နှင့်အလွန်နီးကပ်စွာက related သောအရာတစ်ခုခုနှင့်ပတ်သက်ပြီးကျွန်တော်တို့ရဲ့ဗီဇအတိုင်းကိုမှောကျဖို့ဖြစ်ပါတယ်။\nporn လိုပဲ, ကရှည်လျား ့. မရနိုငျသောအစာစားချင်စိတ်ကိုသာကျနော်တို့ကလုပ်ကျွေးသော Phantom အပေါ်ကြီးထွားလာရာတစျခုကြှေးမှေး။ ကျွန်တော်တို့ကိုမှန်ကန်ကောင်းမွန်စွာမျှမျှတတလူတွေကိုအန္တရာယ်ဖြစ်ဘယ်တော့မှအရာအထီးကျန်လူများအတွက်ဖွင့်မယ့်နှစ်သိမ့်အဖြစ်စိတ်ကူးယဉ်၏စိတ်ကူးဒါကြောင့်အန္တရာယ်များသည်အဘယ်ကြောင့်ဤသည်ဖြစ်ပါတယ်။ သင့်ရဲ့စိတ်ပျက်လိင်ပိုင်းဆိုင်ရာသို့မဟုတ်နိုင်ငံရေးပင်ဖြစ်သည် (နှင့်ဖြစ်ရပ်နှစ်ခုစလုံးအတွက်, ဖြစ်ကောင်းကြောင့်အမှန်တကယ်ပုဂ္ဂိုလ်ရေးင်) porn-ish စိတ်ကူးယဉ်အစစ်အမှန်ဘဝ၌ပျော်မွေ့မရနိုငျသောစိတ်ကျေနပ်မှုကမ်းလှမ်းများနှင့်အရာများအတွက်, ဒါကြောင့်, စစ်မှန်သောဘဝလုံးဝအစားထိုးလို့မရပါဘူး။ ဟုတ်မဟုတ်